മനുഷ്യൻ ഭാഷയിലാണ് ജീവിക്കുന്നത്\nമനുഷ്യൻ ഭാഷയിലാണ് ജീവിക്കുന്നത്. വികാരവും വിചാരവും മനസ്സിന്റെ ഒരേ\nപ്രവർത്തനത്തിന്റെ വ്യത്യസ്ത തലങ്ങളാണ്. വിചാരം ഭാഷയെന്ന മാധ്യമത്തിൽ\nപ്രവർത്തിക്കുന്നു. വികാരം സംവേദനം ചെയ്യാൻ ഭാഷ അശാക്തമായി വരുന്നു.\nഭാഷകൊണ്ട് അനുഭവങ്ങൾക്ക് ഏകത പകരാം. വാക്കുകൾകൊണ്ട് കഥകളുണ്ടാക്കാം.\nഡെനറ്റ് എന്ന തത്വചിന്തകൻ പറയുന്നു, ആഖ്യാനങ്ങളുടെ ഗുരുത്വ കേന്ദ്രമാണ്\nസ്വത്വം. ആത്മകഥാപരമോ വിവരണാത്മകമോ ആയ ഏത് ആഖ്യാനവും നിർവഹണകരം\nകൂടിയാകുന്നതിന്റെ കാരണം അതാണ് (dennet d: consciousness explain 1991]\n. അതുപോലെ തന്നെ ആഖ്യാനങ്ങൾക്ക് മൂടിവെയ്ക്കാനാവാത്ത\nവിടവുകൾ ആഖ്യാനത്തെ സമ്മർദ്ദത്തിൽ ആക്കുമ്പോൾ സംഘർഷങ്ങളിലേക്കുള്ള ശ്രദ്ധ\nതിരിക്കലാണ.് സിസെക്കിന്റെ വൈരുദ്ധ്യ ദർശനം (zizek s: the sublime object of ideology\n1989) വ്യക്തമാക്കുന്നത്, സാഹിത്യം\nവാങ്മയമാണ്. ബക്തിന്റെ കാഴ്ചപ്പാടിൽ പാഠവുമായി മനുഷ്യൻ നടത്തുന്ന\nസംവാദമാണ് വായന. മനഃശാസ്ത്രജ്ഞനായ സി. ജി. യൂങ്ങ് മനുഷ്യമനസ്സിനു\nമതവുമായുള്ള ബന്ധം സ്വാഭാവികമാണ് എന്ന് ശാസ്ത്രീയമായി\n2010 ഒക്ടോബറിൽ അൽഫോൻസാ ജ്യോതി പ്രോവിൻസ് പ്രസിദ്ധീകരിച്ച ഡി.\nശ്രീദേവിയുടെ നോവലാണ് ആത്മായനം. 12 അദ്ധ്യായങ്ങളുള്ള ഇതിന്റെ കവർ ഡിസൈൻ\nഎം. ഡി. സജി ചെയ്തിരിക്കുന്നു. സിസ്റ്റർ മരിയാ ഫ്രാൻസിസിന്റെ\nആശംസയോടുകൂടി തുടങ്ങുന്ന നോവലിന് പ്രോ. ജോസഫ് മറ്റം അവതാരിക\nരചിച്ചിരിക്കുന്നു. "ഉമിത്തീയിലെ വെണ്ണീറിൽനിന്ന് ഇതൾ വിടർത്തിയ\nസഹനപുഷ്പം' എന്ന തലക്കെട്ടോടുകൂടി അവതരിപ്പിച്ചിരിക്കുന്ന അവതാരിക\nശ്രദ്ധേയവും മഹനീയവുമാണ്. മുഖമൊഴിയിൽ ശ്രീദേവി പ്രത്യേകം എടുത്തു\nപറയുന്നുണ്ട്, "ഭൂമിയിലെ എല്ലാവർക്കും വിശുദ്ധ മനസ്സുവേണം,\nപ്രത്യേകിച്ച് സ്ത്രീകൾക്ക് എന്ന്. ഉദ്ദേശ്യശുദ്ധി പ്രശംസനീയമാണ്.\nആർഷഭാരതത്തിലെ ആദ്യവിശുദ്ധമായ അൽഫോൻസാമ്മയുടെ ജീവിത കഥയാണ് ആത്മായനം.\nമരണത്തിനു മുമ്പുള്ള ബോധാബോധ തലങ്ങളിൽ അൽഫോൻസാമ്മ അനുഭവിക്കുന്ന\nവേദനകളുടെയും ഓർമ്മകളുടെയും സമാഹാരമാണ് ഈ നോവൽ. ഈ നോവലിൽ അമ്മയില്ലാത്ത\nകുഞ്ഞിനെ പേരമ്മ ലാളിക്കുന്നതും അവരുടെ ആശങ്കകളും ആഗ്രഹങ്ങളും അതുപോലെ\nഒരു മനുഷ്യന്റെ ശൈശവം, ബാല്യം, ഒരു പെൺകുട്ടിയുടെ യൗവ്വനാവസ്ഥയിൽ\nരക്ഷകർത്താക്കൾക്കുണ്ടാകുന്ന മാനസിക ബുദ്ധിമുട്ടുകൾ എന്നിവയും\nഗൃഹാതുരത്വം തോന്നിപ്പിക്കുന്ന ചില ഭാഗങ്ങളും നന്നായി\nപകർത്തിയിട്ടുണ്ട്. അച്ഛൻ പ്രസംഗിക്കുമ്പോൾ ഇറച്ചിയും മീനും തലയിൽ കയറിയ\nചേടത്തമാർ ഹാസ്യത്തിന്റെ വഴിയിൽ ഉത്കൃഷ്ടമായ സംസ്കാരത്തിന്റെ\nബഹിർസ്ഫുരണായ ചിരിയായി മാറുന്നു. ഈ നോവലിന്റെ ആദ്യം മുതൽ അവസാനം വരെയുള്ള\nവായനയിൽ മതത്തിന്റെ വെളിപ്പെടുത്തലുകളെ കടമെടുത്തിരിക്കുന്നതായി കാണാം.\nഅതിലൂടെ കൈവന്നിട്ടുള്ള അറിവിന് ഏതാണ്ടൊരു കേവലത്വമുണ്ട്. വിശുദ്ധ\nഗ്രന്ഥങ്ങളെല്ലാം അധികാരത്തിന്റെ പ്രതീകമായി നിലകൊള്ളുമ്പോൾ മനുഷ്യന്റെ\nമൂല്യബോധം പ്രമാണങ്ങൾക്കു വഴിമാറി പോകുന്നതായി ചിന്തിച്ചു പോകുന്നു. നോവൽ\nഎഴുതുക എന്ന ക്രാഫ്റ്റ് സ്വായത്തമാക്കി കഴിഞ്ഞാൽ മാനദണ്ഡങ്ങളൊന്നും\nപൂർത്തിയാക്കാതെ തന്നെ ഏത് പ്രമാണത്തെയും ഉത്തമകൃതിയാക്കി മാറ്റാം\nഎന്നതിനുദാഹരണമാണ് ഈ നോവൽ.\nഅവതാരികയിൽ പ്രോ. മറ്റം ഫാ. റോമൂളൂസ് എഴുതിയ സ്നേഹബലി എന്ന\nഗ്രന്ഥത്തെപ്പറ്റിയും പ്രോ. മറ്റത്തിന്റെ നോവലായ 'കിഴക്ക് ഒരഗ്നി\nനക്ഷത്രം' എന്നതിനെപ്പറ്റിയും ആദ്യമേ തന്നെ പറയുന്നുണ്ട്.\nഅദ്ദേഹത്തിന്റെ അൽഫോൻസാമ്മയെപ്പറ്റിയുള്ള ധാരാളം ലേഖനങ്ങളും മഹത്തായ\nമറ്റു പല ഗ്രന്ഥങ്ങളും വായിച്ച് അറിഞ്ഞിട്ടുള്ള ഒരു ആസ്വാദകയാണു ഞാൻ.\nഎങ്കിലും ഒരു കാര്യം പറയട്ടെ, അൽഫോൻസാമ്മയെ പറ്റിയുള്ള നോവൽ എഴുതുന്നത്\nപുതിയ കാര്യമല്ല. പല പ്രശസ്ത എഴുത്തുകാരും പോയ വഴിയിലൂടെ ശ്രീദേവിയും\nപോകുന്നു എന്ന പോലെ തോന്നി. പിന്നീടും അദ്ദേഹം പറയുന്നു, "ഇതിന്റെ\nരചയിതാവ് ഒരു അക്രൈസ്തവ സ്ത്രീയാണ്". അത് ഒരു സവിശേഷതയായി കാണുമ്പോഴും\nസ്വയം ഒരു ജാതിചിഹ്നമായി മാറുന്ന ഒരു സാധാരണ മനുഷ്യനെ ഞാൻ കാണുന്നു.\nമറ്റുള്ളവരും ജാതിപേരുകൾ മാത്രമാകുന്ന അവസ്ഥ ക്രിസ്ത്യാനി എന്ന\nപദത്തിന്റെയർത്ഥം മറക്കുന്നുവോ? ജ്ഞാനസ്നാനം ചെയ്തവൻ മാത്രമാണോ\n1910-ൽ ജനിച്ച അൽഫോൻസാമ്മയുടെ സ്നേഹത്തെപ്പറ്റിയും സഹനത്തെപ്പറ്റിയും\nപ്രതിപാദിക്കുമ്പോൾ ഒരിടത്ത് അദ്ദേഹം എഴുതിയിരിക്കുന്ന ഭാഷയുടെ പ്രയോഗം\n"ഒ.എൻ.വി.യുടെ ഒരു കാവ്യശകലം ഉദ്ധരിച്ചാൽ,\nസ്നേഹിച്ചു നമ്മൾ അശരണരാവുക\nഎന്ന സ്നേഹമന്ത്രം അവൾക്കു സഹനമന്ത്രമായി".\nകൊല്ലം ചവറ ഒ.എൻ. കൃഷ്ണക്കുറുപ്പിന്റെയും കെ. ലക്ഷ്മിക്കുട്ടിയമ്മയുടെയും\nമകനായി 1931 മെയ് 27-ന് ആണ് ഒ.എൻ.വി. കുറുപ്പ് ജനിച്ചതു. ഒരിക്കലും\nഅൽഫോൻസാമ്മ കേട്ടിട്ടില്ലാത്ത ഈ കവിതാ ശകലം എന്ന സ്നേഹമന്ത്രം അവൾക്ക്\nസഹനമന്ത്രമായതെങ്ങനെ? 2010-ൽ പ്രഖ്യാപിച്ച 2007-ലെ ജ്ഞാനപീഠം അവാർഡ്\nനേടിയതുകൊണ്ടാണോ ഒ.എൻവി.യെ തന്നെ എടുത്തത്? എത്രയോ സ്നേഹഗായകരും കവികളും\nഅൽഫോൻസാമ്മയുടെ സമകാലീനരായി ഉണ്ടായിരുന്നു.\nനോവലിന്റെ ഒന്നാമദ്ധ്യായം തുടങ്ങുന്നത് ഇങ്ങനെയാണ്. ദേഹി\nഇഹലോകബന്ധങ്ങളിൽ നിന്ന് മുക്തമാവുകയാണ്. ഇനി ഏതാനും മാത്രകൾ മാത്രം.\nജീർണ്ണവസ്ത്രം എപ്പൊഴേ ഊരിക്കളയാൻ തീരുമാനിച്ചു. ആ തിരുകുമാരന്റെ വഴി\nഒരുങ്ങിത്തുടങ്ങുന്നതും കാതോർത്ത് എത്ര നാൾ? ഈ നോവൽ\nവർത്തമാനകാലത്തുനിന്നും ഭൂതകാലത്തിലേക്കുള്ള നടപ്പാലമാണ്. മരണത്തിനു\nതൊട്ടുമുമ്പ് അബോധതലങ്ങളിൽ അൽഫോൻസാമ്മയെ കൊണ്ടു നടത്തിക്കുന്ന ഈ യാത്ര\nവളരെ ബുദ്ധിമുട്ടുളവാക്കുന്നു, എല്ലാ അർത്ഥത്തിലും. ബോധം\nഉണർന്നിരിക്കുമ്പോൾ, അസഹനീയമായ വേദനയിൽ പിടയുമ്പോൾ ഒരിക്കലും ഇങ്ങനെയുൽള\nഒരു യാത്രയ്ക്കു സാധിക്കില്ല. മരണത്തിന്റെ സ്മരണപോലും ഭീതിദമാണ്.\nവേദാന്തികൾ മരണത്തെ മുഷിഞ്ഞ വസ്ത്രംമാറലായി കാണുന്നു. വേദനയുടെ\nയാഥാർത്ഥ്യത്തെ മുഖാമുഖം കാണുമ്പോൾ വേദാന്തചിന്ത സാന്ത്വനമേകുമോ?\nവേദനയുടെ അഗ്നിയിൽ പിടയുമ്പോൾ സ്വർഗ്ഗീയ മണവാളനിൽ മനസ്സർപ്പിച്ചുകൊണ്ട്\nമരണം യാചിച്ചു പോകുന്ന നിമിഷത്തിൽ ഈ യാത്ര തീർത്തും പരിതാപകരമാണ്.\n"യാത്ര പൂർത്തിയാവുകയാണെന്നറിഞ്ഞപ്പോൾ അൽഫോൻസാമ്മ ചിരിച്ചു. നാളെമുതൽ ഒരു\nസ്വർഗ്ഗീയ കുസുമമായി, ആ തിരുമുറിവുകളിൽ തല ചായ്ച്ച്.... അൽഫോൻസാമ്മ\nവിതുമ്പി - പുണ്യവതിയായ അമ്മേ നീയതെങ്ങിനെ സഹിച്ചു".\nഇവിടെ മാതാവിന്റെ ഓർമ്മകൾ കണ്ണു നിറയ്ക്കുന്നു. മംഗളവാർത്താ മുഹൂർത്തം\nമുതൽ മറിയം അനുഭവിച്ച മനോവേദനയുടെ ചരിത്രം അവസാനിച്ചതു കാൽവരിയുടെ\nമടിത്തട്ടിലായിരുന്നു. താൻ ഹൃദയത്തിലേക്കും ഉദരത്തിലേക്കും സ്വീകരിച്ച\nദൈവവചനത്തെ വളർത്തി വലുതാക്കി കാൽവരിയുടെ മടിത്തട്ടിൽ മൃതപ്രായനായി\nകിടക്കവേ മടിയിലേക്കേറ്റുവാങ്ങിയ മറിയം സഹനമായിരുന്നു. സ്നേഹം നാമപദത്തിൽ\nമധുരവും ക്രിയാപദത്തിൽ വേദനയുമാണെന്നാണ് ആ അമ്മ നൽകിയ പാഠം. "എന്നെ\nമനസ്സിലാക്കാത്ത ഭൂമിയിലെ സഹോദരങ്ങളോട് എനിക്കു വെറുപ്പില്ല, പക്ഷേ നാഥാ\nനിന്നോടു പിണങ്ങും" ഇത്രയും വിശുദ്ധയായ അൽഫോൻസാമ്മയുടെ നാവിൽനിന്ന് ഒരു\nസാധാരണ സ്ത്രീയുടെ പരിഭവം നിറഞ്ഞ പിണക്കം പ്രിയതമനെ അറിയിക്കുന്ന\nരീതി-അത് അസഹനീയമാണ്. ഗബ്രിയേലമ്മയിൽക്കൂടി ഗബ്രിയേൽ മാലാഖയേയും\nഅൽഫോൻസാമ്മ ദർശിക്കുന്നത് ചിത്രീകരിച്ചിട്ടുണ്ട്. അന്നക്കുട്ടിയുടെ\nവിദ്യാഭ്യാസ ഘട്ടത്തിലും കൂട്ടുകാരിയിലും കൂടി കടന്നുപോകുമ്പോഴും രചന\nആർപ്പൂക്കര തൊണ്ണംകുഴി സ്കൂളിനെ സ്പർശിച്ചു കടന്നുപോകുന്നു.\nപക്ഷേ, ജന്മഗൃഹമായ കുടമാളൂർ മുട്ടത്തുപാടം വീടിനെയോ, അപ്പനെയോ, ജ്ഞാനസ്നാനം\nചെയ്ത കുടമാളൂർ പള്ളിയേയോ ഒന്നും ഈ നോവലിൽ കണ്ടെത്താനായില്ല എന്നത്\nതികച്ചും മോശമായിപ്പോയി. അൽഫോൻസാമ്മയെ പ്രസവിച്ച കട്ടിൽവരെ\nസൂക്ഷിച്ചുവച്ചിരിക്കുന്ന വീടാണ് മുട്ടത്തുപാടം എന്ന ഇന്നത്തെ കുടമാളൂർ\nഅൽഫോൻസാ ഭവൻ. അവിടുത്തെ കിണറ്റിലെ വെള്ളത്തിനുപോലും ഔഷധഗുണമുണ്ട്. ഒരു\nവിശുദ്ധയെ സൃഷ്ടിക്കുവാൻ, അവൾക്കു പിച്ചവെയ്ക്കുവാൻ പറ്റിയ പ്രകൃതി തന്നെ\nദൈവം ഒരുക്കിയതല്ലേ എന്നു തോന്നും. ശ്രീദേവി പല ചോദ്യങ്ങൾക്കും ഉത്തരം\nകണ്ടെത്താൻ ആത്മായനത്തിലൂടെ ശ്രദ്ധിക്കുന്നുണ്ട്. സുഖത്തിന്റെ നിർവചനം\nതേടുമ്പോൾ, മഹാഭാരതം ശാന്തിപർവം 177-ാം അദ്ധ്യായം എടുത്തു നോക്കുക.\n"പ്രഭാഷകന്റെ പുസ്തകത്തിൽ നിന്നൊരു വചനം മനസ്സിലേക്കു\nകടന്നുവരികയാണ്-സഹനം നിലനിൽപ്പിന്റെ നെടുംതൂണാകുമെന്ന കാലം വരും. അന്ന്\nഇതിനോക്കെ അർത്ഥമുണ്ടാകും". സഹനം ലോകത്തിന്റെ നിലനിൽപ്പാകുമെന്ന സന്ദേശം\nപൂർണ്ണമായും ഉൾക്കൊള്ളാനാവില്ല. ഈ കഥയിലെ സഹനം പരിശുദ്ധമാണ്. പക്ഷേ\nപൊതുതത്വമാക്കിയാൽ? എല്ലാ വിധത്തിലുള്ള സഹനങ്ങളെയും കാൽപനികമായി\nമഹത്വവത്കരിക്കരുത്. നിലവിലുള്ള അനീതിയെ അവഗണിക്കുന്നതിനുള്ള\nന്യായീകരണമാകരുത് സഹനം. ഈ പുസ്തകത്തിലുടനീളം ബൈബിൾ വചനങ്ങളെ കവചമാക്കി\nമാറ്റിയിട്ടുണ്ട്. പക്ഷേ ബൈബിളിൽ തന്നെ ഇങ്ങനെയും പറയുന്നില്ലേ? 1\nകൊറിന്ത്യർ 7:35, അപ്പസ്ഥലനായ പൗലോസ് കൊറിന്ത്യർക്കെഴുതുന്ന ലേഖനത്തിൽ\n"കന്യകമാരെക്കുറിച്ച് എനിക്ക് കർത്താവിന്റെ അരുളപ്പാടില്ല"\nസഭ മിശിഹായുടെ മണവാട്ടിയാണെന്ന കാഴ്ചപ്പാട് സുറിയാനി സഭാ\nപാരമ്പര്യത്തിന്റെ ഒരു പ്രത്യേകതയാണ്. വി. പൗലോസ് എഫേസൂസുകാർക്കെഴുതിയ\nലേഖനത്തിലും (എഫേ. 5:23-33) യോഹന്നാൻശ്ലീഹയുടെ സുവിശേഷത്തിലും ഇത്\nരേഖപ്പെടുത്തിയിട്ടുണ്ട്. അടുത്തുനിന്ന് മണവാളനെ ശ്രവിക്കുന്ന സ്നേഹിതൻ\nഅവന്റെ സ്വരത്തിൽ സന്തോഷിക്കുന്നു (യോഹ. 3:29). മിശിഹായുടെ\nമണവാട്ടിക്കടുത്ത തന്റെ പദവിയെക്കുറിച്ചുള്ള അറിവാകാം അൽഫോൻസാമ്മയിൽ\nവളർന്നു വന്നത്. അൽഫോൻസാമ്മ സ്നേഹിച്ചതു കുരിശിൽ മരിച്ചവനെയാണ്,\nശത്രുക്കളെ സ്നേഹിച്ചവനെ. സഹനത്തിന്റെ സഹാറകൾ സന്തോഷപൂർവ്വം\nസ്വീകരിച്ചിരുന്ന അൽഫോൻസാമ്മ ഗത്സെമനിയിലെ യേശുവിനെപ്പോലെ പലപ്പോഴും\nപൊട്ടിക്കരയുന്നുണ്ട്. ദൈവപുത്രൻ പൊട്ടിക്കരയുന്നത് മനുഷ്യകുലത്തിന്റെ\nപാപഭാരം തീർക്കാൻ തന്റെ രക്തം തന്നെ വേണമോ പിതാവേ, എന്നിൽ നീ കാസ\nഅകറ്റിത്തരണമേ എന്നാണെങ്കിൽ, ഭാരതത്തിന്റെ പുത്രി അൽഫോൻസാമ്മ കരഞ്ഞത്\nഇനിയും സഹിക്കുവാൻ തരണമേയെന്നാണ്. സഹനബലിപീഠത്തിൽ തന്റെ രക്തം\nവീഴണമേയെന്നാണ്. അതാണു ഭാരതസ്ത്രീയുടെ മനഃശക്തി. ഭാരതത്തിന്റെ\nപുരാണങ്ങളിൽ അഗ്നിശുദ്ധി നേടിയ വനിതകളെ കാണാം. അൽഫോൻസാമ്മയും അതുപോലെ\nഅഗ്നിയിൽ സ്ഫുടം ചെയ്ത മാണിക്യമാണ്. 11-ാമദ്ധ്യായത്തിൽ ഒരു\nഗോതമ്പുമണിയാകുക; മണ്ണിൽ വീണഴിഞ്ഞ് പാകപ്പെട്ട് അനേക കോടി\nധാന്യങ്ങൾക്ക് മുളയാകുക, അല്ലെങ്കിൽ ഗോതമ്പുമണിക്ക് ജീവിതം എങ്ങനെ\nസ്വാർത്ഥകമാകും - ഇത് യോഹന്നാൻ എഴുതിയ സുവിശേഷം 12-ാം അദ്ധ്യായം 24-\nാം വാക്യം. തുടർ വായനയിൽ അദ്ധ്യാപികയായ നോവലിസ്റ്റിന്റെ\nഅന്തഃച്ഛേദനയുമായി സംവദിക്കാൻ കഴിയുന്നുണ്ട്. നോവൽ മുഴുവൻ വായിച്ചു\nകഴിയുമ്പോൾ സൂക്ഷ്മദർശനത്തിൽ വിവരണാത്മകമായ ചില ഭാഗങ്ങൾ ചില കൃത്യങ്ങൾ\nഒരു ഫെമിനിസ്റ്റിക് ക്രൂരത - പുരുഷവർഗ്ഗത്തോടുള്ള പ്രതിഷേധം - ഇതൊക്കെ ഈ\nനോവലിലുണ്ട്. അപഹരണത്തിന്റെ ഹീനതന്ത്രവുമായി നടക്കുന്ന കള്ളനിലൂടെ\nപുരുഷവർഗ്ഗത്തെ മൊത്തം അപമാനിച്ചതു തെറ്റാണ്. തന്ത്രങ്ങൾ മെനയാൻ\nസ്ത്രീകളും ഒട്ടും മോശമല്ല. വേദാന്തങ്ങൾ പറയുന്നു പുരുഷനും പ്രകൃതിയും\nതമ്മിലുള്ള രതിഭാവത്തിന്റെ ഫലമാണ് പ്രപഞ്ചത്തിന്റെ ഉൽപ്പത്തിയെന്ന്.\nഅന്തരീക്ഷത്തിലെ ധനഋണ കാന്തിക ശക്തിയുടെ സംയോഗങ്ങളുടെ പൊട്ടിത്തെറിയിൽ\nപ്രപഞ്ചം ഉണ്ടായി എന്ന് ശാസ്ത്രവാദം. എല്ലാ ജീവജാലങ്ങളുടെയും\nപ്രവൃത്തിയുടെ പ്രേരകശക്തി ഈ ആകർഷണമാണെന്ന് ഫ്രോയിഡ്, യൂങ്ങ് മുതലായ\nശാസ്ത്രജ്ഞർ വിലയിരുത്തിയിട്ടുണ്ട്. സ്ത്രീ പീഡനകേസുകളിൽ 90%വും\nസ്ത്രീയുടെ മനസ്സറിവോടുകൂടി സംഭവിക്കുന്നതല്ലേ? ചിന്തിച്ചു നോക്കൂ.....\n'നമേ ഭക്ത പ്രണശ്യതി' എന്ന് ഭഗവത്ഗീത പറയുന്നു. ഭക്തി, ജ്ഞാനം, കർമ്മം\nഇവ ഈശ്വര പ്രാപ്തിക്കുള്ള മാർഗ്ഗങ്ങളാണെന്ന് ഭഗവത്ഗീത പറയുന്നു. സ്നേഹം\nചിറകുവിരിച്ച സെഹിയോൻ ശാലയിൽ വിശ്രമിച്ച് കുരിശിന്റെ വഴികളിലൂടെ കൈവന്ന\nവിജയം നോക്കിക്കണ്ട് വ്യക്തികളിലും സമൂഹത്തിലും ജീവിക്കുന്ന യേശുദേവനെ\nഅൽഫോൻസാമ്മ കണ്ടെത്തി വചനം സത്യമായി. അന്ന് കൃപയും കരുണയും ചൊരിഞ്ഞ നല്ല\nഇടയൻ ഗത്സെമനിയിൽ ഉയർത്തിപ്പിടിച്ച കയ്പുനിറഞ്ഞ ഈ കനക കാസക്കൊപ്പം\nഅൽഫോൻസാമ്മ നീട്ടിയ സഹനത്തിന്റെ പൊൻകാസയും ഒത്തുചേരുന്നു. ദുഃഖം, വേദന,\nവിശപ്പ്, മൃത്യു, നിരാശ, ഭഗ്നപ്രണയം, വിരഹം എല്ലാം ജീവിതത്തിന്റെ കറുത്ത\nപുഷ്പങ്ങൾ. കറുത്ത വർണ്ണത്താൽ ആലേഖനം ചെയ്തു തളരുന്ന ആത്മാവിനെ ആത്മായനം\nഎന്ന ശുഭ്രപുഷ്പം തഴുകി ശുദ്ധമാക്കട്ടെ.


Aadu Jeevitham Novel Controvercy | മൊട്ട... രണ്ടല്ല നാലെണ്ണം.. കുരുമുളക് പുരട്ടിയങ്ങ് പൊരിച്ചു... നല്ല എരിവ് ഉണ്ടാവും... കുരു പൊട്ടലിന് വളരെ നല്ലതാണ്..! ആടു ജീവിതം മുൻ പാക് അംബാസഡറുടെ ബുക്ക് കോപ്പിയടിച്ചതെന്ന് സംഘപരിവാർ ആരോപിക്കുമ്പോൾ പരോക്ഷ മറുപടിയുമായി ബെന്യാമിൻ; 'ദ റോഡ് ടു മെക്ക'യുടെ പകർപ്പല്ല ആടു ജീവിതമെന്ന് എം എൻ കാരശ്ശേരിയും - MarunadanMalayalee.com\nമൊട്ട... രണ്ടല്ല നാലെണ്ണം.. കുരുമുളക് പുരട്ടിയങ്ങ് പൊരിച്ചു... നല്ല എരിവ് ഉണ്ടാവും... കുരു പൊട്ടലിന് വളരെ നല്ലതാണ്..! ആടു ജീവിതം മുൻ പാക് അംബാസഡറുടെ ബുക്ക് കോപ്പിയടിച്ചതെന്ന് സംഘപരിവാർ ആരോപിക്കുമ്പോൾ പരോക്ഷ മറുപടിയുമായി ബെന്യാമിൻ; 'ദ റോഡ് ടു മെക്ക'യുടെ പകർപ്പല്ല ആടു ജീവിതമെന്ന് എം എൻ കാരശ്ശേരിയും\nMay 09, 202108:24 PM IST Permalink\nതിരുവനന്തപുരം: മലയാളം സൈബർ ഇടത്തിൽ കുറച്ചു ദിവസമായി ചർച്ച ചെയ്യുന്ന വിഷയം എഴുത്തുകാരൻ ബെന്യാമിന്റെ വിഖ്യാദ നോവൽ ആടു ജീവിതത്തെ കുറിച്ചാണ്. ഇടതുപക്ഷ രാഷ്ട്രീയത്തിനൊപ്പം ഉറച്ചു നിന്ന നോവലിസ്റ്റ് ബെന്യാമിനെതിരെ കോപ്പിയടി ആരോപണവുമായി സൈബർ ഇടത്തിലെ സംഘപരിവാർ അനുകൂല് പ്രൊഫൈലുകൽ രംഗത്തുവന്നതോടെയാണ് മലയാളികളുടെ ഇഷ്ട നോവലായ ആടുജീവിതം വീണ്ടും ചർച്ചകളിൽ നിറഞ്ഞത്. പാക്കിസ്ഥാന്റെ മുൻ യുഎൻ അംബാസഡറും എഴുത്തുകാരനുമായ മുഹമ്മദ് അസദിന്റെ 'ദ റോഡ് ടു മെക്ക'യുടെ പകർപ്പാണ് ആടുജീവിതം എന്നതാണ് സൈബർ ഇടത്തിൽ പരിവാർ അനുകൂലികൾ ഉയർത്തിയ ആരോപണം.\nഇതോടെ ആടുജീവിതത്തിന്റെ പേരിൽ ബെന്യാമിന് ലഭിച്ച പുരസ്‌ക്കാരങ്ങൾ തിരിച്ചു കൊടുക്കണമെന്നും പകർപ്പാവകാശ നിയമപ്രകാരം കേസെടുക്കണം എന്നുമുള്ള ആവശ്യവും സൈബർ ഇടത്തിൽ ഉയർന്നു. കേരള സാഹിത്യ അക്കാദമി അവാർഡ് നേടിയ ഈ പുസ്തകത്തിനെതിരെ ഇങ്ങനൊരു ആരോപണം ഷംസ് ബാലുശ്ശേരി മാസങ്ങൾക്കു മുൻപേ പുറത്തു കൊണ്ടുവന്നിട്ടും ഇത് ഒരു മുഖ്യധാരാ മാധ്യമങ്ങളും ഇത് വാർത്തയാക്കിയില്ലെന്നാണ് സംഘപരിവാർ സൈബർ ഇടങ്ങൾ വ്യക്തമാക്കിയത്.\nഒരിക്കൽ പോലും മരുഭൂമി കാണാത്ത തനിക്ക് ഇത്രയും ഹൃദയസ്പർശിയായി മരുഭൂമിയെ വർണ്ണിക്കാൻ കഴിഞ്ഞത് തന്നിലൊരു പരകായപ്രവേശം നടന്നതുകൊണ്ടാണെന്ന് ബെന്യാമിൻ തന്നെ അഭിമുഖങ്ങളിൽ പറഞ്ഞിട്ടുണ്ട്. ശരിയാണ് , പരകായ പ്രവേശം നടന്നിട്ടുണ്ട്. അത് റോഡ് ടു മെക്കയിൽ നിന്നും ആടുജീവിതത്തിലേക്കാണെന്നായിരുന്നു സൈബർ ഇടങ്ങളിലെ വിമർശനം. ഇങ്ങനെ സൈബർ ഇടത്തിൽ കോപ്പിയടി വിവാദം കൊഴുക്കവേ വിമർശനങ്ങൾക്ക് പരോക്ഷ മറുപടി നൽകി ബെന്യാമിനും രംഗത്തുവന്നു.\nഫേസ്‌ബുക്കിലാണ് പരിഹാസം നിറഞ്ഞ മറുപടിയുമായി അദ്ദേഹം രംഗത്തുവന്നത്. മൊട്ട... രണ്ടല്ല നാലെണ്ണം.. കഴിഞ്ഞ ഞായറാഴ്ച ഇതേ സമയത്ത് കിട്ടിയതാണ്. കുരുമുളക് പുരട്ടി ഇന്നങ്ങ് പൊരിച്ചു. നല്ല എരിവ് ഉണ്ടാവും. കുരു പൊട്ടലിന് വളരെ നല്ലതാണ്. ബെന്യാമിൻ ഫെയിസ്ബുക്കിൽ കുറിച്ചു. അതേസമയം കോപ്പയടി വിവാദത്തിൽ യാതൊരു പ്രതികരണവും അദ്ദേഹം നടത്തിയില്ല. സോഷ്യൽ മീഡിയയിൽ വാദപ്രതിവാദങ്ങൾ തുടരുന്നതിനിടെയാണ് മൊട്ട പോസ്റ്റുമായി ബെന്യാമിൻ എത്തിയിരിക്കുന്നത്. മൊട്ട സാധാരണയായി വട്ടപൂജ്യമായിട്ട് പ്രാദേശിക ഭാഷയിൽ നാം ഉപയോഗിക്കാറുണ്ട്. ബിജെപിക്ക് ഇത്തവണ തെരഞ്ഞെടുപ്പിൽ കിട്ടിയ പൂജ്യവുമായി താരതമ്യം ചെയ്യാനാണ് ബെന്യാമിൻ ശ്രമിച്ചിരിക്കുന്നതെന്നാണ് സോഷ്യൽ മീഡിയാ വിലയിരുത്തൽ.\nഅതേസമയം ബെന്യാമിന്റെ ആടുജീവിതം 'ദ റോഡ് ടു മെക്ക'യുടെ കോപ്പിയടി ആണെന്ന ആരോപണം ഈ പുസ്തകം മലയാളത്തിലേക്ക് വിവർത്തനം ചെയ്ത എം എൻ കാരശ്ശേരിയും തള്ളി. ഇപ്പോൾ പുസ്തകം വിവാദമാകാൻ കാരണം രാഷ്ട്രീയമാണെന്നാണ് കാരശ്ശേരി മാതൃഭൂമി ഓൺലൈന് നൽകിയ അഭിമുഖത്തിൽ പറഞ്ഞത്. തൃത്താലയിൽ അടക്കം ബെന്യാമിന്റെ രാഷ്ട്രീയ നിലപാടാണ് ഇതിന് കാരമെന്നും കാരശ്ശേരി പറയുന്നു.\nകാരശ്ശേരി അഭിമുഖത്തിൽ പറഞ്ഞത് ഇങ്ങനെ:\nമരുഭൂമിയിലെ ഒരു അസ്തമയത്തേപ്പറ്റിയോ മരുപ്പച്ചയുടെ കുളിർമയേപ്പറ്റിയോ പൊടിക്കാറ്റിനേപ്പറ്റിയോ അസദിനും ബെന്യാമിനും അനുഭവമുണ്ടാകും. മരുഭൂമി ബെന്യാമിനും കണ്ടിട്ടുണ്ട്. മുഹമ്മദ് അസദ് മാത്രമല്ലല്ലോ മരുഭൂമി കണ്ടിട്ടുള്ളത്. രണ്ടെഴുത്തുകാരുടെ വാക്യങ്ങൾ തമ്മിലോ അലങ്കാരങ്ങൾ തമ്മിലോ സാമ്യംവരുക എന്നത് സാധാരണമായ കാര്യമാണ്. ബെന്യാമിൻ മക്കയിലേക്കുള്ള പാത വായിച്ചിട്ടുണ്ടെങ്കിൽ അദ്ദേഹം അറിഞ്ഞോ അറിയാതെയോ സമാനതയുള്ള രണ്ടോ മൂന്നോ വർണനകൾ വന്നിരിക്കാം. ആ വർണനകൾഅല്ലല്ലോ ആ നോവൽ. അതിൽ മലയാളിയുടെ പ്രവാസജീവിതമുണ്ട്.\nമുൻപ് ഈ വിവാദം വന്നപ്പോഴൊക്കെ മിണ്ടാതിരുന്ന ഒരാളാണ് ഞാൻ. സോഷ്യൽ മീഡിയയിൽ ആടുജീവിതത്തെപ്പറ്റി ആദ്യമുണ്ടായ വിവാദം, നോവലിലെ കഥാപാത്രമായ നജീബിന് ബന്യാമിൻ പണമൊന്നും കൊടുത്തില്ല എന്നായിരുന്നു. ഒരു നോവലിലെ കഥാപാത്രത്തിന് പൂർവരൂപമായ ഒരു വ്യക്തിയുണ്ടാകാം. കഥാപാത്രങ്ങൾക്ക് റോയൽറ്റി നൽകാൻ തുടങ്ങിയാൽ ബഷീറിന്റെ കൈയിൽ എന്തെങ്കിലും ബാക്കിയുണ്ടാകുമായിരുന്നോ? ബഷീറും എംടി വാസുദേവൻ നായരുമൊക്കെ യഥാർഥത്തിൽ ഉണ്ടായിരുന്ന വ്യക്തികളെക്കുറിച്ചാണ് കൂടുതലും എഴുതിയിട്ടുള്ളത്. നജീബിന് ബന്യാമിനെക്കുറിച്ച് പരാതിയൊന്നും ഇല്ല എന്നാണ് മനസ്സിലാക്കുന്നത്. സാഹിത്യനിരൂപണം എന്താണെന്ന് അറിവില്ലാത്ത ആൾക്കാൾ നടത്തുന്ന ഏർപ്പാടാണ് ഇത്തരം വിവാദങ്ങളൊക്കെ. ഒന്നുകിൽ അസൂയകൊണ്ട്, അല്ലെങ്കിൽ അറിവില്ലായ്മകൊണ്ട് ചെയ്യുന്നതാണ്.\nആടുജീവിതവുമായി ബന്ധപ്പെട്ട വിവാദം വന്നപ്പോൾ പലരും എന്നെ വിളിച്ച് ചോദിച്ചു. ചർച്ചയാക്കേണ്ടതായി ഇതിൽ ഒന്നും ഇല്ല, ഞാനതിലേക്കില്ല എന്നായിരുന്നു അപ്പോഴൊക്കെ ഞാൻ പറഞ്ഞത്. മക്കയിലേക്കുള്ള പാതയുടെ സ്വാധീനമുണ്ടെന്ന് പല കൃതികളേക്കുറിച്ചും പലരും പറയാറുണ്ട്. അത് സ്വാഭാവികമാണ്. കാരണം അതൊരു നല്ല പുസ്തകമാണ്. ഗൾഫിലൊക്കെയുള്ള പല എഴുത്തുകാരുടെയും ആത്മകഥയിലോ യാത്രാവിവരണത്തിലോ ഒക്കെ ഈ പുസ്തകത്തിലുള്ള ചിലതൊക്കെ വന്നിട്ടുണ്ടാകും. പുനത്തിൽ കുഞ്ഞബ്ദുള്ളയുടെ കന്യാവനങ്ങൾ എന്ന പുസ്തകത്തിൽ മക്കയിലേക്കുള്ള പാതയിൽനിന്ന് ഒരു ഭാഗം എടുത്ത് ചേർത്തിട്ട് മുഖവുരയിൽ അക്കാര്യം പറയുകയാണ് അദ്ദേഹം ചെയ്തത്. ഇതൊക്കെ സ്വാഭാവികമായ കാര്യമാണ്. ഇക്കാര്യത്തിൽ ബെന്യാമിനിൽ കുറ്റം കണ്ടെത്താൻ ഒന്നുമില്ല.\nഇപ്പോഴെന്താ സംഭവിച്ചതെന്നുവച്ചാൽ, തിരഞ്ഞെടുപ്പിൽ തൃത്താലയിൽ എംബി രാജേഷിനുവേണ്ടി ബെന്യാമിൻ പ്രചാരവേല ചെയ്തു. വി.ടി. ബൽറാമും എംബി രാജേഷും എന്റെ സുഹൃത്തുക്കളാണ്. എംബി രാജേഷിനെയാണോ വിടി ബൽറാമിനെയാണോ പിന്തുണയ്ക്കേണ്ടത് എന്നത് ബെന്യാമിന്റെ വ്യക്തിസ്വാതന്ത്ര്യമാണ്. രാജേഷിനെ പിന്തുണച്ചു എന്നതിന്റെ പേരിലാണ് ബൽറാം തോറ്റപ്പോൾ ഇതൊരു വിഷയമായി പൊന്തിവന്നതെന്നാണ് ഞാൻ വിചാരിക്കുന്നത്.\nഇടതുപക്ഷത്തിനൊപ്പം നിന്നാൽ ബണ്ടിചോറും സെലിബ്രിട്ടിയാകും: അഞ്ജു പാർവതി പ്രഭീഷ് എഴുതുന്നു


എല്ലാവരുടെയും ജീവിതത്തില് സുഹൃത്തുക്കള്‍ക്ക് ഏതെങ്കിലുമൊക്കെ തരത്തില് പ്രാധാന്യമുണ്ടാകും. ജീവിതത്തില് നമ്മെ ഉയര്‍ത്തിയവരും തളര്‍ത്തിയവരും ഉണ്ടാകാം. എല്ലാത്തിനുമപരി കൂടെ നിന്ന് ചേര്‍ത്തുപിടിച്ചവരുമുണ്ടാകാം. അത്തരത്തിലൊരു വീഡിയോയാണ് ഇപ്പോള് സമൂഹമാധ്യമങ്ങളില് വൈറലാകുന്നത്.\nസുഹൃത്തുക്കളെല്ലാവരും കൂടി കായിക വിനോദത്തില് ഏര്‍പ്പെട്ടിരിക്കുകയാണ്. മത്സരത്തില് പങ്കെടുക്കുന്ന ഒരു കുട്ടിയുടെ കൂടെ ഭിന്നശേഷി വിഭാഗത്തിലുള്ള കുട്ടി കൂടി ഉണ്ട്. അവന് നടക്കാന് കഴിയില്ല. വീല് ചെയറിലാണ് അവന് ഇരിക്കുന്നത്. ഫിനിഷിങ്ങ് പോയിന്‍റിലെത്തി തിരികെ ഓടി വന്ന കുട്ടി കൂടെയുള്ള ചങ്ങാതിയുടെ വീല്‍ചെയര് തള്ളിക്കൊണ്ട് മുന്നോട്ട് പോകുന്നു.തിരിച്ചും വീല് ചെയര് തള്ളിക്കൊണ്ട് ഓടുന്നു. അങ്ങനെ ആ കൂട്ടുകാരനെയും അവന് ആ വിനോദത്തില് പങ്കാളിയാക്കുന്നു.\nഹൃദയത്തെ സ്പര്‍ശിക്കുന്ന ഈ വീഡിയോ ഇതിനോടകം കണ്ടുതീര്‍ത്തത് ലക്ഷകണക്കിന് ആളുകളാണ്. സമൂഹത്തില് ലാഭേച്ഛ ഏതുമില്ലാതെ പ്രവര്‍ത്തിക്കാന് ഇത്തരം വീഡിയോ കണ്ടാല് മാത്രം മതിയെന്ന് ഒരുപാട് പേർ അഭിപ്രായപെടുന്നു.\nBuddy making sure his friend is included in on the fun. 😁❤🔥🧑🦽 pic.twitter.com/zgDv4nMNvP\n— Fred Schultz (@FredSchultz35) May 22, 2022


Sunday, May 22, 2022 01:32:35 AM\nസ്വന്തം ലേഖകൻ: ഇന്നലെ മുതൽ ആണ് ലോകക്കപ്പ് ടിക്കറ്റ് ബുക്കിങ് ആരംഭിച്ചത്. 24 മണിക്കൂർ കഴിയുമ്പോൾ 12 ലക്ഷം ടിക്കറ്റ് ബുക്കിങ് ആണ് നടന്നത്. ബുധനാഴ്ച ഉച്ചക്ക് ശേഷം ആയിരുന്നു ടിക്കറ്റ് ബുക്കിങ് ആരംഭിച്ചത്. ഖത്തറിൽ നിന്നാണ് ഏറ്റവും കൂടുതൽ പേർ ടിക്കറ്റ് ബുക്കിങ് നടത്തിയിരിക്കുന്നത്. എന്നാൽ തൊട്ടു പിറകിൽ തന്നെ ഇന്ത്യയും എത്തിയിട്ടുണ്ട്. അർജന്‍റീന, മെക്സികോ, അമേരിക്ക, യുഎഇ, ഇംഗ്ലണ്ട്, ഇന്ത്യ, സൗദി അറേബ്യ, ബ്രസീൽ, ഫ്രാൻസ് തുടങ്ങിയ രാജ്യങ്ങളാണ് തൊട്ടുപിന്നിലായുള്ളത്.\nഫിഫയുടെ ഔദ്യോഗിക വെബ്സൈറ്റ് വഴിയാണ് ടിക്കറ്റ് ബുക്കിങ് നടത്താൻ സാധിക്കുക. ജനുവരിൽ 19 മുതൽ ഫെബ്രുവരി എട്ട് വരെ ഈ സെെറ്റിൽ കയറി ടിക്കറ്റ് ബുക്ക് ചെയ്യാം. Fifa.com/tickets എന്നാണ് ലിങ്ക്. 30 വർഷത്തെ ലോകകപ്പ് ചരിത്രത്തിൽ ഏറ്റവും കുറവ് ടിക്കറ്റ് വില ഇത്തവണത്തെ ലോകക്കപ്പിനാണ്. കൂടാതെ 2022 ഖത്തർ ലോകകപ്പിന് നിരവധി പ്രത്യേകതകൾ ഉണ്ട്.\nലോകകപ്പിന് ആതിഥേയം വഹിക്കുന്ന ഖത്തറിലെ സ്വദേശികൾക്കും വിദേശികൾക്കും 40 ഖത്തർ റിയാലിന് (819 ഇന്ത്യൻ രൂപ)ക്ക് ടിക്കറ്റ് ലഭിക്കും. നവംബർ 21ന് അൽബെയ്ത് സ്റ്റേഡിയത്തിൽ ആണ് ഉദ്ഘാടനം നടക്കുന്നത്. ഡിസംബർ 18ന് ലുസൈൽ സ്റ്റേഡിയത്തിൽ ആണ് ഫെെനൽ മത്സരങ്ങൾ നടക്കുക. രണ്ടാം ഘട്ടം ടിക്കറ്റ് ബുക്കിങ്ങ് 2022 ഏപ്രിൽ ഒന്നിന് ടൂർണമെന്‍റ് നറുക്കെടുപ്പിന് പിന്നാലെ ആരംഭിക്കും.\nഫൈനൽ മത്സരം കാണാൻ ആണ് കാണികൾ ഏറ്റവും കൂടുതൽ കാത്തിരിക്കുന്നത്. 1.40 ലക്ഷം ടിക്കറ്റ് അപേക്ഷകളാണ് ഫെെനൽ മത്സരം കാണാൻ വേണ്ടിയുള്ള ടിക്കറ്റിന് വേണ്ടി എത്തിയിരിക്കുന്നത്. അതുപോലെ തന്നയാണ് ഉദ്ഘാടന മത്സരം കാണുന്നതിന് 80,000 ടിക്കറ്റുകളാണ് ആളുകൾ ബുക്ക് ചെയ്തിരിക്കുന്നത്.


ദൂതന്മാർ – മലയാള വേദപുസ്തക പഠനം\nമലയാള വേദപുസ്തക പഠനം\nപ്രധാന പത്ത് വിഷയങ്ങൾ\nദൂതന്മാരോട് ബന്ധപ്പെട്ട ചോദ്യങ്ങളും ഉത്തരങ്ങളുമാണ് താഴെ കൊടുത്തിരിക്കുന്നത്. ഇതിനോടുള്ള ബന്ധത്തിൽ നിങ്ങൾക്ക് എന്തങ്കിലും സംശയങ്ങൾ ഉണ്ടെങ്കിൽ അല്ലെങ്കിൽ കൂടുതൽ വിശദീകരണം ആവശ്യമാണെങ്കിൽ കോണ്ടാക്റ്റ് ബോക്സിൽ എഴുതി അറിയിച്ചാൽ മതി. സമയം ലഭിക്കുന്നതനുസരിച്ച് ഞാൻ മറുപടി നൽകാം. ഇത് നിങ്ങൾക്ക് പ്രയോജനമാകുന്നുവെങ്കിൽ അതും സൂചിപ്പിക്കുവാൻ മറക്കരുത്.\nദൂതന്മാർ യഥാർത്ഥത്തിൽ ഉണ്ടോ?\nലോകത്തിന്റെ ചിലഭാഗങ്ങളിലാണ് ദൂതന്മാരെക്കുറിച്ച് കൂടുതൽ ചിന്തിക്കുന്നത്. വേദപുസ്തകത്തിൽ ദൂതന്മാരെക്കുറിച്ച് അധികം വിവരിച്ചിട്ടില്ല. അതേസമയം ദൂതന്മാർ യഥാർത്ഥത്തിൽ ജീവിച്ചിരിക്കുന്നവരും ദൈവത്തിന്റെ പദ്ധതികളിൽ പ്രധാന പങ്ക് വഹിക്കുന്നവരും ആണ്. അവർ അദൃശ്യമായി നമ്മുടെ ഇടയിൽ നമ്മെ നിരീക്ഷിച്ചുകൊണ്ടും, സ്വാധീനിച്ചുകൊണ്ടും, സഹായിച്ചുകൊണ്ടും ഈ പ്രപഞ്ചത്തിൽ നിലനിക്കുന്നു. അതുകൊണ്ട് അവരുടെ അസ്ഥിത്വത്തെ നിഷേധിക്കുവാൻ കഴിയുകയില്ല.\nദൂതന്മാരെ എപ്പോഴാണ് ദൈവം സ്രഷ്ടിച്ചത്?\nസൃഷ്ടിവാരത്തിലെ പ്രാരംഭ നിമിഷങ്ങളിൽ ദൂതന്മാർ സൃഷ്ടിക്കപ്പെട്ടു എന്നുവേണം താഴെ നൽകിയിട്ടുള്ള വാക്യങ്ങളിൽ നിന്ന് മനസ്സിലാക്കുവാൻ.\nഉൽ‌പ്പത്തി 1:1, 2:1; പുറപ്പാട് 20:11, ഇയ്യോബ് 38:4-7.\nഉലപ്പത്തി 6:4 ൽ കാണുന്ന ദൈവത്തിന്റെ പുത്രന്മാർ (בְנֵי־הָאֱלֹהִים-ബെനെ-എലോഹിം ) ദൂതന്മാരാണോ?\nഈ ചോദ്യത്തിന് കൃത്യമായ ഉത്തരം നൽകാൻ എനിക്ക് സാധിക്കുകയില്ല. വിവിധ കാഴ്ചപ്പാട് ഇതിനോടുള്ള ബന്ധത്തിൽ നിലവിലുണ്ട്. അതിൽ പ്രധാനമായും മൂന്നാണുള്ളത്.\nഅപ്പോക്രിഫയിലെ ഒന്നാം ഈനോക്കിന്റെ പുസ്തകത്തിലാണ് ഈ കാഴ്ചപ്പാട് ഉണ്ട്. ഒന്നാമതായി മനസ്സിലാക്കേണ്ട് കാര്യം ദൂതന്മാർക്ക് പുനരുൽ‌പ്പാദന ശേഷിയില്ല എന്നുള്ളതാണ് (മത്താ. 22:20; ലൂക്കോ 20:35). മല്ലന്മാർ (നെഫിലിം) അസധാരണ വർഗ്ഗമാണെന്നുള്ളതിനും ജലപ്രളയത്താൽ അവ ഒഴിവാക്കപ്പെട്ടു എന്നതിനുള്ള സൂചനകളൊന്നും വേദപുസ്തകത്തിലില്ല (സംഖ്യ. 13:33). ക്രിസ്തുവിനു ദൂതന്മാരുമായി ഐക്യതയൊന്നുമില്ല (എബ്രാ. 2:16). ദൈവപുത്രന്മാർ എന്നു പറയുന്നത് സേത്തിന്റെ സന്തതികളായ വിശ്വാസികളോ ദൈവത്തിന്റെ ഭരണകർത്താക്കൾ എന്ന നിലയിൽ നാടുവാഴികളോ ആകാനാണ് സാദ്ധ്യത\nദൂതന്മാരുടെ എത്ര വിഭാഗങ്ങൾ ഉണ്ട്?\nപൊതുവിൽ രണ്ട് വിഭാഗങ്ങളാണ് ഉള്ളത്.\n(1) നല്ല ദൂതന്മാർ- മർക്കോസ് 8:38; ലൂക്കോസ് 9:26; വെളിപ്പാട് 14:10: “വിശുദ്ധ ദൂതന്മാർ” 1 തിമൊ 5:21: “ശ്രേഷ്ഠ ദൂതന്മാർ“ “Elect Angels”\n(2 )ദുഷ്ട ദൂതന്മാർ – മത്തായി 25:41, വെളിപ്പാട് 12:7–9,2പത്രൊസ് 2:4:\nദൂതന്മാർക്ക് വ്യക്തിത്വം ഉണ്ടോ?\nവ്യക്തിത്വത്തിന്റെ അടയാളങ്ങൾ ദൂതന്മാരിൽ കാണാം: മനസ്സ്, ഇച്ഛ, വികാരം, സ്വയബോധം, സ്വയനിർണ്ണയം. ദൂതന്മാർ കേവലം ശക്തികളാണെന്നു ചിന്തിക്കുന്നത് ശരിയല്ല.\nഅവ സംസാരിക്കുന്നു (മത്താ. 28:5).\nഅവർ പഠിക്കുവാൻ താല്പര്യപ്പെടുന്നു. (1 പത്രൊസ് 1:12).\nഅവർക്ക് വിവേകം ഉണ്ട് (2 ശമു. 14:20).\nഅവർക്ക് അറിവ് ഉണ്ട് (മർക്കോസ് 1:24, 35).\nഅവർക്ക് സന്തോഷമുണ്ട് (ഇയ്യോ. 38:7; ലൂക്കോസ് 15:10).\nഅവർ ദൈവത്തെ ആരാധിക്കുന്നു (യെശയ്യാവ് 6:3; എബ്രാ. 1:6).\nഅവർക്ക് നിർണ്ണയ ശേഷി ഉണ്ട് (എബ്രാ. 1:6).\nദൂതന്മാർ ദൈവസ്വരൂപത്തിലാണോ ഉണ്ടാക്കപ്പെട്ടത്?\nഅത്ര എളുപ്പത്തിൽ ഉത്തരം പറയാവുന്ന ഒരു ചോദ്യം അല്ല അത്. ദൂതന്മാർ ദൈവത്തിന്റെ സ്വരൂപത്തിലാണ് സൃഷ്ടിക്കപ്പെട്ടത് എന്ന് വേദപുസ്തകം പറയുന്നില്ല. എന്നാൽ മനുഷ്യനിലുള്ള ദൈവത്തിന്റെ സ്വരൂപത്തിൽ നിന്നും എന്താണ് ദൂതന്മാർക്ക് കുറവുള്ളത് എന്ന് തിരിച്ചറിയുവാൻ വളരെ പ്രയാസമുള്ള കാര്യമാണ്. ദൂതന്മാർക്കും മനുഷ്യർക്കും വ്യക്തിത്വത്തിന്റെ ഘടകങ്ങളായ ഭാഷ, ആരാധിക്കുവാനുള്ള കഴിവ്, സന്മാർഗ്ഗികത, ആത്മീയത, അക്ഷയത്വം എന്നിവ ഉണ്ട്. ദൂതന്മാരെ മനുഷ്യർ ന്യായം വിധിക്കും (1 കൊരി.6:3) എന്നുള്ളത് സത്യമാണെങ്കിലും രണ്ടുകൂട്ടരും ദൈവത്തിന്റെ പ്രതിനിധികളാണ്. മനുഷ്യർ ദൂതന്മാരേക്കാൾ അല്പം താഴ്ന്നവരാണ് എന്നുള്ള ഒരു ആശയവും വേദപുസ്തകം മുന്നോട്ട് വെക്കുന്നു. എന്നാൽ ദൂതന്മാരേക്കാൾ മനുഷ്യർക്ക് ശരീരം, പ്രത്യുലപ്പാദന കഴിവ്, വർഗ്ഗപരമായ ഐക്യദാർഢ്യം, വീണ്ടെടുപ്പിനുള്ള സാദ്ധ്യത തുടങ്ങിയവയുമുണ്ട്. എന്നാൽ ദൈവത്തിന് ഈ പ്രത്യേകതകളൊന്നുമില്ലാത്തതുകൊണ്ട് ഇത് ദൈവസ്വരൂപാത്തിന്റെ ഭാഗമാണെന്ന് പറയുവാൻ പ്രയാസമാണ്. ഈ ചോദ്യത്തിനു ഉത്തരം പറയുക എന്നുള്ളത് വലിയ പ്രയാസമുള്ള കാര്യമാണ്, മാത്രമല്ല, ഉത്തരം പറഞ്ഞതുകൊണ്ട് വലിയ ഫലമുണ്ടെന്നു തോന്നുന്നുമില്ല.\nദൂതന്മാരുടെ പ്രത്യേകതകൾ എന്തൊക്കെയാണ്?\nഅവർ ആത്മസത്തകളാണ്. ഭൌതീക ശരീരങ്ങളുമായ് അവർക്ക് നൈസർഗ്ഗികമായതോ അനിവാര്യമായതോ ആയ ബന്ധമൊന്നുമില്ല. എബ്രായർ 1:14— അവര് ഒക്കെയും രക്ഷപ്രാപിപ്പാനുള്ളവരുടെ ശുശ്രൂഷെക്കു അയക്കപ്പെടുന്ന സേവകാത്മാക്കളല്ലയോ?\nദൂതന്മാർക്ക് ശക്തിയുണ്ടെങ്കിലും പരിമിതിയുള്ളവരാണ്.- പത്രൊസ് 2:11; മത്തായി 24:36; ദാനിയേൽ 9:23;2പത്രൊസ് 2:4; യൂദാ 6; ദാനിയേൽ 10:10–14.\nദൂതന്മാർ എങ്ങിനെയാണ് പ്രത്യക്ഷപ്പെടാറുള്ളത്?\nദൂതന്മാർ പലപ്പോഴും മാനുഷിക രൂപത്തിൽ പ്രത്യക്ഷപ്പെടാറുണ്ട്. എങ്കിലും അത് അവരുടെ പരമമായ രുപമല്ല. ശരീരമില്ലാത്തവരാണ് അവർ (ഉൽ‌പ്പത്തി 18:1–8; ദാനിയേൽ 9:21; ലൂക്കോസ് 24:4)\nമൃഗത്തിന്റെ ലക്ഷണങ്ങളോടുകൂടിയും ദൂതന്മാർക്ക് പ്രത്യക്ഷപ്പെടുവാൻ കഴിയും ( യെശയാവ് 6:2; യെഹസ്ക്കേൽ 1:5–8; വെളിപ്പാട് 8:13; 14:6; വെളിപ്പാട് 9:1–11; യെശയ്യാവ് 13:21–22; 34:13–14.\nനല്ല ദൂതന്മാർ എത്രപേർ ഉണ്ട്?\nഅവരുടെ സംഖ്യ എണ്ണമറ്റതാണ്. ദാനിയേൽ 7:10; മത്തായി 26:53; വെളിപ്പാട് 5:11\nനല്ല ദൂതന്മാരെ എങ്ങിനെയാണ് വിഭജിച്ചിരിക്കുന്നത്?\nചുരുങ്ങിയത് നാലുതരത്തിൽ ദൂതഗണങ്ങളെ വിഭജിച്ചിരിക്കുന്നു എന്നുവേണം മനസ്സിലാക്കുവാൻ. അതിൽ ഒന്നാമതായിട്ടുള്ളത് പ്രധാന ദൂതന്മാർ ആകുന്നു. തിരുവെഴുത്തിൽ പേരെടുത്ത് പറഞ്ഞിട്ടുള്ള ഒരു പ്രധാന ദൂതനാണ് മീഖായേൽ.പക്ഷെ അവനെ പ്രധാന പ്രഭു എന്നും വിളിച്ചിരിക്കുന്നു (ദാനി. 10:13). പ്രധാന പ്രഭു എന്നതിൽ നിന്നും മനസ്സിലാക്കുന്നത് വേറയും ദൂതന്മാർ ഉണ്ട് എന്നാണ്. പിശാചും ഗബ്രിയേലുമായിരിക്കണം മറ്റുള്ളവർ. യിസ്രായേൽ എന്ന രാജ്യത്തോടുള്ള ബന്ധത്തിലാണ് മീഖായേൽ പ്രധാനമായും പ്രവർത്തിച്ചിരുന്നത്. (ദാനിയേൽ 10:13; 12:1; യൂദാ 9). എന്നിരുന്നാലും സഭയുടെ ഉല്പ്രാപണത്തിൽ ഈ പ്രധാന ദൂതന്റെ ശംബ്ദവും കേൾക്കാം (1 തെസ്സ 4:16). ഗബ്രിയേലിന് പ്രധാനമായും കാര്യങ്ങൾ വിളംബരം ചെയ്യുവാൻ/ അറിയിക്കുവാനുള്ള ചുമതലയാണുള്ളത്. (70 ആഴ്ചവട്ടം—ദാനിയേൽ 9:21; യെശുവിന്റേയും യോഹന്നാൻ സ്നാപകന്റേയും—ലൂക്കൊസ് 1:19–21; 26). എന്നാൽ അതുമാത്രമാണ് തന്റെ ജോലി എന്നു പറയുവാനും കഴിയുകയില്ല.\nരണ്ടാമത്തെ ദൂതഗണത്തെ കെരൂബുകൾ എന്ന് വിളിച്ചിരിക്കുന്നു. കെരൂബുകളെക്കുറിച്ചു ചുരുക്കമായി മാത്രം തിരുവെഴുത്തിൽ പ്രതിപാദിച്ചിട്ടുള്ളുവെങ്കിലും അവരെക്കുറിച്ചു പറയുമ്പോൾ ദൈവത്തിന്റെ പരമാധികാരം, ന്യായം, മഹത്വം എന്നിവയോടെ ചേർന്നാണ് പരാമർശിക്കാറുള്ളത്.ഏദൻ തോട്ടത്തെ കാത്ത് വീണുപോയ മനുഷ്യർക്ക് മേലുള്ള ദൈവീക ന്യയവിധി നടപ്പിലാക്കികൊണ്ടാണ് അവർ ആദ്യം പ്രത്യക്ഷപ്പെടുന്നത് (ഉൽ‌പ്പത്തി 3:24). “തേജസ്സിന്റെ കെരൂബുകൾ” കൃപാസനത്തിന്മേൽ പ്രത്യക്ഷപ്പെടുകയും ദൈവസിംഹാസനത്തിന്മേൽ ഉണ്ടായിരുന്ന തേജസ്സിന്റെ മേഘങ്ങളെ സൂക്ഷിക്കുകയും ചെയ്തു ദേവാലയത്തിൽ നിന്ന് തേജസ്സിന്റെ മേഘത്തെ അനുഗമിക്കുന്നതും കെരൂബുകൾ ആണ്. (യെഹസ്ക്കേൽ 10; 25:17–22; എബ്രായർ 9:5).\nമുന്നാമത്തെ ദൂതഗണങ്ങളെ സെറാഫുകൾ എന്ന് വിളിക്കുന്നു. എരിയുന്നവർ/ജ്വലിക്കുന്നവർ എന്നാണ് ഈ വാക്കിന്റെ അർത്ഥം. യെശയ്യാവ്6ൽ മാത്രമാണ് നാം ഇവയെക്കുറിച്ചു കാണുന്നത്. അവരുടെ വാക്കുകളും (പരിശുദ്ധൻ, പരിശുദ്ധൻ, പരിശുദ്ധൻ) പ്രവർത്തികളും (യെശയ്യാവിന്റെ അധരത്തെ ശുദ്ധീകരിക്കുന്നത്) കാണിക്കുന്നത് അവർ ദൈവ പരിശുദ്ധിയുടെ സംരക്ഷകരും അത് വിളംബരം ചെയ്യുന്നവരാണ് എന്നാണ്.\nനലാമത്തെ ദുതഗണത്തെ ജീവികൾ എന്നാണ് വിളിക്കുന്നത്. ഒരു പ്രത്യേക കൂട്ടം ദൂതന്മാർക്കുള്ള പദവിയാണോ അതോ മറ്റുള്ളവരുടെ കൂട്ടത്തിലുള്ളവരാണോ എന്നു പറയുവാൻ വളരെ പ്രായാസമുള്ള കാര്യമാണ്. വെളിപ്പാട് പുസ്തകത്തിൽ അവർ ദൈവത്തെ ആരാധിക്കുന്നതായും (വെളിപ്പാട് 4, 5, 7, 19), പീഠനകാല ന്യായവിധികൾക്ക് മേൽനോട്ടം കൊടുക്കുന്നതായും കാണുന്നു (വെളിപ്പാട് 6:1, 3, 5, 7; 15:7; etc.).\nനല്ല ദൂതന്മാരുടെ പ്രവർത്തികൾ എന്തൊക്കെയാണ്?\nദൂതന്മാരുടെ പ്രവർത്തികളെക്കുറിച്ച് പരിശോധിക്കുമ്പോൾ, അനേക കാര്യങ്ങൾ തിരുവെഴുത്ത് പഠിപ്പിക്കുന്നുണ്ട്.\nദൈവത്തോടുള്ള ബന്ധത്തിൽ അവർ ദൈവത്തെ ആരാധിക്കുന്നു (സങ്കീ 29:1; 148:1–2; etc.), ദൈവത്തിന് വിവരങ്ങൾ കൈമാറുന്നു (ഇയ്യോബ്1:6; 2:1), ദൈവത്തിന്റെ ശുശ്രൂഷകന്മാ‍രായും ദുത് അറിയിക്കുന്നവരായും പ്രവർത്തിക്കുന്നു (സങ്കീ. 103:20; ലൂക്കോസ്2; etc.). അവസാന കാലത്തിൽ വലിയ ഒരു കൂട്ടമായ് അവർ പ്രത്യക്ഷപ്പെടുകയും ദൈവത്തിന്റെ കൽ‌പ്പനകളും വിധികളും നടപ്പിലാക്കുന്നു.\nക്രിസ്തുവുമായിട്ടുള്ള ബന്ധത്തിൽ, ദൂതന്മാർ വളരെ സജീവമായി പ്രവർത്തിച്ചു എന്നുള്ളത് കാണുവാൻ സാധിക്കും. തന്റെ ജനനത്തെ മുൻ കൂട്ടി പ്രവചിച്ചു. (ലൂക്കോസ് 1:26–28), തന്റെ ജനനത്തെ വിളംബരം ചെയ്തു. (ലൂക്കൊസ് 2:8–15), ഹെരോദാവിന്റെ കയിൽ നിന്നും രക്ഷിച്ചു (മത്തായി2:13), പരീക്ഷക്കുശേഷം തന്നെ ശുശ്രൂഷിച്ചു (മത്തായി 4:11), കഷ്ടാനുഭവത്തിൽ തന്നെ ശക്തീകരിച്ചു (Luke 22:43), ഉയിർത്തെഴുന്നേൽ‌പ്പിൽ പങ്കുകൊള്ളുകയും ഉയിർത്തെഴുന്നേൽപ്പ് വിളംബരം ചെയ്യുകയും ചെയ്തു. (മത്തായി 28:1, 6), പുനരുത്ഥാനത്തിൽ പങ്കെടുക്കുകയും രണ്ടാം വരവ് അറിയിക്കുകയും ചെയ്തു (അ. പ്ര. 1:11).\nരാജ്യങ്ങളോടുള്ള ബന്ധത്തിൽ, ചുരുങ്ങിയത് പഴയനിയമ കാലത്തിലെങ്കിലും, വിവിധ ജനവിഭാഗങ്ങളുടെ രാഷ്ട്രീയ കാര്യങ്ങളിൽ ഇടപെടുവാൻ ദൂതന്മാരെ നിയോഗിച്ചിട്ടുണ്ട്. (ദാനിയേൽ 4:17; 10:20–21).\nവിശുദ്ധന്മാരുടെ ബന്ധത്തിൽ, വെളിപ്പാടിന്റെ പ്രതിനിധികളായും, (ഗലാത്യർ 3:19; ലൂക്കൊസ് 1:26–28; വെളിപ്പാട് 1:1ff), പ്രാർത്ഥനകൾക്ക് അത്ഭുതപരമായി ഉത്തരങ്ങൾ കൊണ്ടുവന്നും (അ. പ്ര്. 12:5–7), വ്യക്തമായ മർഗ്ഗനിർദ്ദേശങ്ങൾ നൽകിയും (അ. പ്ര. 8:26; 10:1–8), അപകടത്തിൽ ആശ്വാസം നൽകിയും (അ. പ്ര. 27:23–24) ദൂതന്മാർ വേദപുസ്തക കാലങ്ങളിൽ പ്രവർത്തിച്ചു.\nഅവസാനകാ‍ലത്തുള്ള ദൈവീകപരിപാടിയുടെ പ്രതിനിധികളായി കർത്താവിന്റെ മടങ്ങിവരവിൽ കൂടെ ഉണ്ടായിരിക്കും, (മത്തായി 25:31; ലൂക്കൊസ് 9:26; 1 തെസ്സ. 4;16;2തെസ്സ.1:7), തിരഞ്ഞെടുക്കപ്പെട്ടവരെ തങ്ങളുടെ പീഡകരുടെ കയിൽ നിന്ന് രക്ഷിക്കും, (മത്തായി 13:49; 24:31), സാധാരണമായ ആപത്തുകളിൽ നിന്നും സഹസ്രാബ്ദവാഴ്ചയിലെ പൌരന്മാരെ രക്ഷിക്കുകയും ചെയ്യും. (സങ്കീ. 91:11–12).\nദൂതന്മാരുടെ ഇപ്പോഴത്തെ പ്രവർത്തനങ്ങളെക്കുറിച്ച് തിരുവെഴുത്തിൽ അധികമായിട്ടൊന്നും പറഞ്ഞിട്ടില്ല. പുരാതനകാലത്ത് നടന്നുതുപോലെയുള്ള പ്രവർത്തനങ്ങൾ ഇപ്പോൾ നടക്കുന്നില്ലായെങ്കിലും, സഭയുടെ പ്രവർത്തികൾ അവർ വീക്ഷിക്കുന്നുണ്ട് (ലൂക്കൊസ് 10:15; 1 കൊരി. 4:9; 11:10; 1 തിമൊ. 5:21; 1 പത്രൊ 1:12), രക്ഷ പ്രാപിക്കാനുള്ള ആത്മാക്കളുടെ സേവാത്മാക്കളായി പ്രവർത്തിക്കുന്നു(എബ്രായർ 1:14). യാദൃശ്ചികമായ് അവർ ഇപ്പോഴും കാണപ്പെടാം, അങ്ങിനെയാണെങ്കിലും തങ്ങൾ ദൂതന്മാർ എന്ന രീതിയിൽ വെളിപ്പെടുത്തണമെന്നില്ല (എബ്രായർ 13:2). ഇതിനപ്പുറമായ് അവരുടെ ഇപ്പോഴുള്ള പ്രവർത്തനങ്ങളെക്കുറിച്ച് തിരുവെഴുത്ത് ഒന്നും തന്നെ പറയുന്നില്ല.\nഅവിശ്വാസികളുടെ ബന്ധത്തിൽ, താൽക്കാലികമായ ന്യായവിധിയും (അ. പ്ര. 12:23—ഹേരോദാവ്) അവസാനകാലത്തിൽ പിശാചിനെ സ്വർഗ്ഗത്തിൽ നിന്ന് പുറത്താക്കുകയും പിന്നീട് അവനെ ചങ്ങലയിടുകയും (വെളിപ്പാട് 12:7, 9; 20:1–2), യുഗാവസാനത്തിൽ അവിശ്വാസികളെ ഒരുമിച്ചുകൂട്ടുകയും (മത്തായി 13:39ff; 24:31),നരകത്തിലേക്ക് എറിയുകയും ചെയ്യും (മത്തായി 20:10, 14, 15).\nഭൂതങ്ങളുടെ ആരംഭത്തെക്കുറിച്ചുള്ള വിവിധ കാഴ്ചപ്പാടുകൾ എന്തൊക്കെയാണ്?\nവിവിധങ്ങളായ സിദ്ധാന്തങ്ങൾ ഭൂതങ്ങളുടെ ആരംഭത്തെക്കുറിച്ച് പലരും മുന്നോട്ട് വെക്കുന്നുണ്ട്. ഒന്നാമതായി, മരിച്ചുപോയ മനുഷ്യാത്മാക്കളാണ് ഭൂതങ്ങൾ എന്ന് ചിലർ വിശ്വസിക്കുന്നു. മനുഷ്യർ മരിച്ചുകഴിഞ്ഞാൽ അവർ ദുതന്മാരാകും എന്നാണ് ഇക്കൂട്ടർ ചിന്തിക്കുന്നത്. വേദപുസ്തകത്തിൽ ഇങ്ങിനെയുള്ള ഒരു കാര്യവും പറഞ്ഞിട്ടില്ല. ദുഷ്ടന്മാരുടെ ആത്മാക്കൾ മരണത്തിനുശേഷം ഭൂമിയിൽ തിരിച്ചുവന്നു ഇവിടെയുള്ളവരെ വേട്ടയാടുക എന്ന രീതിയിലല്ല പാപത്തിനെതിരെയുള്ള ദൈവത്തിന്റെ ന്യായവിധി ക്രമീകരിച്ചിരിക്കുന്നത്. പാപത്തിൽ മരിക്കുന്നവർ നരകത്തിലേക്കാണ് പോകുന്നത്. അവിടെ നിന്നും ഭൂമിയിലെ എന്തെങ്കിലും ചെയ്യുവാൻ അവർക്ക് കഴിയുകയില്ല. (ലൂക്കൊസ് 16:22–31; സഭാപ്രസംഗി 9:10; യെഹസ്കേൽ 32:18, 26–27 എന്നീ വാക്യങ്ങൾ ശ്രദ്ധിക്കുക)\nരണ്ടാമതായി, പൂർവ്വ—ആദ്യാമ്യ പരമ്പരയാണ് ഭൂതങ്ങൾ എന്ന് ചിലർ വിശ്വസിക്കുന്നു. ആദാമിനു മുമ്പ് മനുഷ്യകുലം ഉണ്ടായിരുന്നു. പാപം ചെയ്ത് ദൈവത്തിന്റെ ന്യായവിധിയിൽ അവർ നശിച്ചുപോയി. ആ നശിച്ചുപോയ മനുഷ്യകുലം ആണ് പിന്നീട് ഭൂതങ്ങളായി വന്നത് എന്ന് ഇക്കൂട്ടർ വിശദീകരിക്കുന്നു. തിരുവെഴുത്തിന് വിരുദ്ധമായ ഒരു പഠിപ്പിക്കൽ തന്നെയാണ് ഇത്. ആദ്യമനുഷ്യനായ ആദാമിൽക്കൂടിയാണ് പാപം മാനവരാശിയിലേക്ക് പ്രവേശിച്ചത് എന്ന് വേദപുസ്തകം പറയുമ്പോൾ അതിനു മുമ്പ് ഒരു മനുഷ്യകുലം ഉണ്ടായിരുന്നു. അവർ പാപം ചെയ്തു. ആ മനുഷ്യർ ആണ് ഭൂതങ്ങൾ എന്ന് പഠിക്കുന്നത് തെറ്റാണ്\nമൂന്നാമതായി, മല്ലന്മാരുടെ/ നെഫിലിം സിദ്ധാന്തം. ഉലപ്പത്തി 6:2–4 -ൽ മനുഷ്യരും ഒരുകൂട്ടം ദൂതന്മാരും കൂടിച്ചേർന്നതുമൂലം ഉണ്ടായ സന്തതികളാണ് ഭൂതങ്ങൾ എന്ന് ഇക്കൂട്ടർ പറയുന്നു. ഈ നെഫിലുകളുടെ മാനുഷികത ജലപ്രളയത്താൽ നശിപ്പിക്കപ്പെട്ടു എങ്കിലും ഭൂതങ്ങളുടെ രൂപത്തിൽ അവരുടെ ദൂത പ്രത്യേകതകൾ തുടരുന്നു. എന്നാൽ നെഫീലുകളും ദുഷ്ട ദൂതന്മാരും തമ്മിലുള്ള ബന്ധത്തെക്കുറിച്ച് വേദപുസ്തകം ഒന്നും തന്നെ പറയുന്നില്ല. മാത്രമല്ല, പഴയനിയമത്തിനും പുതിയനിയമത്തിനും ഇടക്കുള്ള കാലഘട്ടത്തിൽ ഉണ്ടായിരുന്ന യെഹൂദന്മാരുടെ അന്ധവിശ്വാസത്തിൽ നിന്നാണ് ഇത് ഉടലെടുത്തത്. കൂടാതെ പിശാചിന്റെ ഭൃത്യന്മാരെ ദൂതന്മാർ എന്നും ഭൂതങ്ങൾ എന്നുള്ള വേർതിരിവിനെ ഇക്കൂട്ടർക്ക് വിശദീകരിക്കുവാനും കഴിയുകയില്ല. (മത്തായി 25:41; വെളിപ്പാട് 12:9; cf. മത്തായി 12:24; ലൂക്കൊസ് 10:17–18). മാത്രമല്ല, ഈ ലോകത്ത് കാണുന്ന എണ്ണമറ്റ ഭൂതങ്ങൾ എങ്ങിനെയുണ്ടായി എന്നുള്ളതും ഈ സിദ്ധാന്തത്തിന് വിശദീകരിക്കുവാൻ കഴിയുകയില്ല.\nനാലാമതായി, വ്യത്യസ്തമായി സൃഷ്ടിക്കപ്പെട്ട സത്തകളാണ് ഭൂതങ്ങൾ എന്ന് ചിലർ വിശ്വസിക്കുന്നു. ഭൂതങ്ങളെ ഒരിക്കലും ദൂതന്മാർ എന്ന് വിളിച്ചിട്ടില്ല എന്നും ഇക്കൂട്ടർ വാദിക്കുന്നു. ഈ സിദ്ധാന്തത്തിന്റെ വീഴ്ചകൾ നോക്കുക: പിശാചിന്റെ ഭൃത്യന്മാരെ ദൂതന്മാരായും (മത്തായി 25:41; വെളി 12:9) ഭൂതങ്ങളായും വേദപുസ്തകത്തിൽ ഉപയോഗിച്ചിരിക്കുന്നു. (മത്തായി 12:24). മാത്രമല്ല, ദുഷ്ടത പ്രവർത്തിക്കുവാനായ് ദൈവം ഒരു കൂട്ടരെ സൃഷ്ടിച്ചിരിക്കുന്നു എന്ന വലിയ ഒരു കുഴപ്പവും ഇവിടെ ഉണ്ട്.\nവേദപുസ്തകം പഠിപ്പിക്കുന്നത്, ഭൂതങ്ങൾ വീണുപോയ ദൂതന്മാരാണ്.എന്നാണ്. പിശാചിന്റെ സേനകളെ ദൂതന്മാർ എന്നും ഭൂതങ്ങൾ എന്നും വിളിച്ചിരിക്കുന്നു. (മത്തായി 25:41; വെളിപ്പാട് 12:7, 9; cf. മത്തായി 12:24). പലഭാഗങ്ങളിലും ഭൂതങ്ങളെ പിശാചിന്റെ സേനകൾ എന്നു വിളിച്ചിരിക്കുന്നു (വെളിപ്പാട് 12:3-4, 7). മനുഷ്യർ, ദൂതന്മാർ, ദൈവം എന്നിവർക്കു പുറമേയുള്ള ഒരു വ്യക്തി സത്തകളെക്കുറിച്ചും വേദപുസ്തകം പൂർണ്ണമായും നിശബ്ദമാണ്.\nഉൽ‌പ്പത്തി 1:31-ൽ ദൈവത്തിന്റെ സകല സൃഷടിയും നല്ലതായിരുന്നു എന്നു നാം കാണുന്നു. പിന്നെ എങ്ങിനെ ഈ നല്ല ദൂതന്മാർ തരം താഴ്ന്ന് ഭൂതങ്ങൾ ആയി?\nപാപത്തിന്റെ യഥാർത്ഥ ആരമഭം ദൂതമണ്ഡലത്തിൽ തന്നെയാണ് ഉണ്ടായത്. (1) മനുഷ്യരെ പോലെ ഉറപ്പിക്കപ്പെടാത്ത പരിശുദ്ധ പ്രകൃതവും പാപം ചെയ്യുവാനോ ചെയ്യാതിരിക്കുവാനോ ഉള്ള സ്വാതന്ത്ര്യത്തോടെയുമാണ് ദൂതന്മാർ സൃഷ്ടിക്കപ്പെട്ടത്. (ഉൽ.1:31; 2:1). (2) മനുഷ്യരെപ്പോലെ തങ്ങളുടെ പരിശുദ്ധി ഉറപ്പിക്കുവാനുള്ള ഒരു ശോധനാ കാലം ഉണ്ടായിരുന്നു. (3) ദൂതന്മാർ പാപം ചെയ്തപ്പോൾ അവർ പാപത്തിൽ ഉറപ്പിക്കപ്പെടുകയും ചെയ്തു. (4) മനുഷ്യരിൽ നിന്നും വ്യത്യസ്തമായ് എല്ലാ ദൂതന്മാരും വ്യക്തിപരമായ് പാപം ചെയ്തു. ഒരു വ്യക്തിയിൽ നിന്നും മറ്റുള്ളവരിലേക്ക് പാപം വ്യാപിക്കുകയായിരുന്നില്ല, മറിച്ച് ഒരു വിഭാഗം ദൂതന്മാർ പിശാചിന്റെ പാത പിന്തുടർന്ന് വ്യക്തിപരമായ് ദൈവത്തിനെതിരായ് മത്സരിച്ചു. ഒരു പരീക്ഷകനും ഇല്ലാതെ തന്നെ അവർ പാപം ചെയ്തു. (5) അതുകൊണ്ട് ദൂതന്മാർക്ക് വീണ്ടെടുപ്പ് ഇല്ല. (എബ്രായർ 2:14).\nദുഷ്ടദൂതന്മാരുടെ പ്രവർത്തികൾ എന്തൊക്കെയാണ്.\nദൈവീക പദ്ധതികളെ അവർ എതിർക്കുന്നു. (ലൂക്കോസ് 4:41).\nദൈവ ജനങ്ങളെ അവർ എതിർക്കുന്നു. (എഫ്യേ. 6:12).\nനല്ല ദൂതന്മാരുടെ പ്രവർത്തികളെ എതിർക്കുകയും തടയുകയും ചെയ്യുന്നു. (ദാനി. 10:13; വെളി.12:7).\nഅവർ മനുഷ്യന്റേയും മൃഗങ്ങളുടേയും ശരീരത്തേയും മനസ്സിനേയും നിയന്ത്രിക്കുന്നു. (ലൂക്കോ. 8:27–33).\nഅവർ ശാരീരിക ക്ഷതങ്ങൾ ഏൽ‌പ്പിക്കുന്നു (മർക്കോസ് 9:17, 25;2കൊരി.12:7).\nധാർമ്മിക അശുദ്ധിയെ അവർ പ്രോത്സാഹിപ്പിക്കുന്നു (മർക്കോസ് 5:2).\nഅവർ പിശാചിന്റെ പ്രവർത്തികളെ സഹായിക്കുന്നു (വെളി. 12:7), മാത്രമല്ല, അതിനുവേണ്ടി അൽഭുതങ്ങളും ചെയ്യുന്നു (വെളി. 16:13–14).\nഅവർ വ്യാജ ഉപദേശം പരത്തുന്നു. (1 തിമൊ 4:1–3).\nNote: ഇവർ ഇങ്ങനെ പ്രവർത്തിക്കുമ്പോഴും ഇവർ ദൈവത്തിന്റെ നിയന്ത്രണത്തിൻ കീഴിലാണെന്നുള്ളതും ഇവരുടെ ശക്തിക്ക് പരിമിതികളുണ്ടെന്നും നാം മറക്കരുത്.\nചില കാലഘട്ടത്തിലും ചില ദേശങ്ങളിലും ഭൂതങ്ങൾ കൂടുതൽ സജീവമായി പ്രവർത്തിക്കുന്നതെന്തുകൊണ്ട്?\nകർത്താവിന്റെ കാലത്തിൽ പിശാചിന്റേയും ഭൂതങ്ങളുടേയും പ്രവർത്തികൾ വളരെ കൂടുതൽ ആയിരുന്നു. അവസാന കാലത്തിലും ഇത് വളരയധികമായിരിക്കും. കാരണം ഈ രണ്ടുകാലഘട്ടത്തിലും ദൈവത്തേയും തന്റെ രാജ്യത്തേയും തകർക്കുവാൻ പിശാച് പരിശ്രമിക്കുന്നു. ഈ രണ്ടു അവസരങ്ങളിലും ദൈവം തന്റെ അധികാരം ഉപയോഗിച്ച് പിശാചിന്റെ രാജ്യം പിടിച്ചടക്കുകയാണ് ചെയ്യുന്നത്. (മത്താ 12:25ff).\nചില സ്ഥലങ്ങളിൽ പിശാചിന്റെ ഉയർന്ന തരത്തിലുള്ള പ്രവർത്തനങ്ങളൊന്നും ഇല്ലെങ്കിലും ജനങ്ങൾ അങ്ങിനെ പ്രതീക്ഷിക്കുന്നതുകൊണ്ട് അങ്ങിനെ ഉള്ളതായ് തോന്നാറുമുണ്ട്. എന്നാൽ ചില സ്ഥലങ്ങളിൽ ദൈവീക സത്യങ്ങളെ തടുത്തുകൊണ്ട് ഭൂതങ്ങളുമായ് സജീവ ബന്ധത്തിൽ മനുഷ്യൻ ഏർപ്പെടാറുണ്ട്. അങ്ങിനെയുള്ള സ്ഥലങ്ങളിലും കാലഘട്ടത്തിലും ദൈവം തന്റെ സാധാരണ കൃപയുടെ പ്രയോഗം കുറക്കുമ്പോൾ ഭൂതങ്ങളുടെ ശക്തമായ പ്രവർത്തികളെ കാണുവാൻ കഴിയുന്നു.\nഎന്താണ് ഭൂത ബാധ?\nഭൂതത്താൽ മനസ്സും ശരീരവും പൂർണ്ണമായി നിയന്ത്രിക്കപ്പെടുന്നതിനേയാണ് ഭൂത ബാധ എന്നതുകൊണ്ട് ഉദ്ദേശിക്കുന്നത്.\nഭൂതബാധയുടെ പ്രത്യേകതകൾ എന്തൊക്കെയാണ്?\nഭൂതങ്ങളുമായ് ബന്ധപ്പെടുന്നതും ഭൂതബാധയും തമ്മിൽ വളരെ വലിയ വ്യത്യാസമുണ്ട്. ന്യായപ്രമാണത്തിൽ കരുണ ലഭിക്കാത്ത കുറ്റമാണ് ആദ്യത്തേത് (ലേവ്യ. 20:27; ആവ.18:10–15). ഭൂതം ബാധിക്കപ്പെട്ടവൻ നിഷ്കളങ്കനൊന്നുമല്ലെങ്കിലും അവൻ ഒരു തരത്തിൽ ഒരു ഇരയാണ്. അതുകൊണ്ട് ദൈവീക കരുണക്ക് അർഹരാണ്. (മത്താ. 4:25).\nഭൂതത്താൽ ബാധിക്കപ്പെടുമ്പോൾ ഭൂതം ഒരു വ്യക്തിയുടെ ശരീരത്തിൽ വസിക്കുകയും വേറെ ഒരു വ്യക്തിയെ പോലെ ഭൂതം പ്രവർത്തിക്കുകയും ആ വ്യക്തിക്ക് ഭൂതത്തിന്റെ പ്രവർത്തിയെ എതിർക്കുവാൻ കഴിവില്ലാതെയും വരുന്നു.\nഭൂതബാധ ഭൂതങ്ങളുടെ കേവലം ഒരു സ്വാധീനമല്ല, വിശ്വാസികളുടെ മേലും ഭൂതങ്ങൾ സ്വാധീനം ചെലുത്തിക്കൊണ്ട് തെറ്റായ ഉപദേശങ്ങളെ സ്വീകരിക്കുവാൻ പ്രോത്സാഹിപ്പിക്കാറുണ്ട്. (1 തിമൊ 4:1, യാക്കോ. 3:14–16). ഇവിടെ ഭൂതം വേറെ ഒരുത്തന്റെ രൂപത്തിൽ വന്ന് ഇരയെ പൂർണ്ണമായി അടക്കിവാഴുകയും അവന് എതിർക്കാൻ പറ്റാത്തവിധത്തിൽ യുക്തിരഹിതവും സ്വയമായി ദുഷിപ്പിക്കുന്ന സ്വഭാവത്തിൽ ഏർപ്പെടുകയും ചെയ്യുന്നു.\nഭൂതബാധയാൽ ഇരക്ക് പലവിധത്തിലുള്ള ക്ഷതങ്ങളും ഉണ്ടാകാറുണ്ട്.\nമാനസ്സിക ക്ഷതവും നഗ്നതയും (മർക്കോ.5:5, 15).\nസന്മാർഗ്ഗിക അശുദ്ധി (മർക്കൊ.5:2)\nരക്ഷിക്കപ്പെട്ട വിശ്വാസിയെ ഭൂതം ബാധിക്കുമോ?\nരക്ഷിക്കപ്പെടുമ്പോൾ വിശ്വാസികൾ ദൈവീക പ്രകൃതത്തിൽ പങ്കാളികൾ ആകുകയും (2 പത്രൊ 1:4) ക്രിസ്തുവിന്റെ മനസ്സുള്ളവരുമായി തീരുന്നു (1 Cor 2:16). അതുകൊണ്ട് വിശ്വാസിയുടെ ഉള്ളിലുള്ള പരിശുദ്ധാത്മാവിനെ ആർക്കും പുറത്താക്കുവാൻ കഴിയുകയില്ല. യഥാർത്ഥ വിശ്വാസിക്ക് ഭൂതങ്ങളുടെ സ്വാധീനത്തെ എല്ലായ്പ്പോഴും എതിർക്കുവാൻ കഴിയും (യാക്കൊ. 4:7; 1 പത്രൊ.5:9). യോഹന്നാൻ പറയുന്നത് നിങ്ങളിലുള്ളവൻ ലോകത്തിലുള്ളവനേക്കൾ വലിയവനായതുകൊണ്ട് നിങ്ങൾ അവരെ ജയിച്ചിരിക്കുന്നു എന്നാണ്. (1യോഹ. 4:4).\nമത്തായി 12:43-ൽ ഒരു മനുഷ്യനെ വിട്ടുപോയ അശുദ്ധാത്മാവ് വേരെ ആരെയെങ്കിലും കിട്ടുമോ എന്ന് അറിയുവാൻ അന്വോഷിച്ചു, പക്ഷെ കണ്ടെത്തിയില്ല. അതു സൂചിപ്പിക്കുന്നത് ഭൂതത്തിന് ഇഷ്ടം പോലെ അരിലും പ്രവേശിക്കുവാൻ കഴിയുകയില്ല എന്നുള്ളതാണ്. ഭൂതത്തെ സ്വികരിക്കുവാൻ സമ്മതമുള്ളവരിലാണ് അവർ പ്രവേശിക്കുന്നത്. അതുകൊണ്ടാണ് ചിലരിൽ ഒന്നിലധികം ഭൂതങ്ങൾ പ്രവേശിക്കുന്നത് (v. 45; മർക്കോ.5:9; ലൂക്കോ.8:2). യഥാർത്ഥ വിശ്വാസി ഒരിക്കലും ഇങ്ങിനെ ചെയ്യുകയില്ല.\nഭൂതങ്ങൾ വിശ്വാസികളെ ആക്രമിച്ചേക്കാം (എഫ്യേ. 6:11) ശാരീരിക ക്ഷതവും ഏൽ‌പ്പിച്ചേക്കാം (2 കൊരി 12:7), പക്ഷെ ഭൂതം അവരെ ബാധിക്കുകയില്ല.\nദുഷ്ടദൂതന്മാരുടെ ന്യായവിധി എങ്ങിനെയായിരിക്കും?\nഅഗാധഗർത്തത്തിൽ ചിലരെ നേരത്തെതന്നെ ചങ്ങലയിൽ ഇട്ടു വെച്ചിരിക്കുകയാണ്. (2 പത്രൊ.2:4; യൂദ 6; ലൂക്കൊ.8:31; വെളി.9:1–11).\nമഹാദിവസത്തിലെ വിധിയിൽ എല്ലവരേയും ന്യായം വിധിക്കും (യൂദാ.6).\nഎല്ലാവരേയും തീതടാകത്തിലേക്ക് വലിച്ചെറിയും (മത്താ.25:41).\nപിശാചിനുള്ള പേരുകൾ എന്തൊക്കെയാണ്?\nപിശാചിനു ലഭിച്ചിട്ടുള്ള പേരുകൾ തന്റെ പ്രവർത്തികളെക്കുറിച്ച് ചിലത് നമ്മോട് പറയുന്നു.\nസാത്താൻ—(52 പ്രാവശ്യം) “എതിരാളി.”\nപിശാച്—(35 പ്രാവശ്യം) “ദൂഷകൻ.”\nബേത്സെബൂബ്— (മത്താ.12:24) “ഈച്ചകളുടെ കർത്താവ്,” പശ്ചാത്തലത്തിൽ, “ഭൂതങ്ങളുടെ കർത്താവ്.”\nബെലിയാൽ— (ആവ. 13:13) “നീചന്മാർ.” അല്ലെങ്കിൽ അയോഗ്യർ\nദുഷ്ടൻ (യോഹ.17:15; 1 യോഹ. 2:14, 5:18)\nഈ ലോകത്തിന്റെ ദൈവം (2 കൊരി.4:4) ഈ ലോകത്തിന്റെ പ്രഭു (യോഹ.12:31)\nആകാശത്തിലെ അധികാരത്തിന്റെ അധിപതി (എഫ്യേ.2:2)\nപാമ്പ് (വെളി. 12:9)\nമഹാസർപ്പം (വെളി.12:3, 7, 9)\nപിശാചിന്റെ പ്രകൃതം എങ്ങിനെയാണ് മനസ്സിലാക്കേണ്ടത്?\nപിശാച് ഒരു വ്യക്തിയാണ്.\nപിശാചിനെ വ്യക്തിപരമായ സർവ്വ നാമങ്ങൾ ഉപയോഗിച്ചിരിക്കുന്നു. (ഇയ്യോ.1:6–12;2കൊരി.11:14–15; യാക്കോ.4:7).\nവ്യക്തിത്വത്തിന്റെ പ്രത്യേകത പിശാചിനുണ്ട്.\n(1) അവൻ ഭാഷ ഉപയോഗിക്കുന്നു (മത്താ.4:1–11).\n(2) അവൻ തന്ത്രങ്ങൾ മെനയുന്നു. (ഉൽ.3; Job 1:6–12; എഫ്യേ.6:11). പിശാചിന്റെ വ്യക്തിത്വത്തിന്റെ പ്രത്യേകതകൾ അനവധിയണ്. എല്ലാം ഇവിടെ കൊടുക്കുന്നില്ല.\nഒരു ദൂത സത്തയായി സൃഷ്ടിക്കപ്പെട്ടവനാണ് പിശാച്.\nസ്വർഗ്ഗത്തിലേക്ക് പ്രവേശനമുള്ള “ദൈവപുത്രന്മാരിൽ“ ഒരുവനാണ് താൻ. അതുകൊണ്ട് ആരംഭ സൃഷ്ടിയുടെ ഭാഗവുമാണ്. (ഇയ്യോ.1:6; 2:1 cf. സങ്കീ.148:2, 5).\nദുഷ്ട ദൂതന്മാരുടെ നേതാവാണ് അവൻ (മത്ത. 25:41; വെളി.12:9).\nഅവൻ വെളിച്ച ദൂതന്റെ വേഷത്തിൽ വരുന്നു (2 കൊരി.11:14).\nപിശാച് എങ്ങിനെയാണ് ഉണ്ടായത്?\nപിശാച് പ്രപഞ്ചത്തിന്റെ പ്രാരംഭ സൃഷ്ടിയുടെ ഭാഗമായി പരിശുദ്ധമായി സൃഷ്ടിക്കപ്പെട്ട ദൂതനായിരുന്നു. ഹവ്വയെ പരീക്ഷിക്കുന്നതിനു മുമ്പോ അല്ലെങ്കിൽ പരീക്ഷിച്ച സമയത്തോ ആണ് താൻ പാപത്തിലേക്ക് വീണുപോയത്.\nപിശാചിന്റെ പാപ പ്രകൃതം എന്തയിരുന്നു?\nഅഹങ്കാരമായിരുന്നു പിശാചിനു പാപം ചെയ്യുവാൻ പ്രചോദനമായിരുന്നത്. (1 തിമൊ 3:6). നാശോദ്ദേശമുള്ള ഒരു നുണയായിരുന്നു പിശാചിന്റെ അറിയപ്പെടുന്ന ഒന്നാമത്തെ പാപം (ഉൽപ്പത്തി 3:3-4; യോഹ. 8:44)\nപിശാചിന്റെ കാലഗതി എന്താണ്?\nസൃഷ്ടിയുടെ ആരംഭത്തിൽ പിശാചിന് പൂർണ്ണവും പാപമില്ലാത്തതുമായ ഒരു അസ്ഥിത്വം ഉണ്ടായിരുന്നു. (ഉൽ.1:31).\nപാപത്തിനുശേഷം അവൻ അപമാനിക്കപ്പെട്ടുവെങ്കിലും ഇപ്പോഴും അവന് സ്വർഗ്ഗത്തിൽ പ്രവേശനമുണ്ട്. (ഇയ്യോ.1:6; 2:1; വെളി.12:3–4).\nചരിത്രത്തിലെ പ്രത്യേക സമയങ്ങളിൽ അവൻ ഭൂമിയിലേക്ക് പ്രധാനമായും മാറ്റപ്പെടുന്നു (വെളി12:3–4). ക്രിസ്തുവിന്റെ ജനനം, ക്രിസ്തുവിന്റെ ശുശ്രൂഷ സമയം (ലൂക്കൊ. 10:18), മഹാപീഢനകാലം എന്നിവയായിരിക്കാം അത്.\nപിശാച് മീഖായേലിനോടും തന്റെ ദൂതന്മാരോടും മഹാപീഢനകാലത്തിന്റെ മദ്ധ്യത്തിൽ യുദ്ധം ചെയ്യുകയും എന്നന്നേക്കുമായുള്ള സ്വർഗ്ഗത്തിലേക്കുള്ള അവന്റെ പ്രവേശനം നിരോധിക്കപ്പെടുകയും ചെയ്യും (വെളി.12:7–9).\nസഹസ്രാബ്ദ വാഴ്ചയിൽ അഗാധഗർത്തത്തിൽ അവനെ ചങ്ങലയിൽ സൂക്ഷിക്കും (സെഖ.13:2; വെളി.20:1–3).\nസഹസ്രാബ്ദ വാഴ്ചക്കു ശേഷം കുറച്ചുകാലത്തേക്ക് അവനെ അഴിച്ചുവിടും (വെളി.20:7–9).\nഎന്നന്നേക്കുമുള്ള കഷ്ടതക്കായി അവനെ തീതടാകത്തിലേക്ക് എറിയും. (വെളി. 20:10).


'' ഓരോ മലയാളിക്കും അഭിമാനമായിരിക്കും മാമാങ്കം '' സിനിമയെ തകര്‍ക്കാന് ചിലര് കഠിന ശ്രമം നടത്തുന്നുവെന്നും നിര്‍മ്മാതാവ് വേണു കുന്നപ്പിള്ളി | DoolNews\n'' ഓരോ മലയാളിക്കും അഭിമാനമായിരിക്കും മാമാങ്കം '' സിനിമയെ തകര്‍ക്കാന് ചിലര് കഠിന ശ്രമം നടത്തുന്നുവെന്നും നിര്‍മ്മാതാവ് വേണു കുന്നപ്പിള്ളി\nMonday, 2nd December 2019, 10:07 pm\nകൊച്ചി: മാമാങ്കത്തിന് യു.എ സര്‍ട്ടിഫിക്കറ്റ് ലഭിച്ച വിവരം പങ്കുവെച്ച് നിര്‍മ്മാതാവ് വേണു കുന്നപ്പിള്ളി. തന്റെ ഫേസ്ബുക്കിലൂടെയാണ് അദ്ദേഹം മാമാങ്കത്തിന്റെ സെന്‍സര് പൂര്‍ത്തിയായെന്നും യു.എ സര്‍ട്ടിഫിക്കറ്റ് ലഭിച്ചെന്നുമുള്ള വിവരം പങ്കുവെച്ചത്.\n” ഓരോ മലയാളിക്കും അഭിമാനമായിരിക്കും ഈ സിനിമ. സെന്‍സറിനു ശേഷം ഞാനും,സുഹൃത്തുക്കളും കൂടി സിനിമ കണ്ടു. കണ്ണ് നിറഞ്ഞു പോയി.\nമാമാങ്കം നോവലാക്കി സംവിധായകന് സജീവ് പിള്ള; ‘സര്‍ജിക്കല് സ്‌ട്രൈക്ക്’ എന്ന് പ്രേക്ഷകര്\nസ്വപ്നങ്ങളെല്ലാം പൂവണിഞ്ഞിരിക്കുന്നു. രണ്ടുവര്‍ഷത്തെ കഠിനാധ്വാനത്തിന് ഫലമുണ്ടായി.” അദ്ദേഹം ഫേസ്ബുക്കില് കുറിച്ചു.\nഈ സിനിമയെ നശിപ്പിക്കാന് ഒരു പറ്റം കഠിനമായ ശ്രമത്തിലാണ് കുപ്രചരണങ്ങള്‍ക്കും അസത്യങ്ങള്‍ക്കും, വഞ്ചനക്കും, ചതിക്കും മറുപടി കൊടുക്കാന് ഇപ്പോള് സമയമില്ല.\nകാത്തിരിക്കൂ ഏതാനും ദിവസങ്ങള് കൂടി, മലയാളത്തിന്റെ ആ മാമാങ്ക മഹോത്സവത്തിനായി എന്നു പറഞ്ഞുകൊണ്ടാണ് വേണു കുന്നപ്പിള്ളി ഫേസ്ബുക്ക് പോസ്റ്റ് അവസാനിപ്പിക്കുന്നത്.\nമാമാങ്കം സിനിമ ഡിസംബര് 12 ന് തിയേറ്ററില് എത്തും.\nഅതേസമയം, മാമാങ്കം സിനിമയ്ക്ക് ആധാരമായ കഥ സംവിധായകന് സജീവ് പിള്ള നോവലാക്കിയിട്ടുണ്ട്. ഡി.സി ബുക്സാണ് മാമാങ്കം നോവലാക്കിയിരിക്കുന്നത്.\n‘നിശബ്ദം’ റിലീസ് തിയ്യതി പ്രഖ്യാപിച്ചു\nഇക്കാര്യത്തില് സജീവ് പിള്ളയെ അനുകൂലിച്ചും എതിര്‍ത്തും നിരവധി പേര് രംഗത്ത് എത്തിയിട്ടുണ്ട്.\nചതിക്ക് ഉത്തരം ചതി തന്നെയാണെന്നാണ് സോഷ്യല് മീഡിയയില് ചിലര് പറയുന്നുണ്ട്. ഇത് ഒരു സര്‍ജിക്കല് സ്ട്രൈക്ക് മൂവ്മെന്റ് ആയി പോയി എന്നും ചിലര് പറഞ്ഞു.


നിലവില് ബിസിസിഐ പ്രസിഡന്റായ ഗാംഗുലിയെ കുറിച്ച് നല്ല വാക്കുകള് പറയേണ്ടതുണ്ടെന്നും കൊഹ്ലി ജനിക്കും മുമ്പേ ഇന്ത്യന് ടീം വിജയിച്ചിട്ടുണ്ടെന്നുമായിരുന്നു ഗവാസ്‌കര് പറഞ്ഞത്.\nസൗരവ് ഗാംഗുലിക്ക് കീഴില് ടീം ഇന്ത്യ പുറത്തെടുത്ത പോരാട്ട വീര്യം മുന്നോട്ട് കൊണ്ടുപോകുകയാണ് ഇപ്പോഴത്തെ ടീമെന്ന ക്യാപ്റ്റന് വിരാട് കൊഹ്ലിയുടെ അഭിപ്രായത്തോട് യോജിച്ച് മുന് താരം ഗൗതം ഗംഭീര്. ബംഗ്ലാദേശിനെതിരായ പരമ്പര വിജയത്തിന് ശേഷം സംസാരിക്കവേയാണ് കൊഹ്ലി ഗാംഗുലിയുടെ ക്യാപ്റ്റന്‍സിയെ പുകഴ്ത്തിയത്. വിദേശത്ത് ഇന്ത്യന് ടീം കുതിപ്പ് തുടങ്ങിയത് ഗാംഗുലിയുടെ കാലത്തായിരുന്നുവെന്നാണ് കൊഹ്ലി പറഞ്ഞത്.\nഎന്നാല് ഇതിനെതിരെ മുന് ക്യാപ്റ്റന് സുനില് ഗവാസ്‌കര് രംഗത്തുവന്നിരുന്നു. നിലവില് ബിസിസിഐ പ്രസിഡന്റായ ഗാംഗുലിയെ കുറിച്ച് നല്ല വാക്കുകള് പറയേണ്ടതുണ്ടെന്നും കൊഹ്ലി ജനിക്കും മുമ്പേ ഇന്ത്യന് ടീം വിജയിച്ചിട്ടുണ്ടെന്നുമായിരുന്നു ഗവാസ്‌കര് പറഞ്ഞത്.\n1970 കളിലും 80 കളിലും ഇന്ത്യന് ടീം ജയിച്ചിട്ടുണ്ടെന്നും അന്ന് കൊഹ്ലി ജനിച്ചിട്ടുപോലുമില്ലെന്നും ഗവാസ്‌കര് പറഞ്ഞു. പിന്നാലെയാണ് കൊഹ്ലിയെ പിന്തുണച്ച് ഗംഭീര് എത്തിയത്.


Lok Sabha Election 2019: Rift in BJP continues over Pathanamthitta seat | ബിജെപിയിൽ തമ്മിലടി മൂത്തു, ശ്രീധരൻ പിളളയോട് കോർത്ത് മുരളീധര പക്ഷം, ഒന്നാം പേരുകാരൻ ആര്! - Malayalam Oneindia\nUpdated: Wed, Mar 13, 2019, 18:12 [IST]\nബിജെപിയിൽ കനത്ത തമ്മിലടി | News Of The Day | Oneindia Malayalam\nതിരുവനന്തപുരം: തിരഞ്ഞെടുപ്പ് കമ്മീഷന് ലോക്‌സഭാ തിരഞ്ഞെടുപ്പിനുളള തിയ്യതി പ്രഖ്യാപിച്ചിട്ടും കേരളത്തില് ബിജെപി സ്ഥാനാര്‍ത്ഥി നിര്‍ണയം ഇനിയും പൂര്‍ത്തിയായിട്ടില്ല. പാര്‍ട്ടിയിലെ ഗ്രൂപ്പ് കളികള് സ്ഥാനാര്‍ത്ഥി നിര്‍ണയത്തെ വൈകിപ്പിച്ച് കൊണ്ടിരിക്കുകയാണ്.\nശ്രീധരന് പിളളയുടെ നേതൃത്വത്തില് തയ്യാറാക്കിയ സ്ഥാനാര്‍ത്ഥി സാധ്യതാ പട്ടികയ്ക്ക് എതിരെ മുരളീധര പക്ഷം വാളെടുത്തിരിക്കുകയാണ്. ജയസാധ്യയുളള സീറ്റുകള്‍ക്ക് വേണ്ടി വന് പിടിവലി നടക്കുന്നു. പട്ടികയിലെ ഒന്നാം പേരുകാരനെ പരസ്യപ്പെടുത്തിയതിനെ ചൊല്ലി ഗ്രൂപ്പുകള് തമ്മിലടിക്കുകയാണ്.\nതൃശൂര് ലോക്‌സഭാ മണ്ഡലത്തില് ബിഡിജെഎസ് സ്ഥാനാര്‍ത്ഥിയായി തുഷാര് വെള്ളാപ്പളളി മത്സരിച്ചേക്കുമെന്ന് ഏതാണ്ട് ഉറപ്പായിരിക്കുകയാണ്. ദില്ലിയില് വെച്ച് നടത്തിയ കൂടിക്കാഴ്ചയില് അമിത് ഷായുടെ സമ്മര്‍ദ്ദഫലമായി തുഷാര് വെളളാപ്പളളി മത്സരിക്കാന് ഇറങ്ങുകയാണ് എന്നാണ് പുറത്ത് വരുന്ന സൂചനകള്.\nസുരേന്ദ്രന് സീറ്റ് പോയി\nബിജെപി തയ്യാറാക്കിയ സ്ഥാനാര്‍ത്ഥി സാധ്യതാ പട്ടികയില് തൃശൂരില് കെ സുരേന്ദ്രന് ആയിരുന്നു ഒന്നാം പേരുകാരന്. എന്നാല് തുഷാര് വരുന്നതോടെ സുരേന്ദ്രന് തൃശൂര് സീറ്റ് കിട്ടിയേക്കില്ല. പത്തനംതിട്ടയിലേക്ക് മുരളീധരപക്ഷം നിര്‍ദേശിച്ച പേര് കെ സുരേന്ദ്രന്റെതാണ്\nഎന്നാല് പത്തനംതിട്ടയില് ഒന്നാം പേരുകാരന് പിഎസ് ശ്രീധരന് പിളളയാണ്. ഇതില് മുരളീധര പക്ഷത്തിന് കടുത്ത അമര്‍ഷമുണ്ട്. ബിജെപി ഓഫീസ് പുറത്തിറക്കിയ വാര്‍ത്താക്കുറിപ്പില് ശ്രീധരന് പിളളയെ ഒന്നാം പേരുകാരനായി പരിഗണിക്കുന്നു എന്നത് പരസ്യമാക്കി എന്നാരോപിച്ച് മുരളീധര പക്ഷം വാളെടുത്തിരിക്കുകയാണ്.\nമുരളീധര പക്ഷത്തിന് അതൃപ്തി\nസാധ്യതാ പട്ടികയിലുളള ഒന്നാം പേരുകാര്‍ക്ക് പ്രചാരണത്തിന് അനൗപചാരികമായി ഇറങ്ങാനുളള അനുമതി നല്‍കിയിരിക്കുന്നതായും വാര്‍ത്താ കുറിപ്പില് പറയുന്നുണ്ട്. ഇത് തെറ്റാണെന്ന് മുരളീധര പക്ഷം വാദിക്കുന്നു. ഇതിനെക്കുറിച്ച് കേന്ദ്രത്തിന് പരാതി നല്‍കാനാണ് മുരളീധര വിഭാഗത്തിന്റെ നീക്കം.\nപത്തനംതിട്ട തന്നെ വേണം\nശബരിമല സ്ത്രീ പ്രവേശന വിഷയത്തില് ബിജെപിക്ക് വേണ്ടി ശക്തമായി ഇടപെടുകയും ജയിലില് പോവുകയും ചെയ്ത കെ സുരേന്ദ്രന് വേണ്ടി പത്തനംതിട്ട നല്‍കണം എന്ന ആവശ്യം പാര്‍ട്ടിയില് ശക്തമാണ്. എന്നാല് മത്സരിക്കുകയാണെങ്കില് പത്തനംതിട്ടയേ മത്സരിക്കൂ എന്ന നിലപാടിലാണ് ശ്രീധരന് പിളള.\nശ്രീധരന് പിളള അടക്കമുളളവരുടെ താല്‍പര്യം മഞ്ചേശ്വരം ഉപതിരഞ്ഞെടുപ്പില് സുരേന്ദ്രന് മത്സരിക്കണം എന്നതാണ് എന്നാണ് സൂചന. അതേസമയം മഞ്ചേശ്വരത്ത് മത്സരിക്കാന് സുരേന്ദ്രന് താല്‍പര്യമില്ല. അല്ലെങ്കില് ലോക്‌സഭാ തിരഞ്ഞെടുപ്പില് വിജയസാധ്യത ഇല്ലാത്ത സീറ്റായിരിക്കും സുരേന്ദ്രന് നല്‍കുക എന്നും സൂചനയുണ്ട്.\nസുരേന്ദ്രനെ പത്തനംതിട്ടയിലോ തൃശൂരോ മത്സരിപ്പിച്ചില്ലെങ്കില് പ്രചാരണത്തിന് ഇറങ്ങില്ല എന്നടക്കം ഒരു കൂട്ടം അണികള് ഭീഷണി മുഴക്കുന്നുണ്ട്. ഇത് ബിജെപിക്ക് തലവേദനയാകും. പത്തനംതിട്ടയിലെ സാധ്യതാപട്ടികയില് രണ്ടാം സ്ഥാനത്തുളള എംടി രമേശിനും ഈ സീറ്റിനോട് താല്‍പര്യമുണ്ട്.\n2014ലെ തിരഞ്ഞെടുപ്പില് എംടി രമേശ് ആണ് പത്തനംതിട്ടയില് ബിജെപി സ്ഥാനാര്‍ത്ഥിയായി മത്സരിച്ചിരുന്നത്. അന്ന് മികച്ച പ്രകടനം കാഴ്ച വെയ്ക്കാന് രമേശന് സാധിച്ചിരുന്നു. കോഴിക്കോട് അടക്കം തന്നെ പരിഗണിക്കുന്ന മറ്റ് സീറ്റുകളില് താല്‍പര്യമില്ലെന്നും എംടി രമേശ് നേതൃത്വത്തെ അറിയിച്ചിട്ടുണ്ടെന്നാണ് റിപ്പോര്‍ട്ടുകള്.\nപത്തനംതിട്ട സീറ്റ് സംബന്ധിച്ച് ബിജെപി കേന്ദ്ര നേതൃത്വത്തിന്റെ നിലപാട് നിര്‍ണായകമാവും. ശബരിമല വിവാദത്തിന്റെ പശ്ചാത്തലത്തില് മണ്ഡലത്തില് ഒരു പൊതു സ്വതന്ത്രനെ നിര്‍ത്തുന്ന കാര്യവും പാര്‍ട്ടി ആലോചിക്കുന്നുണ്ട്. പന്തളം കൊട്ടാരത്തിലെ ശശികുമാര വര്‍മ്മയെ വീണ്ടും പരിഗണിച്ചേക്കുമെന്നും സൂചനയുണ്ട്.\nബിജെപി സാധ്യതാ പട്ടിക\nബിജെപി സാധ്യതാ പട്ടികയിലെ പേരുകാര് ഇവരൊക്കെയാണ്: തിരുവനന്തപുരത്ത് കുമ്മനം രാജശേഖരന് തന്നെയെന്ന് ഉറപ്പായിക്കഴിഞ്ഞു. കോട്ടയത്ത് കേരള കോണ്‍ഗ്രസിലെ പിസി തോമസ് മത്സരിക്കും. കൊല്ലത്ത് സിവി ആനന്ദ ബോസ്, ശ്യാം കുമാര് എന്നിവരെയാണ് പരിഗണിക്കുന്നത്.\nപാലക്കാട് ശോഭാ സുരേന്ദ്രന്\nമാവേലിക്കരയില് പി സുധീര്, നീലകണ്ഠന് എന്നിവരേയും ആലപ്പുഴയില് ബി ഗോപാലകൃഷ്ണ, വെള്ളിയാംകുളം പരമേശ്വരന് എന്നിവരേയും പരിഗണിക്കുന്നു. ചാലക്കുടിയില് എഎന് രാധാകൃഷ്ണന്, അനൂപ് ആന്റണി ജോസഫ്, പാലക്കാട് ശോഭാ സുരേന്ദ്രന്, കൃഷ്ണകുമാര് എന്നിവരാണ് സാധ്യതാ പട്ടികയില് ഇടം പിടിച്ചിരിക്കുന്നത്.\nപൊന്നാനിയില് വിടി രമ, ജിനചന്ദ്രന് എന്നിവരെ പരിഗണിക്കുന്നു. കോഴിക്കോട് ശ്രീധരന് പിളള, എംടി രമേശ്, സുരേന്ദ്രന് എന്നിവരേയും കണ്ണൂര് സികെ പത്മനാഭനേയും പികെ കൃഷ്ണദാസിനേയും വടകര വികെ സജീവനേയും കാസര്‍ഗോഡ് പ്രകാശ് ബാബു, ശ്രീകാന്ത് എന്നിവരേയും പരിഗണിക്കുന്നുണ്ട്. ശനിയാഴ്ച സംസ്ഥാന നേതാക്കളെ ദില്ലിയിലേക്ക് അന്തിമ തീരുമാനത്തിനായി വിളിപ്പിച്ചിരിക്കുകയാണ്.\nLok Sabha Election 2019: Rift in BJP continues over Pathanamthitta seat


രാജ്യത്ത് സ്പുട്നിക്ക് വാക്സീനും അനുമതി ഉടൻ;വിദഗ്ധ സമിതി ഇന്ന് യോഗം ചേരും – newspeople\nറഷ്യന് നിര്‍മിത വാക്സീന് സ്പുട്നിക്കിന് രാജ്യത്ത് ഉടന് അനുമതി നല്‍കിയേക്കും. വിദഗ്ധ സമിതി ഇന്ന് യോഗം ചേരും. രാജ്യത്ത് കോവിഡ് കുതിക്കുന്ന പശ്ചാത്തലത്തിലാണ് നടപടി. നിലവിൽ 52 രാജ്യങ്ങളിൽ സ്പുട്നിക്ക് ഉപയോഗിക്കുന്നുണ്ട്.\nഅതേസമയം, ഇന്നലെ മാത്രം 1,68,912 പേര്‍ക്ക് കോവിഡ് സ്ഥീരീകരിച്ചു. 904പേര് മരിച്ചു. ചികില്‍സയിലുളളവരുടെ എണ്ണം 12 ലക്ഷം കടന്നു. ഇതോടെ ബ്രസീലിനെ മറികടന്ന് ഇന്ത്യ കോവിഡ് രോഗികളുടെ എണ്ണത്തില് രണ്ടാം സ്ഥാനത്തെത്തി. അതേസമയം സുപ്രീംകോടതിയിലെ പകുതിയിലേറെ ജീവനക്കാര്‍ക്ക് കോവിഡ് സ്ഥിരീകരിച്ചു. ജഡ്ജിമാര് വീട്ടിലിരുന്ന് വീഡിയോ കോണ്‍ഫറന്‍സിങ് വഴി വാദം കേള്‍ക്കും.


രാമജൻമഭൂമി തർക്കത്തിൽ അന്തിമവാദം ഡിസംബർ അഞ്ചു മുതൽ\n11 August, 2017 07:09:50 PM\nദില്ലി: ബാബ്റി മസ്ജിദ് - രാമജൻമഭൂമി തർക്കത്തിൽ ഡിസംബർ അഞ്ചു മുതൽ സുപ്രീം കോടതി അന്തിമ വാദം കേൾക്കും. കേസ് ഒരു സാഹചര്യത്തിലും ഇനി മാറ്റിവയ്ക്കാനാകില്ലെന്ന് സുപ്രീം കോടതി വ്യക്തമാക്കി. 2010ൽ അലഹബാദ് ഹൈക്കോടതി പുറപ്പെടുവിച്ച വിധിയിൽ ഒന്നര മണിക്കൂർ വാദം കേട്ടശേഷമാണ് സുപ്രീം കോടതി ഇങ്ങനെ ഒരു തീരുമാനത്തിലേക്ക് എത്തിയത്.\n2.77 ഏക്കർ വരുന്ന തർക്ക പ്രദേശം മൂന്നായി വിഭജിച്ചായിരുന്നു അലഹബാദ് ഹൈക്കോടതി വിധി. ഈ വിധിക്കെതിരായ അപ്പീലുകളിലാണ് കോടതി വാദം കേൾക്കുന്നത്. തർക്കപ്രദേശത്ത് ക്ഷേത്രം നിർമിക്കുന്നതിൽ എതിർപ്പില്ലെന്ന് അറിയിച്ച് ഷിയ വഖഫ് ബോർഡ് നൽകിയ സത്യവാങ്മൂലവും കോടതിയുടെ പരിഗണനയിലുണ്ട്.\nഡിസംബറിൽ വാദം കേൾക്കുമ്പോൾ ഹർജിക്കാൻ നിർബന്ധമായും കോടതിയിൽ ഉണ്ടാവണമെന്ന് സുപ്രീം കോടതി നിർദേശിച്ചു. ഇവർ എത്തിയില്ലെങ്കിൽ കേസ് മറ്റൊരു ദിവസത്തേക്കു നീട്ടിവയ്ക്കില്ലെന്നും മൂന്നംഗ സുപ്രീം കോടതി ബഞ്ച് വ്യക്തമാക്കി.


എന്റെ അവസാനത്തെ പത്ത് ദിവസങ്ങള് | chintha\nഎന്റെ അവസാനത്തെ പത്ത് ദിവസങ്ങള്\nഞാന് ദത്താത്രേയന്.എം.എ, വയസ്സ് നാല്‍പത്തെട്ട്.\nഇപ്പോള് ഞാന് മരിച്ചു കിടക്കുകയാണ്.....\nകണ്ണുകള് അടഞ്ഞിരിക്കുന്നു. മൂക്കില് പഞ്ഞി തിരികിയിട്ടുണ്ട്. താടി, തലയോട് ചേര്‍ത്ത് റിബണ് കൊണ്ട് കെട്ടിയിരിക്കുകയാണ്. ചുറ്റുവട്ടവും കുറേപേരുണ്ട്. പലരും തേങ്ങലടക്കാന് പാടുപെടുന്നൂ. എന്റെ ഭാരൃ മല്ലിക കരയുന്നില്ല. നിറഞ്ഞ കണ്ണൂകള് കാല്‍മുട്ടുകളിലമര്‍ത്തി കുനിഞ്ഞിരിക്കുന്നു. കുട്ടികള് സൂനിമയും ആതിരയും ആരുടെയോ മടിയില് ബോധരഹിതരായി കിടക്കുന്നു. സഹപ്രവര്‍ത്തകരാണ് കൂടുതലും. അയല്‍പക്കക്കാര് വളരെ കുറവ്. അവരുമായി അത്രമാത്രം അടുപ്പത്തിലായി‍രുന്നില്ല ഞങ്ങള്. പ്രത്യേകിച്ച് കാരണമൊന്നും ഉണ്ടായിട്ടല്ല. വെറുതെ ഒരകലം സൂക്ഷിച്ചു. അത്രതന്നെ. എങ്കിലും അവരില് ചിലര് വന്നിട്ടുണ്ട്. പേരിന് മാത്രം .ആള്‍ക്കാരെന്തു കരുതും എന്ന് വിചാരിച്ചിട്ടാവാം. ഒരു റീത്ത് നെഞ്ചത്ത് കിടപ്പുണ്ട്. ‘ഓണ് ബിഹാഫ് ഓഫ് ബാങ്ക്മെന്‍സ് ക്ലബ്ബ്‘ എന്ന് ഭംഗിയായി എഴുതി വെച്ചിരിക്കുന്നു. മാനേജര് വന്ന് പോയിട്ടുണ്ടാവും.\nഇനി മറ്റാരും റീത്ത് വെക്കാനില്ല. സാഹിത്യകാരനാണെങ്കിലും എസ്റ്റാബ്ലിഷ്മെന്റുകളോട് എന്നും കലഹിച്ചിരുന്നതുകൊണ്ടാകാം അവരാരും വരാനിടയില്ല. പുതിയ തലമുറയില്‍പ്പെട്ട ഏതാനും എഴുത്തുകാരും പഴയ ചില നക്സലൈറ്റുകളും വന്നിരിക്കാം. പരേതനോടുള്ള കൂറു കൊണ്ട്, അല്ലേ? പിന്നെ ചാരായഷാപ്പിലും ബാറിലും സ്ഥിരം കണ്ടുമുട്ടാറുള്ളവരില് ചിലര്. പിന്നെ അവള് സുനിത. ഒരു പഴയ കടം ബാക്കിയുണ്ടവള്‍ക്ക്. ജീവിതത്തില് ഒരാള്‍ക്കെങ്കിലും കടപ്പെട്ടിരിക്കാത്ത ആരുമുണ്ടാവില്ലല്ലോ. അതൊരു രസമാണ്.മല്ലികയ്ക്ക് സുനിതയെ അറിയില്ല. അറിയാനൊരിക്കലും ഇടവരുത്തിയിട്ടുമില്ല.അതങ്ങിനെ കിടന്നോട്ടെ.ഭാവനാത്മകമായ ജിവിതമാണ് കഥ എന്നൊക്കെ പലരും പറയാറില്ലേ. അതു പോലെ.\nഎപ്പോഴാണെന്നെയിവര് അടക്കം ചെയ്യുക?\nഓ,മറന്നു. കണ്ണുകളും വൃക്കകളും ദാനം ചെയ്യാന്‍ഒപ്പിട്ടുകൊടുത്തതാണ്. പിന്നെശരീരം മെഡിക്കല് കൊളേജ് വിദ്യാ‍ര്‍ത്ഥികള്‍ക്ക് കീറിമുറിച്ചു പഠിക്കാനും.\nഎല്ലാം സുനിതക്കറിയാം.പിന്നെ ഡോ.വാസുദേവനും.മല്ലിക അവസാനം അറിഞ്ഞാല് മതി. മുമ്പെ പറഞ്ഞാല് അതൊന്നും താങ്ങാനുള്ള സഹന ശക്തി അവള്‍ക്കില്ല. ഡോ.വാസു ചിലപ്പോള് അതിനുള്ള എറൈഞ്ചുമെന്റുകള് ചെയ്യുകയാവും.അതാണ് കാണാത്തത്....\nഒന്നു വേഗം എടുത്താല് മതിയായിരുന്നു.\nജൂലായ് എട്ട്. വ്യാ‍ഴം\nഒന്നെനിക്കുറപ്പായിരുന്നു.എപ്പോഴും അയാളെന്റെ പിറകിലുണ്ട്.\nഇതാ നോക്കൂ. ഇപ്പോള് അയാള് ചിരിക്കുകയാണ്.ഒരു പരിഹാസച്ചുവയുണ്ടതിന്. എനിക്കു വല്ലാതായി. മാറില് നിന്നും കൈയെടുത്ത് ഞാന് സുനിതയോട് എഴുന്നേല്‍ക്കാന് പറഞ്ഞു. അവളെന്റെ കൈ കൂടുതല് മുറുക്കിപ്പിടിച്ചതേയുള്ളു. വിടു്....\nകൈകുടഞ്ഞ് ഞാനവളോടു പറഞ്ഞു ‘അതാ,അയാള്.‘\nഎന്റെ പരിഭ്രമം കണ്ടിട്ടായിരിക്കണം ഞെട്ടിയെഴുന്നേറ്റ് സുനിത ഞാന് വിരല് ചൂണ്ടിയിടത്തേക്ക് നോക്കി ‘ആരുല്ലാലോ...ദത്തേട്ടന് തോന്ന്ണതാ....‘\n-അല്ല ശരിയ്ക്കും ഞാനയാളെ കണ്ടു.\nവിശ്വസിക്കാനാവാതെ , എന്നാലതേ സമയം പതര്‍ച്ചയോടെ, സുനിത ജനവാതിലിന്നരികിലേക്കു നടന്നു.കര്‍ട്ടന് വിടര്‍ത്തി, പാളികകള് കൊളുത്തിട്ടുണ്ടെന്ന് ഉറപ്പുവരുത്തി. പിന്നെ എന്നെ നോക്കി കളിയാക്കി---ഈ ദത്തേട്ടന്റെയോരോ തോന്നലുകള്....\nഅടുത്തു വന്നിരുന്ന് കൈകള് കൂട്ടിപ്പിടിച്ചു് അവളെന്റെ കണ്ണുളിലേക്കുറ്റുനോക്കി. “എന്താ , എന്താ ദത്തേട്ടന് പറ്റിയത്? മുമ്പ് ഇങ്ങനൊന്നും ആയിരുന്നില്ല.”\nഞാന് വീണ്ടും അങ്ങോട്ടു നോക്കി.ഇല്ല. ഇപ്പോള് അയാളില്ല.\n--ഉവ്വ്. ഞാന് കണ്ടതാ...\n--ഓ , പിന്നെ ആള്‍ക്കാര്‍ക്ക് ഇതല്ലെ പണി?\nഅവള് വീണ്ടും എന്റെ മേലേക്കു ചാഞ്ഞു.\nജനലിലേക്കു നോക്കി. കര്‍ട്ടന് ഇളകുന്നുണ്ട്. ഫാന്‍കാറ്റിന്റെശക്തിയിലാവണം. എന്നിട്ടും വല്ലാതെ വിയര്‍ക്കുന്നുവല്ലോ...\n-- മതി. ഞാന് പോട്ടെ.\nവാതില്‍ക്കല് വരെ സുനിത കൂടെ വന്നു. അരക്കെട്ടില് കൈ ചേര്‍ത്തു പിടിച്ച് അവള് പിറുപിറുത്തു. വെറുതെ ഒരു ദിവസം കളഞ്ഞു....\nവാതില് തുറക്കുമ്പോള് കൈകള് വിറച്ചു. ഈശ്വരാ ,അവിടെ , പുറത്ത് അയാളുണ്ടായിരിക്കുമോ?\nപാതി തുറന്ന് സുനിത തല പുറത്തേക്കിട്ടു. -ഏയ് അവിടാരൂല്യാ. ദത്തേട്ടന് ധൈര്യാ‍യിട്ട് പൊയ്ക്കോ.\nഗെയിറ്റു കടന്ന് പുറത്തു കടന്നപ്പോഴും ഞാന് തിരിഞ്ഞു നോക്കി ‘അയാള് തന്നെ പിന്തുടരുന്നുണ്ടോ..?\nബാങ്കില് നല്ല ജനക്കൂട്ടമുണ്ടായിരുന്നു.തിരക്കിട്ട് ഉള്ളില് കടക്കുമ്പോള് തിരിഞ്ഞു നോക്കി. കൂട്ടത്തില് അയാളുണ്ടോ..? സീറ്റിലിരുന്ന് പുറത്തേക്ക് വീണ്ടും നോക്കി ‘കൂട്ടത്തില് അയാളുണ്ടോ..?\nജൂലായ് ഏഴ്. ബുധന്\nഓഫീസ് വിട്ടയുടനെ വീട്ടിലേക്കു പോന്നു. വാക്കു പാലിക്കണം.ഇല്ലെങ്കില് മല്ലികയുടെ മുഖം വാടും. അതു കാണാന് വയ്യ.\nമല്ലികയ്ക്കെന്നും ക്ലാസ്സിക്കല് കലാരൂപങ്ങളോടായിരുന്നു താല്‍പര്യം. മോഹിനിയാട്ടവും ഭരതനാട്യവും സംഗീത കച്ചേരികളും അവളിഷ്ടപ്പെട്ടു. എനിയ്ക്കു വല്ലാതെ ബോറടിയ്ക്കും. പലപ്പോഴും ഞാനൊഴിഞ്ഞു മാറും. പിന്നെ ആതിരയ്ക്കും സൂനിമയ്ക്കും വേണ്ടി കൂടെ പോകും.അവരും നൃത്തം പഠിക്കുന്നുണ്ട്.\nഎല്ലാവരും ഒരുങ്ങിയിരിപ്പുണ്ടായിരുന്നു.ഒരു ഓട്ടോറിക്ഷ പിടിച്ച് നേരെ ടാഗോര് സെന്റനറി ഹാളിലേയ്ക്ക് ഓടി.\nസേതുമാധവന് പുല്ലാങ്കുഴല് വായിക്കുന്നു. ഹംസധ്വനി രാഗത്തില് വാതാപി കീര്‍ത്തനം.\nസദസ്സ് നിശ്ശബ്ദമാണ്.എല്ലാവരും ലയിച്ചിരിക്കുന്നു....\nപുല്ലാങ്കുഴലില് കല്യാ‍ണി രാഗമാണത്രെ സേതുവിന് ഇഷ്ടം -മല്ലിക പറഞ്ഞു. കച്ചേരികളില് മൂന്നു വര്‍ണ്ണം പാടിയാണ് കീര്‍ത്തനങ്ങളിലേക്ക് കടക്കുക. ആഭോഗിരാഗത്തില് എവരിബോത, മോഹന രാഗത്തില് നിന്നു കോരി, ശ്രീരാഗത്തില് സ്വാമി നിന്നെ കോരി എന്നീ വര്‍ണ്ണങ്ങളാണ് സേതു പാടിയത്.ലയിച്ചിരുന്നു പോയി...\nപുറത്തു കടന്നപ്പോള് വേണു ഗോപനെ കണ്ടു. സംവിധായകന്.ചില ടി.വി.സീരിയലുകള് ചെയ്തിട്ടുണ്ട്.കുറച്ചു ബോധമുള്ള കക്ഷിയാണ്. കൈ വീശി വേണു അരികിലേക്കു വന്നു.കൂടെ കേമറാമേനുമുണ്ട്.\n--സാറ് ഞാന് പറഞ്ഞ കാരൃം മറന്നു..?\nസത്യത്തില് ഞാനത് മറന്നു പോയിരുന്നു.ടി.വി.സീരിയലിന് ഒരു കഥ. സ്ക്രിപ്റ്റ്. ആ മീഡിയം എനിക്കു ചേരുന്നതല്ല.അവനോട് ഞാനതു പലവട്ടം പറഞ്ഞതാണ്.\n--ആത്മകഥാരൂപത്തിലങ്ങെഴുതിയാല് മതി.ഒരു പാട് അനുഭവങ്ങളില്ലെ? ഞങ്ങള്‍ക്കെങ്കിലും ഉപയോഗപ്പെടട്ടെ , അല്ലേ ചേച്ചി...?\nഅവന്റെ തമാശ എനിക്കു ശരിയ്ക്കും പിടിച്ചു.\n--മരിച്ചു കഴിഞ്ഞിട്ട് ആത്മകഥയെഴുതുന്നതാണ് നല്ലത് വേണുഗോപാ...എങ്കില് കഥ മുഴുവനാക്കാം.എല്ലാം തുറന്നെഴുതാം.ജീവിച്ചിരിക്കുമ്പോള് തന്നെ എഴുതിയാല് അതു പകുതിയാവും. പിന്നെ മറ്റുള്ളോര് എന്തു വിചാരിക്കുംന്നുള്ള പേടിയും വേണ്ട..\nജൂലായ് ആറ്. ചൊവ്വ\nഇന്ന് ബാങ്കില് ഒരുപാട് ജോലിയുണ്ടായിരുന്നു. ബാക്കി വെച്ച് ബാക്കി വെച്ച് എല്ലാം കുന്നു കൂടി. ഏഴുമണിയായിക്കാണണം പുറത്തിറങ്ങിയപ്പോള്. റോഡില് സന്ധ്യാ വിളക്കുകള് മിന്നിത്തുടങ്ങിയിരിക്കുന്നു. ഇരുട്ടു പരന്നു തുടങ്ങി. വാഹനങ്ങളുടെ ചവിട്ടടിയില്‍പ്പെടാതെ ഓരം പറ്റി നടന്നു. ടൗണ് ഹാളിന്നടുത്തെത്തിയപ്പോള് ജനക്കൂട്ടം കണ്ടു.മൈക്കില് നിന്നും നല്ല പരിചയമുള്ള ശബ്ദം.എത്തി നോക്കിയപ്പോള് നിസാര് അഹമ്മദ് പ്രസംഗിക്കുന്നു. സ്റ്റേജില് വലിയ ബാനര്.\n‘ഫാസിസത്തിന്റെ കാലത്തെ എഴുത്തുകാര്.‘\nഓ, മറന്നു.നിസാര് വിളിച്ചിരുന്നതാണ് പ്രസംഗിക്കാന്.... ഒരു പാവമാണ് നിസാര് അഹമ്മദ്. പത്രത്തില് പേരടിച്ചു വരണമെന്നു മാത്രമേയുള്ളു. എന്താണെഴുതുന്നതെന്നും പറയുന്നതെന്നും അവനു തന്നെ അറിഞ്ഞു കൂടാ.ഏതെങ്കിലും വാരിക കൈയില് ചുരുട്ടിപ്പിടിച്ചു നടക്കുന്നവരൊക്കെ നിസാറിന് എഴുത്തുകാരാണ്. അവരുടെ ഭാര്യമാരെക്കുറിച്ചൊക്കെ പുള്ളി ഫീച്ചര് എഴതിക്കളയും. കൂട്ടത്തില് ജേക്കബ് കുരുവിലങ്ങാടുണ്ട്. അജിത് തമ്പുരാനും. ഇനിയവരുടെ ഊഴമായിരിക്കും. കഥയും കവിതയും ലേഖനവും നാടകവുമെല്ലാം ഒറ്റയടിക്ക് നിരന്തരം എഴുതുന്നവര്.ഭാഗ്യവാന്മാര്.അസൂയ തോന്നുന്നു. സാഹിത്യത്തില് സ്പെഷലൈസേഷന്റെ കാലം കഴിഞ്ഞു.\nസ്റ്റേജില് മറ്റൊരാള് കൂടിയുണ്ടല്ലൊ. ആരാണത്? ഉവ്വ്. സഹസ്രനാമം. പുള്ളിയില്ലെങ്കില് എന്തോന്ന് പരിപാടി ? സ്റ്റേജ് മാനിയാക്ക്. എവിടെ സ്റ്റേജ് കണ്ടാലും പുള്ളി വായില് തോന്നിയതൊക്കെ കയറിപ്പറയും. എല്ലാവരോടും പുച്ഛമാണ്. സാഹിത്യമായാലും കലയായാലും രാഷ്ട്രീയമായാലും......കൈയടിക്കാന് കൂടെയുള്ളവരും.\nആരുടെയും ശ്രദ്ധയില്‍പ്പെടാതെ ഒഴിഞ്ഞുമാറി വേഗം നടന്നു.\nനേരെ ചാരായ ഷാപ്പിലേക്ക്. അതാവും ഭേദം. അവിടത്തെ ചര്‍ച്ച ഇതിനേക്കാള് ജനകീയമാണ്. ആത്മാര്‍ത്ഥതയുള്ളതാണ്. അവിടെ ഫാസിസമില്ല.എഴുത്തുകാരുമില്ല. വെറും മനുഷ്യര്.സാധാരണ മനുഷ്യര്.\nജൂലായ് അഞ്ച്. തിങ്കള്\nഎന്റെ മരണം നിങ്ങളെ അറിയിക്കുന്നതില് എനിക്കതിയായ സന്തോഷമുണ്ട്. ഇന്നു പുലര്‍ച്ചെ നാലര മണിക്കായിരുന്നു അന്ത്യം. ഉറക്കത്തില് നാലേ ഇരുപത്തഞ്ചിന് ആരോ എന്റെ നെഞ്ചിലേക്ക് ഓടിക്കയറുന്നതായി തോന്നി. എന്നിട്ട് എടാ പട്ടീ , നായിന്റെ മോനേ , കഴുവേറിടെ മോനേ എന്നെല്ലാം സ്നേഹപൂര്‍വ്വം വിളിച്ച്, നീയിത്ര കാലം ഞങ്ങളെ പറ്റിച്ചു നടന്നു , ഇനി വിടില്ലെടാ എന്നും പറഞ്ഞ് എന്റെ ഹ്യദയം പിടിച്ചു ഞെരിച്ചു.\nസുഖകരമായ ഒരു വേദന അനുഭവപ്പെട്ടു എനിക്ക്....\nനാലര മണിക്ക് ഞാന് കണ്ണടച്ചു. ചിലര് കരയുന്നതും മറ്റു ചിലര് കലപില ശബ്ദമുണ്ടാക്കുന്നതും കേട്ടു. മഹാബോറായിരുന്നു....\nശവ സംസ്ക്കാരം വൈകീട്ട് നടന്നു. സമയം ഓര്‍ക്കുന്നില്ല. അല്ലെങ്കിലും മരണത്തിലെ കൃത്യനിഷ്ഠ മറ്റു കര്‍മ്മങ്ങളില് നാം പാലിക്കാറില്ലല്ലോ. പതിനാറടിയന്തിരത്തിന് താങ്കള് വരുമല്ലോ..\nഎഴുതി ത്തീര്‍ന്നപ്പോള് സുനിതയ്ക്കു കൊടുത്തു. കഥ വായിക്കുമ്പോള്‍സുനിതയുടെ കണ്ണുകള് ഒരിക്കലും അടയാറില്ല.അല്ലെങ്കിലും വളരെ അപൂര്‍വ്വമായേ അതൊന്ന് ചിമ്മുന്നതുപോലും ഞാന് കണ്ടിട്ടുള്ളു.അതെന്നില് കൗതുകമുണര്‍ത്തി. ഉറങ്ങുമ്പോഴും അതങ്ങിനെയായിരിക്കുമോ? അടയാതെ ഉറങ്ങുന്നുണ്ടാവുമോ?അതോ അറിയാതെ അടയുന്നുണ്ടാവുമോ..?\nഞാനവളുടെ മുഖത്തെ ഭാവമാറ്റം ശ്രദ്ധിച്ചു.\nഎന്റെ കഥകളുടെ ആദ്യത്തെ വായനക്കാരി സുനിതയാണ്.\n‘ഈ കഥ വായിച്ച് എനിയ്ക്ക് പേടിയാവുന്നു.....‘ അവള് പറഞ്ഞു.\n‘കുറേക്കാലമായി ഈ കഥ എന്റെ നെഞ്ചിനകത്ത് എരിഞ്ഞു തീരുകയായിരുന്നു. ഇപ്പോഴാണത് പെട്ടിത്തെറിച്ചത്...‘\n‘വേണ്ട. ഇതാര്‍ക്കും അയക്കേണ്ട എന്റെ പക്കലിരിക്കട്ടെ.‘\nഅവള് കഥ മടക്കി അവളുടെ അലമാറയില് വെച്ചു.\nജൂലായ് നാല്. ഞായര്\nകണ്ണടച്ചിരിക്കുമ്പോള് നല്ല സുഖമുണ്ട്.എന്തൊക്കെയോ ഭാരങ്ങള് ഇറക്കിവെച്ച പോലെ.പ്രത്യയ ശാസ്ത്രങ്ങളുടെ ഭാരം. പാഠം മാസിക.വിജയന്‍മാഷ്.സുധീഷ്.എംപി പരമേശ്വരന്. നാലാം ലോക സിദ്ധാന്തം.ക്ലാസ്സിക്കല് കമ്മ്യൂണിസം. ഡോ.ഇഖ്‌ബാല്. റിച്ചാഡ് ഫ്രാങ്ക്. വിദേശ ധനസഹായം. സിഐഎ . വര്‍ഗ്ഗ രാഷ്ട്രീയം. വര്‍ഗ്ഗീയ ഫാസിസം. തൊഴിലാളി വര്‍ഗ്ഗ സര്‍വ്വാധിപത്യം. എ ഡി ബി വായ്പ. ശാസ്ത്ര സാഹിത്യ പരിഷത്ത്. സ്വാശ്രയ വിദ്യാഭ്യാസ സ്ഥാപനങ്ങള്. വേള്‍ഡ് സോഷൃല്‍ഫോറം. സാംസ്ക്കാരികാധിനിവേശം. ആഗോളവത്ക്കരണം. ഉദാരവത്കരണം. വികേന്ദ്രീകൃതാസൂത്രണം. മള്‍ട്ടിനാഷനല്‍കേപ്പിറ്റലിസം.സി കെ ജാനു. ആദിവാസി പുനരധിവാസം. ജനകീയാസൂത്രണം. തോമസ് ഐസക്.മുത്തങ്ങ. പ്ലാച്ചിമട. കിള്ളി. സാറാജോസഫ്. സക്കറിയ......\nസച്ചിദാനന്ദനെവിടെപ്പോയി..? കേരളത്തിലില്ലാഞ്ഞത് നന്നായി. ആരാണിപ്പോള് ബൂര്‍ഷ്വാ ? വര്‍ഗ്ഗ ശത്രു ? ചിന്തയും പ്രയോഗവും തമ്മില് ദൂരമെത്ര?\nഎഴുന്നേറ്റ് പുറത്തിറങ്ങി. തലവേദന കൂടുന്നു. ഡോ.വാസുദേവനെ കാണണം.പഴയ നക്സലൈറ്റ്. ഇന്ന് നഗരത്തിലെ ഏറ്റവും പ്രശസ്തനായ ന്യൂറോളജിസ്റ്റാണ്.കാണണമെങ്കില് മുന്‍കൂര് ബുക്ക് ചെയ്യണം. നൂറ്റമ്പതു രൂപ പരിശോധനാ ഫീസ്. എങ്കിലും ഇപ്പോഴും ഇടതു പക്ഷ അനുഭാവിയാണ്. ആയിരത്തിതൊള്ളായിരത്തിഎഴുപത്താറ്. അടിയന്തരാവസ്ഥയുടെ ദിനങ്ങള്. കായണ്ണ പോലീസ് സ്റ്റേഷന്. സഖാക്കള്.വെടിപൊട്ടുന്ന ശബ്ദം. രോദനം.ചുമരില്‍പ്പതിഞ്ഞ ചോരപ്പാടുകള്. പിടയുന്ന പോലീസ്...\n.മെഡിക്കല് കോളേജ് ഹോസ്റ്റലിലെ സഖാവു്‌വാസുവിന്റെ മുറി. സഖാവ് കെ.വി. ശബ്ദം താഴ്ത്തി പ്രസംഗിക്കുന്നു. ഒടുവില് മാപ്പു സാക്ഷിയായി വാസു. ജയില് വാസം. ഉരുട്ടല് . ഗരുഢന് തൂക്കം. സാങ്കല്‍പിക കസേര. ലിംഗത്തില് ആണി കയറ്റല്. കാവടിയാട്ടം.\nഒന്നര വര്‍ഷത്തിനു ശേഷം പുറത്തിറങ്ങിയപ്പോള് ആശുപത്രി കയറിയിങ്ങാനേ നേരമുണ്ടായുള്ളു. വാസു അപ്പോഴേക്കും ഡോ.വാസുദേവനായി മാറിയിരുന്നു. ഇന്ന് പരിശോധനയില്ലാത്തതു കൊണ്ട് വാസു വീട്ടിലുണ്ടാവും.... മനോഹരമായ ഒരു വീടാണവന്റേത്.പഴയ നാലുകെട്ടിന്റെ മാതൃകയില്. നമ്മുടെ തനതുകലകളുടെ അനുരണനങ്ങള് വീട്ടിലും ചുറ്റുവട്ടത്തും നിറഞ്ഞു നില്‍ക്കുന്നു. പുറത്തെ പൂന്തോട്ടത്തിലെ ആട്ടുകട്ടിലില് അവന് പത്രം വായിച്ചിരിപ്പുണ്ടായിരുന്നു.\nഎന്നെയവന് അടുത്തു് പിടിച്ചിരുത്തി.സ്റ്റീരിയോവില് നിന്നും ഉമ്പായിയുടെ ഗസലുകള് ഞങ്ങളെ തഴുകി...ചെറുപ്പത്തില് നമ്മള് രണ്ടും മണ്ണുവാരി കളിച്ചതും...ഒരു സ്വപ്നലോകത്തിലെത്തിയ പോലെ തോന്നി.ഇപ്പോള് തലവേദനയേയില്ല.\nഞാനെന്റെ പ്രശ്നം അവതരിപ്പിച്ചു.\nനിന്നെ കാണുമ്പോഴാണ് എനിക്കാകെയൊരാശ്വാസം, അവന് തുടര്‍ന്നു...പഴയ കാലമൊക്കെ ഓര്‍ത്തു പോകും. ശത്രു നമ്മള്‍ക്കിടയില്‍ത്തന്നെയുള്ളപ്പോള് ആര്‍ക്കാണ് തലവേദനയില്ലാതിരിക്കുക..? ഒരോ ദിനവും ഓരോ മനുഷ്യനും ഓരോ സംഭവവും നമുക്ക് അപായ സൂചന നല്‍കുന്നു....\n‘അതുകൊണ്ട് ദത്തന് ഒന്നുമേ ആലോചിക്കാതിരിക്കുക. നന്നായി ഉറങ്ങുക. തലവേദന താനേ പോയ്ക്കോളും.‘\nപിന്നേയും അവന് തുടര്‍ന്നു, ഇന്നത്തെ കാലത്ത് ഷെനെയുടെ മാര്‍ഗ്ഗമാണ് അഭികാമ്യം. സമൂഹത്തിലെ തിന്മകള്‍ക്കിടയില് സ്വയം ഒരു കള്ളന്റെ റോള്.ഏറ്റവും നെറിയുള്ള വേഷം അതാണെന്നുറപ്പിച്ച താത്വിക നിലപാട്. യാത്ര പറഞ്ഞു് വേഗം സ്ഥലം വിട്ടു.\nജൂലായ് മൂന്ന്. ശനി\nദുപ്പട്ടയുടെ ചുളിവുകള് നേരെയാക്കി മാറോടുചേര്‍ത്തുപിടിച്ച് എത്സാസാമുവല് സദസ്സിനെ നോക്കി ചുണ്ടുകളനക്കി.\n‘മഞ്ഞിന്റെ നുനുത്ത മേലാപ്പണിഞ്ഞ ഒരു ഡിസംബര് രാത്രിയായിരുന്നു അത്. കരയില് തിരമാലകള് ചിത്രങ്ങള് വരയ്ക്കുകയും അവ തനിയെ മാഞ്ഞുപോകുകയും ചെയ്തു കൊണ്ടിരുന്നു. നിലാവത്തു് വള്ളങ്ങളുടെ നിഴലില് അവര് ഇരുന്നു. മൗനത്തിന്റെ വാല്മീകത്തിലേക്ക് അവര് തീര്‍ത്തും ഒതുങ്ങിക്കൂടുകയായിരുന്നു.....?\nകഥയുടെ ഒഴുക്കില് എത്സാസാമുവലിന്റെ കണ്ണുകള് നിറയുകയും ചുണ്ടുകള് വിറയ്ക്കുകയും സ്വരം ഒരു ഗദ്ഗദത്തിന്റെ വക്കിലെത്തുകയും ചെയ്തു.\nശ്മശാന മൂകതയായിരുന്നു സദസ്സില്. ശില്‍പശാലയില് പങ്കെടുത്തവരുടെയെല്ലാം നോട്ടം അവളില് തറച്ചു നിന്നു. പത്തിരുപതു് പേരേയുള്ളുവെങ്കിലും അവരില് പല തരക്കാരുണ്ടായിരുന്നു.അദ്ധ്യാ‍പകര്, ഗുമസ്തര്, ബാങ്ക് ജീവനക്കാര്, നഴ്സ്, പത്രപ്രവര്‍ത്തകര്, വക്കീല് തുടങ്ങി സെയ്‌ല്സ് റെപ്രസെന്റേറ്റീവുകള് വരെ. അതില് ചിലര് എത്സയുടെ കഥയുടെ ഒഴുക്കില് പരമീനുകള് കണക്കെ മുങ്ങിത്താഴുകയും ആ നെടുനിശ്വാസങ്ങള് ഏറ്റു വാങ്ങുകയും ചെയ്തു. കൂട്ടത്തില് ഒരു യുവതി മാത്രം ഫെമിനിസ്റ്റുചിന്താഗതിയുള്ളവളായിരിക്കണം കോട്ടുവായ് കൈകൊണ്ടൊതുക്കി കസേരയില് നിവര്‍ന്നിരുന്ന് തന്റെ നീരസം പ്രകടമാക്കി.അവളുടെ കാതുകളില് കമ്മലോ, കൈകളില് വളകളോ ,കഴുത്തില് മാലയോ, വിരലുകളില് മോതിരമോ ഉണ്ടായിരുന്നില്ല.വളരെ അലങ്കോലപ്പെട്ട ഒരു വേഷധാരണമായിരുന്നു അവളുടേത്.\nപ്ലാറ്റ്ഫോമില് എത്സയ്ക്കരികിലായ് ഇരിക്കുന്ന ആ മുഖ്യ പ്രഭാഷകന് മേശ\nമേല് കൈകളൂന്നി തന്റെ കണ്‍കോണുകളാല് എത്സയെ ആപാദചൂഢം ഉഴിയുകയായിരുന്നു. കഥയേക്കള് മനോഹരം തന്റെ ശരീരം തന്നെ. ഉത്തരാധുനികത -ലാവണൃവും ദര്‍ശനവും.അയാള് ഇടയ്ക്കിടെ ഉമിനീരിറക്കി. എത്സാസാമുവലാകട്ടെ അതൊന്നും അറിയുന്നില്ല.അവരുടെ കഥ കാലവും ദേശവും വിട്ട് ഒഴുകിക്കൊണ്ടിരുന്നു. കഥയിലെ കഥാപാത്രത്തെപ്പോലെ ഇടയ്ക്കിടെ വികാരവതിയായി , നിര്‍ത്തി, പിന്നെയും തുടര്‍ന്നു.സദസ്സില് ചിലരെയെങ്കിലും അതൊന്നു് നീരസപ്പെടുത്താതിരുന്നില്ല.അവസാനം ഒരു നീണ്ട നെടുവീര്‍പ്പില് അവര് കഥ അവസാനിപ്പിച്ചു.\n‘പരിദേവനം തീര്‍ത്ത അവസാദമായി എന്റെ ഗായത്രി. നിനക്ക് സ്നേഹത്തില് തീര്‍ത്ത ഏതു ശില്‍പമാണ് ഞാന് നല്‍കേണ്ടതു്...?.‘\nസദസ്സില് കൈയടി ഉയര്‍ന്നു.ദൂരദര്‍ശനില് കാണുന്ന മുശായിര പോലെ പല രും വ,വ,വ.. എന്നു് പറയുന്നതു കേട്ടു. കഥ വിലയിരുത്താന് കയറിവരില് ഒരാള് കഥ വളരെ ട്രന്‍സ്പേരന്റാണെന്നും കഥാതന്തുവിന്റെ ടെമ്പോ ആദ്യമേ നഷ്ടപ്പെട്ടുവെന്നും കഥയുടെ ട്വിസ്റ്റ് ഒട്ടും ശരിയായില്ലെന്നും വിലപിച്ചു.\nവല്ലാതെ ബോറടിച്ചപ്പോള് ഞാന് എഴുന്നേറ്റു. നിസാര് അഹമ്മദാണെന്റെ കൈയേല് കയറിപ്പിടിച്ചത്.\n--ദത്തന് സാര് വല്ലതും പറഞ്ഞിട്ടു പോ..., അവന് നിര്‍ബ്ബന്ധിച്ചു.\nഈ കഥ ഒരു പീറക്കഥയാണ്. എത്സാസാമുവല് ഇനി കഥയെഴുതരുത്. വായനക്കാരെ ഇങ്ങിനെ ഭര്‍ത്സിക്കരുത്. കഥാസാഹിത്യത്തെ ഇങ്ങിനെ വസ്ത്രാക്ഷേപം ചെയ്യരുത്....കാലത്തോടു കലഹിക്കാന് പറ്റുന്നില്ലെങ്കില് അഥവാ സംവദിക്കാന് പറ്റുന്നില്ലെങ്കില് ഒന്നുമെഴുതരുത്. അതു നിലനില്‍ക്കില്ല. ഈ സത്യം എത്സാസാമുവല് മനസ്സിലാക്കുന്നതു നന്ന്.\nജൂലായ് രണ്ട്. വെള്ളി\nഇന്നു് ബാങ്കില് മുരളി വന്നു. അവനൊരു പുസ്തകം കൊണ്ടുത്തന്നു.സൂസന്‍സോണ്‍ടാഗിന്റെ ‘റിഗാഡിംഗ് ദ പെയിന് ഓഫ് അദേര്‍സ്‘ മറ്റുള്ളവരുടെ വേദനയെക്കുറിച്ച്. ഓണ് ഫോട്ടോഗ്രാഫിയുടെ എഴുത്തുകാരി. ആ ഗ്രന്ഥം ഒരിക്കലെന്നെ വല്ലാതെ ഉലച്ചിരുന്നു.കേമറ കള്ളം പറയില്ലെന്നും ആ സത്യം സംവേദമാക്കുന്ന ദുരന്തങ്ങള് വാക്കുകള്‍ക്കതീതമാണെന്നും അവര് പറയുന്നു. വേദനയുടെ സ്പന്ദനങ്ങള് ഇതുപോലെ ഉള്‍ക്കൊള്ളാന് കഴിയുന്ന മറ്റൊരു മീഡിയമില്ല.യുദ്ധത്തിന്റെ കെടുതികള് എത്രമാത്രം ഭീകരമാണ്. സെപ്തംബര് പതിനൊന്നില് നിന്നും അഫ്ഗാനിസ്ഥാനിലേക്കും,പിന്നീട് ഇറാക്കിലേക്കും....ബോസ്നിയ, റുവാണ്ട, ബാലി, ചെസ്നിയ, പാലസ്തീന്.\nഇന്നിനി ബാങ്കില് ഒന്നിലും ശ്രദ്ധ ചെലുത്താന് കഴിയില്ല.കണക്കുകളെല്ലാം തെറ്റും. മറ്റുള്ളവരുടെ വേദനകള് എന്നെ വേട്ടയാടാന് തുടങ്ങി....\nവീട്ടിലെത്തിപ്പോള് മല്ലിക ചോദിച്ചു. ഉം. എന്തു പറ്റി..?\nപുസ്തകം മേശപ്പുറത്തു വെച്ചു് ടി.വി. ഓണ് ചെയ്തു.വാര്‍ത്തകളുടെ സമയമാണ്.\nഅവള് അടുത്തു വന്നിരുന്ന് നെറ്റിയിലും കഴുത്തിലും തലോടി. വിരലുകള് തണുത്തിരിക്കുന്നു. സുനിതയുടെ സ്പര്‍ശം കുറച്ചുകൂടി മൃദുവാണെന്നു തോന്നി.മല്ലിക തലോടുമ്പോള് അങ്ങിനെയൊന്നും തോന്നാത്തതെന്തേ?\n-- ഇപ്പോഴായിട്ട് ഇടയ്ക്കിടെ ഉണ്ടല്ലൊ.ഒരു അനാസിന് എടുക്കട്ടെ?\nമല്ലിക ഒന്നുകൂടെ എന്നോടു് ചേര്‍ന്നിരുന്നു.പിന്നെ മടിയില് തല ചേര്‍ത്തുവെച്ച് എന്നെ കിടത്തി കൊച്ചുകുട്ടിയെ എന്ന പോലെ തലോടി. ആതിരയും സൂനിമയും സ്ക്കൂളില് നിന്നെത്തിയിട്ടുണ്ടാവില്ല.ബഹളമൊന്നും കേള്‍ക്കാനില്ല.ചിലങ്കയുടെ ശബ്ദവുമില്ല.\n---ഇങ്ങിനെ വെച്ചിരിക്കണോ?ഒരു ന്യൂ‍റോളജിസ്റ്റിനെ കാണിച്ചാലെന്താ? കുറേക്കാലായില്ലേ തുടങ്ങീട്ട്..\n---ആ ഡോക്ടര് വാസുദേവനെ കാണിക്ക്. ആള്‍ക്ക് നല്ല പേരാ..\nടി.വി .സ്ക്രീനില് മുഖങ്ങള് മിന്നിമറയുന്നു.നിഴലും വെളിച്ചവും ഇടകലരുന്നു..\nജൂലായ് ഒന്ന്. വ്യാ‍ഴം\nഉച്ച തിരിഞ്ഞു് ഹാഫ് ഡേ ലീവെഴുതി വെച്ചു് ബാങ്കില് നിന്നിറങ്ങി. നേരെ സുനിതയുടെ വീട്ടിലേക്കു തിരിച്ചു.\nഅവള് ചോദിച്ചു എന്തേ ഈ നേരത്ത് ?\nനിന്നെ ഞാന് ബലാത്സംഗം ചെയ്യാന് പോണു---ഞാന് പറഞ്ഞു.\n...ഇപ്പോള് ഞാന് സുനിതയെ ചുംബിക്കുകയാണ്. എന്റെ ചുണ്ടുകള് ചൂണ്ടപോലെ അവളെ കോര്‍ത്തെടുത്തു വലിക്കുകയാണ്.സുനിത കുരുങ്ങിയ മത്സ്യം കണക്കെ പിടഞ്ഞു. നങ്കീസ് വലിച്ചു പിടിച്ച് ഞാനവളെ കൂടയിലേക്കിട്ടു. ഞാനവളുടെ വസ്ത്രങ്ങളോരോന്നായി അഴിച്ചെടുത്തു.ഇപ്പോള് സുനിത പൂര്‍ണ്ണ നഗ്നയാണ്.കറേ നേരം നോക്കി നിന്നു. പിന്നെ ഞാനവളുടെ കൈകാലുകള് ഓരോന്നായി കട്ടിലിന്റെ അഴികളോട്\n---ഇതെന്തു പറ്റി..? എന്ത് ഭ്രാന്താ കാണിക്കണത്...?\nപോക്കറ്റില്‍ക്കിടന്ന പക്ഷിത്തൂവലെടുത്ത് ഞാനവളുടെ ശരീരമാകമാനം തലോടി. അവള് പിടഞ്ഞു.കൈകാലുകള് വലിഞ്ഞുമുറുകി.\nവേട്ടപ്പട്ടിയെപ്പോലെ ഞാന് നിന്നു കിതച്ചു. കുറച്ചു കഴിഞ്ഞപ്പോള് ഞാനവളുടെ കെട്ടുകളഴിച്ചു വിട്ടു. വസത്രങ്ങളോരോന്ന് തപ്പിത്തിരഞ്ഞു് ധരിക്കുമ്പോള് അവള് പിറുപിറുക്കുന്നതു കേട്ടു. ശരിയ്ക്കും വട്ടു തന്നെ..\nജൂണ് മുപ്പതു്. ബുധന്\n---വേണ്ട. അതു വേണ്ട. ശരിയല്ല.ഞാനിതിനൊക്കെ എന്നും എതിരാണ്..\nമുരളി കോപിച്ചു. പോടാ, ഇപ്പോഴെല്ലാവരും മീഡിയകളില് വന്നു കിട്ടാന് പാടുപെടുന്ന കാലമാ. അപ്പോഴാ നിന്റെ ഒഴിഞ്ഞു മാറല്..\nഞാനവനോടു ചോദിച്ചു. നിനക്കെന്നെ നന്നായറിയാവുന്നതല്ലേ..?\n---പുതിയ പിള്ളേരാണടേയ്. ആദ്യ ലക്കമാ. എന്തെങ്കിലും എക്സ്ക്ലൂസിവായി വേണമെന്നു പറഞ്ഞപ്പോള് ഞാന് തന്നാ സജ്ജസ്റ്റ് ചെയ്തതു്.ഇന്റര്‍വ്യൂ തരപ്പെടുത്തിത്തരാമെന്ന് അങ്ങേറ്റും പോയി.\n---കുറച്ചു സ്റ്റഫുള്ള സാധനങ്ങളാ. പുറംപോച്ചല്ല. ഇടതു പക്ഷ ആഭിമുഖ്യമുള്ള വരാ.അങ്ങു് രക്ഷപ്പെട്ടോട്ടടേയ്. അവരിപ്പം ഇങ്ങെത്തും.നീയൊന്ന് സഹകരിയ്ക്ക്..\nമല്ലികയും അവനു കൂട്ടു ചേര്‍ന്നു.ശരി. ജീവിതത്തിലാദ്യമായ് ഒരു ഇന്റര്‍വ്യൂവിന് നിന്നു കൊടുക്കുകയാണ്. ഫോട്ടോ പാടില്ല.\nനാവെടുക്കും മുമ്പ് അവരെത്തി. ഒക്കെ പിള്ളേരാണ്. രണ്ടെണ്ണത്തിന് താടിയുണ്ട്. ഫ്രെഞ്ചു താടി. ജീന്‍സും ടീ ഷര്‍ട്ടും. പഴയ കാലത്തെപ്പോലെ തോളില് സഞ്ചിയില്ല. എല്ലാവര്‍ക്കും ഇരിക്കാന് കസേരകളില്ലായിരുന്നു. കുറച്ചുപേര് തിണ്ടിന്മേല് കയറിയിരുന്നു. സംയമനം മാസിക. പേരു കൊള്ളാം. പ്രസക്തി. പ്രേരണ. യെനാന്. സംക്രമണം.\nഒരാള് . അടിയന്തിരാവസ്ഥയില് നിന്നും തുടങ്ങാം. അതിന്റെ ഇരുപത്തൊമ്പതാം വാര്‍ഷികമാണല്ലൊ ഇപ്പോള്. പഴയ ഓര്‍മ്മകള് ..?\nഈ കാലത്തെ നമ്മുടെ ഏറ്റവും വലിയ സിദ്ധി മറവിയാണ്. ഓര്‍മ്മകള് നമ്മെ അസ്വസ്ഥരാക്കും.അതുകൊണ്ടു തന്നെ മറവി നമ്മെ ഒന്നും അറിയാത്തവരെപ്പോലെ ജീവിക്കാനനുവദിക്കുന്നു.\nമറ്റൊരാള് . താങ്കളുടെ കഥകളില് രാഷ്ട്രീയവും ലൈംഗികതയും എല്ലാം കലര്‍ന്നിരിക്കുന്നു.ഒന്ന് വിശദീകരിക്കാമോ..?\nഏതൊരു വികാരവും അടിസ്ഥാനപരമായി ഒരു രാഷ്ട്രീയ നിര്‍മ്മിതിയാണ്.\nആത്മാര്‍ത്ഥതയുള്ള രണ്ടു കാര്യമേ ഈ ലോകത്തിലുള്ളു. സെക്സും എഴുത്തും. മറ്റുള്ളവയെല്ലാം കപടമാണ്.\nമറ്റൊരാള് . സ്നേഹം വളരെ ആപേക്ഷികമായി എടുക്കുന്നവരാണ് മിക്ക കഥാപാത്രങ്ങളും . എന്നാല് ലൈംഗികത അങ്ങനെയല്ല..സെക്സ് പാപമാണെന്നു കരുതുന്നവര്‍ക്കു നേരെയുള്ള നിഷേധിക്കലിന്റെ ഫലമാണത്.അതു വളരെ ഡിവൈന് ആയ ഒരു കാരൃമാണ്. അതു പോലെ ഡിവൈന് ആയ ഒന്നു തന്നെയാണ് സ്നേഹവും. എന്നെ എതിര്‍ക്കുന്നവരെയും വെറുക്കുന്നവരെയുമൊക്കെ എനിയ്ക്കു സ്നേഹമാണ്. ഏതൊരു വ്യക്തിയെ കാണുമ്പോഴും സ്നേഹമല്ലാതെ മറ്റൊന്നും എനിയ്ക്കു തോന്നാറില്ല.എന്നാല് സ്നേഹം ഉല്‍പാദിപ്പിക്കുന്നതാകട്ടെ സ്വാര്‍ത്ഥതയാണ്.ഒരു തരം പോസസ്സീവ്നെസ്സിലേക്ക്. സ്നേഹത്തിന്റേതാണ് ഏറ്റവും കാഠിന്യമേറിയ ബന്ധനമെന്നു പറഞ്ഞതാരാണ്..?\nമറ്റൊരാള് . താങ്കളുടെ തലമുറയിലെ മറ്റു കഥാകൃത്തുകളുമായി താരതമ്യം ചെയ്യുമ്പോള് താങ്കളുടെ കഥകള് പുതിയ കാലവുമായി ചേര്‍ന്നു നില്‍ക്കുന്നതായി കാണപ്പെടുന്നു.\nജിദ്ദു കൃഷ്ണമൂര്‍ത്തിയെ കടമെടുത്തു പറയട്ടെ? നിങ്ങളൊരിക്കലും താരതമ്യം നടത്താതിരിക്കുമ്പോള് , എതിരിടാനുള്ള ഒരു രൂപം നിങ്ങള്‍ക്കു മുമ്പില് ഇല്ലാതിരിക്കുകയും ചെയ്യുമ്പോള് നിങ്ങളുടെ ജീവിതം സ്വച്ഛവും സത്യപൂര്‍ണ്ണവുമായി മാറുകയാണ്.അപ്പോള് നിങ്ങളുടെ മനസ്സ് വളരെ വിശാലവും കൂര്‍മ്മവും സംവേദനമുള്ളതുമായി മാറുകയാണ്.നിങ്ങളുടെ ആലോചനകളില്,വാക്കുകളില്,കര്‍മ്മങ്ങളില് അയത്നത നിറയുകയാണ്.നിങ്ങള് അപ്പോള് എന്താണോ അതാവുകയാണ്.താരതമ്യമില്ലാതെയും മൗലികമായും ജീവിക്കുന്നതിന്റെ മഹിമ നമുക്കറിയില്ല. അതുകൊണ്ടാവണം അക്രമവും\nമാത്സര്യവും ഹിംസയും നമ്മുടെ ജീവിതത്തെ പിന്തുടരുന്നത്. അതു നമ്മുടെ കാഴ്ചപ്പാടിനെയും ബാധിക്കുന്നു.\nമറ്റൊരാള് . ആത്യന്തികമായി കഥയില് നിന്നുത്ഭവിക്കുന്ന ദര്‍ശനം..\nഒരു കഥയും ദര്‍ശനങ്ങളുടെ പേരില് വായിക്കപ്പെടുന്നത് ശരിയല്ല.കഥകള് ആരെയും തിരുത്തുന്നില്ല. നിങ്ങള് ഉദ്ദേശിക്കുന്ന തരത്തിലാണെങ്കില് ഭൗതികമായ തിരുത്തപ്പെടലുകള്‍ക്കൊണ്ടു മാത്രമായില്ല. മനസ്സിന്റെയും ഹ്യദയത്തിന്റെയും തലച്ചോറിന്റെയും കൂട്ടായ്മയില് നിന്നു വേണം തുടങ്ങാന്.അന്തിമ വിശകലനത്തില് മാറ്റത്തിന്റെ ഊര്‍ജ്ജം ഉള്‍ക്കൊള്ളാന് നമ്മള്‍ക്കാവണം.തള്ളേണ്ടതിനെ തള്ളാനും കൊള്ളേണ്ടതിനെ കൊള്ളാനുമുള്ള ആര്‍ജ്ജവം. അതാണാവശ്യം---വിമര്‍ശനാത്മക വിവേചന ശേഷി..\nമറ്റൊരാള് . വായനക്കാര്‍ക്ക് കഥാപാത്രങ്ങളുമായി സാത്മ്യം പ്രാപിക്കാനുതകുന്ന ഒരവസ്ഥാ വിശേഷം പ്രദാനം ചെയ്യുന്ന ഒട്ടനവധി കഥകള് താങ്കളുടേതായിട്ടുണ്ട്. ഉദാഹരണമായി..\nഈ ചോദ്യം ബാലിശമാണ്. ഉത്തരം പറയാന് ഞാന് ബാധ്യസ്ഥനുമല്ല. എം.ടിയുടെ ഒരു കഥാപാത്രം പറയുന്നില്ലേ, യഥാര്‍ത്ഥ സ്വഭാവമെന്തെന്ന് ആര്‍ക്കും മനസ്സിലാവരുത്. അനവധി സ്വഭാവങ്ങള് വേണം. കുപ്പായം പോലെ പല നിറത്തില് അ മാറ്റിക്കൊണ്ടിരിക്കണം.എപ്പോഴും ആള്‍ക്കാര്‍ക്ക് പിഴയ്ക്കണം...\nമറ്റൊരാള് . ഇനി വ്യക്തിപരമായ ചില ചോദ്യങ്ങള്..\nPrevious story: കഥയ്ക്കു പുറത്തുള്ളവര്\nNext story: നാട്യപ്രധാനം


k surendran | കസ്റ്റംസിൽ സിപിഎം ഫ്രാക്ഷൻ; രവീന്ദ്രനെ ചോദ്യം ചെയ്താൽ മുഖ്യമന്ത്രിയുടെ പങ്ക് പുറത്തു വരും; സ്വർണക്കടത്തിൽ കസ്റ്റംസ് ഉദ്യോസ്ഥർക്കും പങ്കുണ്ടെന്നും ബിജെപി അധ്യക്ഷൻ; ഇതിൽ ചിലർ മുഖ്യമന്ത്രിയുടെ അഡീഷ്ണൽ പിഎയുടെ ബന്ധുക്കളാണെന്ന് ആരോപിച്ച് സുരേന്ദ്രൻ; ഡെപ്യൂട്ടി കമ്മീഷണർമാരെ ചോദ്യം ചെയ്തുവെന്നും റിപ്പോർട്ട്; കള്ളനെ കണ്ടെത്താൻ എൻഐഎ - MarunadanMalayalee.com\nNovember 28, 202011:43 AM IST Permalink\nകോട്ടയം: സ്വർണക്കടത്തിൽ കസ്റ്റംസ് ഉദ്യോസ്ഥർക്കും പങ്കുണ്ടെന്ന അതിഗൗരവമായ അന്വേഷണവുമായി ബിജെപി സംസ്ഥാന അധ്യക്ഷൻ കെ. സുരേന്ദ്രൻ. ഇതിൽ ചിലർ മുഖ്യമന്ത്രിയുടെ അഡീഷ്ണൽ പി.എ സി.എം രവീന്ദ്രന്റെ ബന്ധുക്കളാണെന്നും സുരേന്ദ്രൻ ആരോപിച്ചു. കസ്റ്റംസിൽ സിപിഎം ഫ്രാക്ഷനുണ്ടെന്നും കെ. സുരേന്ദ്രൻ ആരോപിച്ചു. ചില കസ്റ്റംസ് ഉദ്യോഗസ്ഥരെ ഇന്നലെ ഇഡിയും എൻഐഎയും ചോദ്യം ചെയ്തിരുന്നു. ഇതിന് പിന്നാലെയാണ് സുരേന്ദ്രൻ അതീവ ഗൗരവമുള്ള അന്വേഷണവുമായി രംഗത്ത് വന്നത്.\nനേരത്തെ കസ്റ്റംസിലെ മൊഴി പകർപ്പ് ചോർന്നതുമായി ബന്ധപ്പെട്ട് ചില കസ്റ്റംസുകാരെ സ്ഥലം മാറ്റിയിരുന്നു. സിപിഎം ബന്ധം ആരോപിച്ചായിരുന്നു ഈ നടപടിയും. ഡെപ്യൂട്ടി കമ്മീഷണർ റാങ്കിലെ ഉദ്യോഗസ്ഥരെ അടക്കം എൻഐഎ ചോദ്യം ചെയ്തുവെന്നാണ് സൂചന. സ്വർണ്ണ കടത്തിലെ വിവര ചോർച്ചയുമായി ബന്ധപ്പെട്ടാണ് ഇത്. നയതന്ത്ര പാഴ്‌സലിലെ കടത്തിൽ മുഖ്യമന്ത്രിയുടെ ഓഫീസിലെ ആർക്കെങ്കിലും പങ്കുണ്ടോ എന്നതാണ് എൻഐഎ പരിശോധിക്കുന്നത്. ഈ സാഹചര്യത്തിലാണ് അതിരൂക്ഷമായ ആരോപണവുമായി സുരേന്ദ്രൻ രംഗത്തു വരുന്നത്. ഇതോടെ സ്വർണ്ണ കടത്തിൽ കസ്റ്റംസും സംശയ നിഴലിലാകുകയാണ്. നേരത്തെ തിരുവനന്തപുരത്തെ മറ്റൊരു സ്വർണ്ണ കടത്തിൽ കസ്റ്റംസിലെ ഉന്നതൻ കുടുങ്ങിയിരുന്നു.\nമുഖ്യമന്ത്രിയുടെ അഡീഷ്ണൽ പ്രൈവറ്റ് സെക്രട്ടറി സി.എം രവീന്ദ്രന് കോവിഡ് ബാധിച്ചതിൽ ദുരൂഹതയുണ്ടെന്നെന്നും ഇദ്ദേഹത്തെ തിരുവനന്തപുരം മെഡിക്കൽ കോളേജിൽ കോവിഡാനന്തര ചികിത്സയ്ക്കായി പ്രവേശിപ്പിച്ചത് അട്ടിമറി നീക്കത്തിന്റെ ഭാഗമാണെന്നും കെ. സുരേന്ദ്രൻ ആരോപിച്ചു. സി.എം രവീന്ദ്രന് കോവിഡ് പോസിറ്റീവ് സ്ഥിരീകരിച്ചതിൽ എവിടെ നിന്നാണ്. എവിടെയാണ് അദ്ദേഹത്തിന്റെ പരിശോധന നടന്നത്. അദ്ദേഹത്തിന് യഥാർത്ഥത്തിൽ കോവിഡ് പോസിറ്റീവായിരുന്നോ, കോവിഡാനന്തരം ശ്വാസ തടസമുണ്ടെന്ന് പറഞ്ഞ് അദ്ദേഹത്തെ ആശുപത്രിയിൽ പ്രവേശിപ്പിച്ചത് അടക്കം എല്ലാ കാര്യങ്ങളിലും ദുരൂഹത നിലനിൽക്കുകയാണെന്നും കെ. സുരേന്ദ്രൻ ആരോപിച്ചു.\nമുഖ്യമന്ത്രിയുടെ അഡീഷണൽ പ്രൈവറ്റ് സെക്രട്ടറിക്ക് കോവിഡ് സ്ഥിരീകരിച്ചിട്ടും അദ്ദേഹത്തിന് ഒപ്പമുണ്ടായിരുന്ന ആരും തന്നെ ക്വാറന്റീനിൽ പോയിരുന്നില്ല. മുഖ്യമന്ത്രിയുടെ അഡീഷണൽ പ്രൈവറ്റ് സെക്രട്ടറി കോവിഡ് പോസിറ്റീവ് സ്ഥിരീകരിച്ചാൽ നടത്തേണ്ട നടപടി ക്രമങ്ങളൊന്നും ആ ഓഫീസിനകത്ത് ഉണ്ടായിട്ടില്ലെന്നും കെ. സുരേന്ദ്രൻ ആരോപിച്ചു. സി.എൻ രവീന്ദ്രൻ മുഖ്യമന്ത്രിയുൾപ്പെടെയുള്ള ആരുടെയെങ്കിലും ബിനാമിയാണോ എന്നും കെ. സുരേന്ദ്രൻ ചോദിച്ചു.\nപത്താം ക്ലാസുകാരനായ സിഎം രവീന്ദ്രൻ പിണറായി വിജയൻ വൈദ്യുതി മന്ത്രിയായിരുന്ന കാലത്തും പിന്നീട് മുഖ്യമന്ത്രിയായിരുന്ന കാലത്തും ആ ഭരണ സ്വാധീനം ഉപയോഗിച്ച് നേടിയ കോടിക്കണക്കിന് രൂപയുടെ നിക്ഷേപങ്ങളെ സംബന്ധിച്ചും അദ്ദേഹത്തിന്റെ ബിനാമി ബന്ധങ്ങളെ പറ്റിയും വ്യക്തമായ വിവരങ്ങളാണ് പുറത്തുവന്നത്. ഇ.ഡി റെയ്ഡ് നടത്തിയിരിക്കുന്ന പല സ്ഥാപനങ്ങളും സി.എം രവീന്ദ്രൻ പണം മുടക്കിയ സ്ഥാപനങ്ങളാണ്. ഇത് അദ്ദേഹത്തിന്റെ തന്നെ പണമാണോ ബിനാമി ഇടപാട് നടത്തിയതാണോ എന്നും അന്വേഷിക്കണമെന്നും കെ.സുരേന്ദ്രൻ ആവശ്യപ്പെട്ടു.\nസി.എം രവീന്ദ്രനെ ചോദ്യം ചെയ്താൽ മുഖ്യമന്ത്രിയുടെ പങ്ക് പുറത്തുവരുമെന്നുള്ളതുകൊണ്ടാണ് സി.എം രവീന്ദ്രനെ ചോദ്യം ചെയ്യുന്നത് സർക്കാർ സംവിധാനങ്ങളെ ഉപയോഗിച്ച് വൈകിപ്പിക്കുന്നതെന്നും കെ.സുരേന്ദ്രൻ ആവശ്യപ്പെട്ടു.


ഒാണാഘോഷത്തിന് കർശന നിയന്ത്രണം | Madhyamam\ndate_range 19 Aug 2020 6:16 PM GMT\nഒാണാഘോഷത്തിന് കർശന നിയന്ത്രണം\nപൊതു സ്ഥലത്ത് ആഘോഷം അനുവദിക്കില്ല\nകടകളുടെ പ്രവൃത്തി സമയം രാവിലെ ഏഴു മുതൽ രാത്രി ഏഴു മണിവരെ\nതിരുവനന്തപുരം: ഒാണത്തിന് കർശന നിയന്ത്രണം ഏർപ്പെടുത്താൻ മുഖ്യമന്ത്രി പിണറായി വിജയൻ നിർദേശിച്ചു. ഓണാഘോഷം വീടുകളിൽ മാത്രമായി പരിമിതപ്പെടുത്തണം. പൂക്കളമൊരുക്കാൻ അതത് പ്രദേശത്തെ പൂക്കൾ ഉപയോഗിക്കണം. കലക്ടർമാർ, പൊലീസ് മേധാവികൾ, മെഡിക്കൽ ഓഫിസർമാർ എന്നിവരുമായി മുഖ്യമന്ത്രി നടത്തിയ വിഡിയോ കോൺഫറൻസിലാണ് നിർദേശം.\nഓണാഘോഷത്തോടനുബന്ധിച്ചുണ്ടാകാനിടയുള്ള തിരക്കിൽ കടകളിൽ വരുന്നവർ ശാരീരിക അകലം പാലിക്കുന്നുണ്ടെന്ന് ഉറപ്പാക്കണം. പൊതുസ്ഥലങ്ങളിൽ ആഘോഷം അനുവദിക്കരുത്. കടകളുടെ പ്രവൃത്തി സമയം രാവിലെ ഏഴു മുതൽ രാത്രി ഏഴു മണിവരെയായിരിക്കും. വാർഡുതല സമിതിയെ സജീവമാക്കാൻ ജനമൈത്രി പൊലീസിെൻറ ഇടപടലുണ്ടാകണം. ചില പ്രത്യേക സ്ഥലങ്ങളെ ക്ലസ്റ്ററായി കണ്ട് നടപടി സ്വീകരിക്കണമെന്നും മുഖ്യമന്ത്രി നിർദേശിച്ചു.\nപുറത്തുനിന്നുകൊണ്ടുവരുന്ന പൂക്കൾ രോഗവ്യാപന സാധ്യത വർധിപ്പിക്കും. സംസ്ഥാന അതിർത്തിയിൽ ആവശ്യമായ ക്രമീകരണങ്ങൾ സൃഷ്ടിക്കും. കോൺടാക്ട് ട്രേസിങ്, ക്വാറൻറീൻ എന്നിവയിൽ ഉൗർജിതമായി ഇടപെടാനും പൊലീസിന് മുഖ്യമന്ത്രി നിർദേശം നൽകി. മറ്റ് വകുപ്പുകളിലെ ജീവനക്കാരെ കോവിഡ് പ്രതിരോധ പ്രവർത്തനങ്ങൾക്ക് പരമാവധി ഉപയോഗിക്കുന്നുണ്ടെന്ന് കലക്ടർമാർ ഉറപ്പുവരുത്തണം.\nരോഗത്തെ നിസ്സാരവത്കരിക്കുന്ന ചിലരുണ്ട്. സ്ഥിതി വഷളാക്കാൻ നോക്കുന്നവർക്കുമുന്നിൽ നിസ്സഹായത പാടില്ല. രോഗവ്യാപനം തടഞ്ഞ് ജീവൻ രക്ഷിക്കുകയാണ് ലക്ഷ്യം. ഇപ്പോൾ മരണനിരക്ക് പിടിച്ചുനിർത്താനാകുന്നെങ്കിലും രോഗവ്യാപനം വർധിച്ചാൽ മരണനിരക്ക് കൂടും.\nഇതൊഴിവാക്കാൻ ആരോഗ്യവകുപ്പ് അതിശ്രദ്ധ പുലർത്തണമെന്നും മുഖ്യമന്ത്രി നിർദേശിച്ചു. മന്ത്രിമാരായ കെ.കെ. ശൈലജ, ഇ. ചന്ദ്രശേഖരൻ, എ.സി. മൊയ്തീൻ, ചീഫ് സെക്രട്ടറി ഡോ. വിശ്വാസ് മേത്ത, പൊലീസ് മേധാവി ലോക്നാഥ് ബെഹ്റ, വകുപ്പ് സെക്രട്ടറിമാർ എന്നിവർ പങ്കെടുത്തു.\nTAGS:onam celebration control for onam celebration


Magacone in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Magacone upayogangal, dossge, parswafalangal, prayojanangal, prathipravarthanangal, munnariyippu\nMagacone के प्रकार चुनें\nMagacone 450 Mg/20 Mg Syrup - ₹31 (₹39, 20% छूट)\nMagacone വിലയും പാക്ക് സൈസും - Magacone Price and Pack Size in Malayalam - Magacone vilayum pack saisum\nMagacone 450 Mg/20 Mg Syrup ₹31.0 दवा खरीदें\nMagacone നേട്ടങ്ങളും ഉപയോഗങ്ങളും- Magacone Benefits & Uses in Malayalam- Magacone nettangalum upayogangalum\nMagacone ഡോസേജും കഴിക്കേണ്ട വിധവും- Magacone Dosage & How to Take in Malayalam - Magacone dosagum kazhikkenda vidavum\nMagacone പാർശ്വഫലങ്ങൾ- Magacone Side Effects in Malayalam- Magacone paarswafalangal\nMagacone ബന്ധപ്പെട്ട മുന്നറിയിപ്പുകൾ- Magacone Related Warnings in Malayalam- Magacone bandhappeṭṭa munnaṟiyippukaḷ\nMagacone-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Magacone with Other Drugs in Malayalam- Magacone-nu marunnukaḷumāyulla theevra pravarthanam\nMagacone വൈരുദ്ധ്യങ്ങൾ- Magacone Contraindications in Malayalam- Magacone vairudyangal\nMagacone സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Magacone in Malayalam- Magacone sambandhichu pothuveyulla chodyangal\nMagacone ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Magacone Interactions with Food and Alcohol in Malayalam- Magacone bhakshnavum madyavumaayulla prathipravarthanangal\nMagacone നേട്ടങ്ങളും ഉപയോഗങ്ങളും - Magacone Benefits & Uses in Malayalam - Magacone nettangalum upayogangalum\nMagacone പിൻവരുന്നവ ചികിത്സിക്കാൻ ഉപയോഗിക്കുന്നു\nMagacone ഡോസേജും കഴിക്കേണ്ട വിധവും - Magacone Dosage & How to Take in Malayalam - Magacone dosagum kazhikkenda vidavum\nMagacone-ന്റെ ചേരുവകൾ - Magacone Active Ingredients in Malayalam - Magacone-nte cheruvakal\nMagacone പാർശ്വഫലങ്ങൾ - Magacone Side Effects in Malayalam - Magacone paarswafalangal\nMagacone ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nMagacone ബന്ധപ്പെട്ട മുന്നറിയിപ്പുകൾ - Magacone Related Warnings in Malayalam - Magacone bandhappeṭṭa munnaṟiyippukaḷ\nMagacone-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭകാലത്ത് Magacone-ന് എങ്ങനെയുള്ള ഫലം ഉണ്ടായിരിക്കുമെന്ന് അറിവില്ല. കാരണം അതേക്കുറിച്ച് ഇതുവരെ ഒരു ഗവേഷണവും നടന്നിട്ടില്ല.\nMagacone-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nMagacone-ന് മുലയൂട്ടൽ സമയത്ത് ദോഷകരമായ ഫലങ്ങൾ ഒന്നുമില്ല.\nMagacone വൃക്കകളെ എങ്ങനെയാണ് ബാധിക്കുന്നത്?\nMagacone-ന് വൃക്ക-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nMagacone കരളിനെ എങ്ങനെ ബാധിക്കുന്നു?\nനിങ്ങൾക്ക് കരൾ-നു ഹാനി ഉണ്ടാകുമെന്ന ഭീതിയില്ലാതെ Magacone കഴിക്കാൻ കഴിയും.\nMagacone ഹൃദയത്തെ എങ്ങനെ ബാധിക്കുന്നു?\nMagacone ഹൃദയം-ന് ഹാനികരമല്ല.\nMagacone-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Magacone with Other Drugs in Malayalam - Magacone-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Magacone പിൻവരുന്ന മരുന്നുകളോടൊപ്പം ഉപയോഗിക്കരുത് -\nMagacone വൈരുദ്ധ്യങ്ങൾ - Magacone Contraindications in Malayalam - Magacone vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Magacone കഴിക്കരുത് -നിങ്ങളോട്\nMagacone സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Magacone in Malayalam - Magacone sambandhichu pothuveyulla chodyangal\nMagacone ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Magacone-നോട് ആസക്തി ഉണ്ടാകുന്നില്ല.\nഅതെ, Magacone കഴിച്ചശേഷം വാഹനമോ ഭാരിച്ച മെഷീനുകളോ പ്രവർത്തിപ്പിക്കാനാകും. കാരണം അത് ആളിൽ മയക്കം ഉണ്ടാക്കുന്നില്ല.\nഅതെ, എന്നാൽ Magacone ഡോക്ടറുടെ ഉപദേശപ്രകാരം മാത്രം കഴിക്കുക.\nMagacone കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nMagacone ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Magacone Interactions with Food and Alcohol in Malayalam - Magacone bhakshnavum madyavumaayulla prathipravarthanangal\nആഹാരവും Magacone-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Magacone കഴിക്കുന്നത് ആരോഗ്യത്തിനു ഹാനികരമല്ല.\nമദ്യവും Magacone-ഉം തമ്മിലുള്ള പ്രതിപ്രവർത്തനം\nഗവേഷണൺ നടന്നിട്ടില്ലാത്തതിനാൽ, Magacone കഴിക്കുമ്പോൾ മദ്യം കുടിക്കുന്നതിന്റെ പാർശ്വഫലങ്ങളെ കുറിച്ച് ഒന്നും പറയാനാവില്ല.\nMagacone ന് പകരമുള്ള മറ്റു മരുന്നുകൾ എല്ലാം കാണുക - Substitutes for Magacone in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Magacone കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Magacone കഴിച്ചുവോ ?\nനിങ്ങൾ എത്രമാത്രം Magacone ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Magacone കഴിച്ചത്?\nനിങ്ങൾ എപ്പോഴാണ് Magacone ഉപയോഗിക്കുന്നത് ?


JOGINDAR SHARMA | 2007 ട്വന്റി20 ലോകകപ്പ് ഹീറോ ജൊഗീന്ദര്, ഇന്ന് ലോകത്തിന്റെ ഹീറോയെന്ന് ഐസിസി - Malayalivartha.com Widgets Magazine\n30 MARCH 2020 11:34 AM IST\nരാജ്യാന്തര ക്രിക്കറ്റ് കൗണ്‍സില്, കൊറോണ വൈറസ് വ്യാപനത്തിനെതിരായ പോരാട്ടത്തില് മുന്നില്‍നിന്നു നയിക്കുന്ന ഇന്ത്യയുടെ മുന് ക്രിക്കറ്റ് താരം കൂടിയായ ജൊഗീന്ദര് ശര്‍മയെ അഭിനന്ദിച്ചു . 2007-ലെ കന്നി ട്വന്റി20 ലോകകപ്പിന്റെ കലാശപ്പോരില് നിര്‍ണായക അവസാന ഓവര് ബോള് ചെയ്ത് ഇന്ത്യയ്ക്ക് വിജയവും കിരീടവും സമ്മാനിച്ച താരമാണ് ജൊഗീന്ദര് ശര്‍മ. അതിനുശേഷം ഹരിയാന പൊലീസില് ഡിവൈഎസ്പിയായി ജോലിയില് പ്രവേശിച്ച അദ്ദേഹം, രാജ്യത്ത് സമ്പൂര്‍ണ ലോക്ഡൗണ് പ്രഖ്യാപിച്ച സാഹചര്യത്തില് ക്രമസമാധാനപാലന ചുമതലയുമായി സജീവമാണ്.\nലോകകപ്പ് ഫൈനലിലെ ഇന്ത്യയുടെ വിജയാഹ്ലാദത്തിന്റെ ചിത്രം ആദ്യ പകുതിയിലും മാസ്‌കണിഞ്ഞ് കര്‍മനിരതനായി നില്‍ക്കുന്ന പൊലീസ് വേഷത്തിലുള്ള ജൊഗീന്ദറിന്റെ ചിത്രം രണ്ടാം പകുതിയിലും ചേര്‍ത്തുവച്ച് ഐസിസിയുടെ അഭിനന്ദനക്കുറിപ്പ് ഇങ്ങനെയാണ്.\n'2007: ട്വന്റി20ലോകകപ്പ് ഹീറോ\n2020: യഥാര്‍ഥ ലോക ഹീറോ\nക്രിക്കറ്റില്‍നിന്നു വിരമിച്ചശേഷം പൊലീസ് യൂണിഫോം അണിഞ്ഞ ഇന്ത്യന്‍താരം ജൊഗീന്ദര് ശര്‍മ, ആഗോള ആരോഗ്യ പ്രതിസന്ധിയായ കൊറോണ വൈറസിനെതിരായ പോരാട്ടത്തില് കര്‍മനിരതനാണ്' - ഐസിസി ട്വിറ്ററില് കുറിച്ചു.\n2007ല് ദക്ഷിണാഫ്രിക്കയില് നടന്ന പ്രഥമ ട്വന്റി20 ലോകകപ്പില് ഇന്ത്യ കിരീടത്തില് മുത്തമിട്ടപ്പോള് ഫൈനലിലെ താരമായത് ക്യാപ്റ്റന് എം.എസ്.ധോണിക്കൊപ്പം് ഈ ഹരിയാനക്കാരനാണ്- ഇന്ത്യയ്ക്കുവേണ്ടി അവസാന ഓവര് എറിഞ്ഞ ജൊഗീന്ദര് ശര്‍മ! ലോകകപ്പിനു മുന്‍പും ശേഷവും രാജ്യാന്തര ക്രിക്കറ്റില് ജൊഗീന്ദര് ശര്‍മ എന്ന പേരു കേട്ടിട്ടില്ല. ചിലപ്പോള് ആ ഓവറിനുവേണ്ടി മാത്രമായിരിക്കണം ജൊഗീന്ദര് ഇന്ത്യന് ടീമില് അവതരിച്ചത്.\nപിന്നീടിങ്ങോട്ട് രാജ്യാന്തര ക്രിക്കറ്റില് ഒരു പന്തുപോലും എറിയാനുള്ള ഭാഗ്യം അദ്ദേഹത്തിനുണ്ടായിട്ടില്ല. 2011-ല് നടന്ന ഐപിഎല്ലില് ചെന്നൈ സൂപ്പര് കിങ്‌സ് ജഴ്‌സിയിലാണ് ജൊഗീന്ദറിനെ അവസാനമായി ക്രിക്കറ്റ് ഫീല്‍ഡില് കണ്ടത്. പിന്നീട് ജഴ്‌സി മാറി യൂണിഫോം ആയി. ഹരിയാന പൊലീസില് ഡിവൈഎസ്പിയാണ് ജൊഗീന്ദര് ഇപ്പോള്!\nരാജ്യാന്തര ക്രിക്കറ്റില് ജൊഗീന്ദര് ആകെ കളിച്ചത് നാല് ഏകദിനവും നാല് ട്വന്റി20 മല്‍സരങ്ങളുമാണ്. നാലു ട്വന്റി20 മല്‍സരങ്ങളും കളിച്ചത് ലോകകപ്പിലാണ്. 2004-ല് ധോണിക്കൊപ്പം ബംഗ്ലദേശിനെതിരെയാണ് ജൊഗീന്ദറിന്റെ അരങ്ങേറ്റം. ആദ്യ മല്‍സരത്തില്‍തന്നെ നേടിയ അഷ്‌റാഫുളിന്റെ വിക്കറ്റാണ് ഏകദിനത്തിലെ ആകെ സമ്പാദ്യം. മൂന്നു മല്‍സരങ്ങള് നീണ്ട ബംഗ്ലദേശ് പര്യടനത്തിനുശേഷം ടീമില്‍നിന്നു പുറത്തായി. 2007-ല് വെസ്റ്റിന്‍ഡീസിനെതിരായ കട്ടക്ക് ഏകദിനമായിരുന്നു അവസാനത്തെ ഏകദിന മല്‍സരം.\nപിന്നീട് പ്രത്യക്ഷപ്പെട്ടത് ദക്ഷിണാഫ്രിക്കയില്‍നടന്ന ട്വന്റി20 ലോകകപ്പ് ടീമിലാണ്. ട്വന്റി20യെക്കുറിച്ച് അധികം ധാരണയായിട്ടില്ലാത്ത കാലം. വലിയ പ്രതീക്ഷ ഇല്ലായിരുന്നെങ്കിലും സീനിയറായ യുവരാജിനെ പരിഗണിക്കാതെ ധോണിയെ ക്യാപ്റ്റനാക്കി ബിസിസിഐ പരീക്ഷണത്തിനൊരുങ്ങി. ധോണിയുടെ യുവനിരയില് ഓള്‍റൗണ്ടര് എന്നനിലയില് ജൊഗീന്ദറും കയറിപ്പറ്റി.\nഓസ്‌ട്രേലിയയ്‌ക്കെതിരായ സെമിഫൈനലിലും അവസാന ഓവര് എറിഞ്ഞത് ജൊഗീന്ദര് ആയിരുന്നു. 22 റണ്‍സ് വിജയലക്ഷ്യമുള്ളപ്പോള്7റണ്‍സ് മാത്രംവിട്ടു നല്‍കി ജൊഗീന്ദര് ഇന്ത്യയെ ഫൈനലിലേക്കു നടത്തിച്ചു.\nഫൈനലില് ചിരവൈരികളായ പാക്കിസ്ഥാനെതിരെ അവസാന ഓവര്... ഒറ്റ വിക്കറ്റ് ശേഷിക്കേ 13 റണ്‍സ് ആയിരുന്നു വിജയലക്ഷ്യം. ഹര്‍ഭജന് ഉണ്ടായിട്ടും ധോണി ബോള് ഏല്‍പ്പിച്ചത് ജൊഗീന്ദറിനെ. ആദ്യ പന്തു തന്നെ വൈഡ്. എല്ലാവരും തലയില് കൈവച്ചു. രണ്ടാം പന്തില് മിസ്ബയുടെ അടി കൊണ്ടില്ല, പന്ത് ധോണിയുടെ കൈയില്. ലക്ഷ്യം5പന്തില് 12. അടുത്ത ബോളും ജൊഗീന്ദര് ഓഫില് എറിയുമെന്നു മനസ്സില് കണ്ട മിസ്ബ ഓഫിലേക്ക് ഇറങ്ങി നിന്നു. ജൊഗീന്ദറിന്റെ വക ജൂസി ഫുള്‍ടോസ്. ഒന്നാന്തരം സിക്‌സര്. ഇന്ത്യന് ആരാധകര് മുഴുവന് ശ്രപിച്ച നിമിഷം. ജയിക്കാന് ഇനി4പന്തില് ആറുമാത്രം.\nചങ്കിടിപ്പുകള്‍ക്കിടയില് ജൊഗീന്ദറിന്റെ അടുത്ത പന്ത്. 43 റണ്‍സില് നില്‍ക്കുന്ന മിസ്ബ വീണ്ടും ഓഫിലേക്കിറങ്ങി. ഫൈന് ലെഗിലെ ശ്രീശാന്തിനെ മറികടന്ന് ബൗണ്ടറി തന്നെ ലക്ഷ്യം. ഷോട്ട് അല്‍പ്പം പാളി, ഉയര്‍ന്നുപോയ പന്ത് എങ്ങനെയോ ശ്രീശാന്ത് കൈയില് ഒതുക്കി. പിന്നീട് എല്ലാം ചരിത്രം. കപ്പ് നേട്ടമൊക്കെ ആഘോഷിച്ചെങ്കിലും പിന്നീട് ജൊഗീന്ദറിന് ഇന്ത്യന് ടീമില്‍നിന്നു വിളിവന്നില്ല. ധോണിക്കൊപ്പം ചെന്നൈ സൂപ്പര് കിങ്‌സിന്റെ ഭാഗമായി 2011 വരെ ജൊഗീന്ദര് ഐപിഎല്ലില് കളിച്ചു. ഇടയ്ക്ക് ഒരു കാര് അപകടത്തില് ജൊഗീന്ദറിനു തലയ്ക്കു സാരമായി പരുക്കേല്‍ക്കുകയുമുണ്ടായി. അതിനുശേഷം ആഭ്യന്തര ക്രിക്കറ്റില് മടങ്ങിയെത്തിയെങ്കിലും പിന്നീട് പൊലീസ് യൂണിഫോമിലേക്കു മാറി.


sanju v samson | ക്രീസിലേക്ക് ഡൈവ് ചെയ്യുന്നതിനിടെ ബാറ്റിങ് പാഡിലെ മരകഷ്ണം തുളച്ചു കയറി; പുറത്തായി പവലിയനിലേക്ക് മടങ്ങുമ്പോൾ കാലിൽ നിന്ന് ഒലിച്ചിറങ്ങി രക്തം; ഓപ്പണറുടെ കാലിൽ തുന്നലിട്ടെന്നും റിപ്പോർട്ട്; ശിഖർ ധവാന് പകരം അവഗണനയിൽ ടീമിന്റെ പടിക്ക് പുറത്തു പോയ മലയാളിയെ തിരിച്ചു വിളിക്കാൻ സൗരവ് ഗാംഗുലി നിർദ്ദേശിച്ചതായി റിപ്പോർട്ട്; തരൂരും ഹർഭജനും ഉയർത്തിയ പ്രതിഷേധം ഫലം കണ്ടെന്ന് സൂചന; സഞ്ജു വി സാംസൺ വിൻഡീസിനെതിരെ തിരുവനന്തപുരത്ത് കളിച്ചേക്കും - MarunadanMalayali.com\nNovember 27, 2019 | 08:47 AM IST | Permalink\nമുംബൈ: മലയാളി താരം സഞ്ജു സാംസണെ ദേശീയ ടീമിൽ ഉൾപ്പെടുത്താൻ സെലക്ടർമാർക്ക് ബിസിസിഐ അധ്യക്ഷൻ സൗരവ് ഗാംഗുലി നിർദ്ദേശം കൊടുത്തതായി സൂചന. സഞ്ജുവിനെ ബംഗ്ലാദേശിനെതിരായ പരമ്പരയിൽ എടുത്ത ശേഷം ഒരു മത്സരത്തിൽപ്പോലും അവസരം നൽകാതെ തഴഞ്ഞ നടപടി വിവാദമായതോടെയാണ് ഇത്. ഇതോടെ സഞ്ജു വി. സാംസണ് വെസ്റ്റിൻഡീസിനെതിരായ ട്വന്റി 20 ടീമിലേക്ക് വിളിവരാൻ സാധ്യത കൂടുകയാണ്. സയ്യിദ് മുഷ്താഖ് അലി ട്രോഫി മത്സരത്തിനിടെ ഇന്ത്യൻ ഓപ്പണർ ശിഖർ ധവാന് പരിക്കേറ്റതോടെയാണ് സഞ്ജുവിന് ടീമിലേക്ക് വീണ്ടും വിളിവരാൻ സാധ്യത തെളിയുന്നത്.\n'അദ്ഭുതം' നടക്കാൻ പോകുന്നു എന്ന് മുംബൈ മിറർ റിപ്പോർട്ട് ചെയ്തതോടെയാണ് സൗരവിന്റെ മനസ്സ് വ്യക്തമായത്. മലയാളികളായ ക്രിക്കറ്റ് ആരാധകർ ഒന്നടങ്കം നടത്തിവന്ന പ്രതിഷേധപ്രകടനങ്ങളുടെ പശ്ചാത്തലത്തിൽ സഞ്ജുവിനെ ഇന്ത്യൻ ടീമിലേക്ക് തിരികെ വിളിക്കുമെന്നാണ് 'മുംബൈ മിറർ' റിപ്പോർട്ട് ചെയ്തത്. വെസ്റ്റിൻഡീസിനെതിരെ അടുത്ത മാസം ആരംഭിക്കുന്ന ട്വന്റി20 പരമ്പരയ്ക്കുള്ള ടീമിൽ സഞ്ജുവിനെയും ഉൾപ്പെടുത്താനുള്ള സാധ്യതയാണ് തെളിയുന്നത്. നിലവിൽ പ്രഖ്യാപിച്ചിരിക്കുന്ന 15 അംഗ ടീമിൽ സഞ്ജുവിനെക്കൂടി ഉൾപ്പെടുത്തുമെന്നാണ് വിവരം. ഇതിനിടെയാണ് ശിഖർ ധവാന് പരിക്കേൽക്കുന്നത്. ഒരിക്കൽ ടീം പ്രഖ്യാപിച്ചുകഴിഞ്ഞാൽ താരങ്ങൾക്ക് പരുക്കേറ്റാലല്ലാതെ പുറത്തുനിന്ന് മറ്റൊരാളെ ടീമിൽ ഉൾപ്പെടുത്തുന്ന പതിവ് അപൂർവമാണെങ്കിലും സഞ്ജുവിന്റെ കാര്യത്തിൽ അതുണ്ടാകുമെന്നാണ് മുംബൈ മിററിന്റെ റിപ്പോർട്ട്.\nശിഖർ ധവാന് പകരക്കാരനെ ഇതുവരെ നിശ്ചയിച്ചിട്ടില്ലെങ്കിലും മലയാളി താരം സഞ്ജു സാംസൺ ടീമിലെത്തിയേക്കും. സെലക്ഷൻ കമ്മിറ്റി ചെയർമാൻ എംഎസ്‌കെ പ്രസാദ് നാഷണൽ ക്രിക്കറ്റ് അക്കാദമി ഫിസിയോ ആഷിശ് കൗഷിക്കുമായി ധവാന്റെ പരിക്ക് ചർച്ച ചെയ്തിരുന്നു. ഇത് പ്രകാരം താരത്തിന് പൂർണ കായികക്ഷമത വീണ്ടെടുക്കാൻ കഴിയില്ലെന്ന് ഉറപ്പുവരുത്തുകയായിരുന്നു. സയ്യിദ് മുഷ്താഖ് അലി ടി20യിൽ മഹാരാഷ്ട്രയ്‌ക്കെതിരായ മത്സരത്തിൽ ബാറ്റിങ്ങിനിടെയാണ് ധവാന് പരിക്കേൽക്കുന്നത്. ക്രീസിലേക്ക് ഡൈവ് ചെയ്യുന്നതിനിടെ ബാറ്റിങ് പാഡിലെ മരകഷ്ണം കാലിൽ കൊള്ളുകയായിരുന്നു. പിന്നീട് പുറത്തായി പവലിയനിലേക്ക് മടങ്ങുന്നതിനിടെ താരത്തിന്റെ കാലിൽ നിന്ന് രക്തമൊലിക്കുന്നുണ്ടായിരുന്നു. കാലിൽ തുന്നലുണ്ടെന്നാണ് മെഡിക്കൽ റിപ്പോർട്ട്.\nഡൽഹി - മഹാരാഷ്ട്ര മത്സരത്തിൽ ക്രീസിലേക്ക് ഡൈവ് ചെയ്യുന്നതിനിടെ ധവാന്റെ തുടയ്ക്ക് പരിക്കേൽക്കുകയായിരുന്നു. തുടയ്ക്കേറ്റ മുറിവിൽ നിന്ന് രക്തം വരുന്നുണ്ടായിരുന്നു. കഴിഞ്ഞ ഐ.പി.എൽ ഫൈനലിൽ ചെന്നൈ സൂപ്പർ കിങ്‌സ് താരം ഷെയ്ൻ വാട്ട്സണ് സംഭവിച്ച പരിക്കിന് സമാനമാണ് ധവാന്റെ പരിക്കും. ഇതോടെയാണ് സഞ്ജു ടീമിലെത്താൻ സാധ്യത തെളിയുന്നതെന്ന് ദ ഹിന്ദുവും റിപ്പോർട്ട് ചെയ്തു. ആഭ്യന്തര ക്രിക്കറ്റിലും ഐ.പി.എല്ലിലും മികച്ച പ്രകടനം പുറത്തെടുത്തിട്ടും സഞ്ജുവിനെ അവഗണിക്കുന്നത് മലയാളി ആരാധകർക്കിടയിൽ ഉണ്ടാക്കിയ അമർഷമാണ് ഇതിന് കാരണം.\n2015ൽ 21 വയസുള്ളപ്പോഴാണ് സഞ്ജു ആദ്യമായി ഇന്ത്യയുടെ ടി -20 ടീമിലെത്തുന്നത്. അന്ന് ഒരു മത്സരത്തിൽ നിന്നും 19 റൺ നേടിയ സഞ്ജുവിന് പിന്നീട് ടീമിലെത്താൻ നാല് വർഷത്തെ കാത്തിരിപ്പ് വേണ്ടിവന്നു.


രാജാവിന്റെ മകൻ എന്ന പേര് വന്നത് ‘വനിത’യിലെ കഥയിൽ നിന്ന്! അവസാന അഭിമുഖത്തിൽ ഡെന്നീസ് പറഞ്ഞത് | dennis joseph special story ormayundu ee mugham\nTuesday 11 May 2021 08:17 PM IST\nരാജാവിന്റെ മകൻ എന്ന പേര് വന്നത് ‘വനിത’യിലെ കഥയിൽ നിന്ന്! അവസാന അഭിമുഖത്തിൽ ഡെന്നീസ് പറഞ്ഞത്\nവനിതയിലെ ഹിറ്റ് പംക്തിയായ ‘ഓർമയുണ്ട് ഈ മുഖ’ത്തിനു വേണ്ടിയാണ് രണ്ടാഴ്ച മുമ്പ് ഡെന്നീസ് ജോസഫിനെ വിളിക്കുന്നത്. കാൽ നൂറ്റാണ്ട് കടന്നും മലയാളിയുടെ മനസ്സിൽ മായാതെ നിൽക്കുന്ന കഥാപാത്രങ്ങളെ കുറിച്ചുള്ള പംക്തിയാണ് ഇത്. ആ കഥാപാത്രങ്ങളെ കണ്ടെത്തിയ അണിയറക്കഥകൾ പറയുന്നത് കഥാപാത്രങ്ങളെ സൃഷ്ടിച്ച എഴുത്തുകാർ തന്നെയാണ്.\nരാജാവിന്റെ മകൻ എന്ന സൂപ്പർഹിറ്റ് സിനിമയിലെ അഡ്വക്കേറ്റ് ആൻസി എന്ന കഥാപാത്രത്തെക്കുറിച്ചായിരുന്നു അദ്ദേഹത്തോട് ചോദിക്കേണ്ടിയിരുന്നത്. അഭിമുഖത്തിനായി വിളിക്കുമ്പോൾ പല സിനിമാക്കാരെയും പോലെയുള്ള പതിവ് പല്ലവികളായിരുന്നു അദ്ദേഹവും പറഞ്ഞത്. ഇപ്പോൾ കുറച്ചു തിരക്കാണ്, പിന്നെയാവട്ടെ, നാളെയാവട്ടെ... അങ്ങനെ ഒരാഴ്ച പിന്നിട്ടു അദ്ദേഹത്തിന്റെ ഒഴിഞ്ഞുമാറൽ. പലരും ഈ രീതിയിൽ താല്പര്യമില്ലായ്മ പ്രകടിപ്പിക്കാറുണ്ട്. എങ്കിലും സഹിഷ്ണുതയോടെ കാത്തിരിക്കുക എന്ന നയമാണ് എന്റേത്. പത്രപ്രവർത്തകർ അഭിമുഖത്തിനു വിളിക്കുന്ന മാന്യവ്യക്തികളുടെ തിരക്കും അസൗകര്യങ്ങളും ബുദ്ധിമുട്ടുകളും പരിഗണിക്കുകയും സഹിഷ്ണുതയോടെ അത് മനസ്സിലാക്കി പ്രവർത്തിക്കുകയും വേണം എന്ന അഭിപ്രായമാണ് എനിക്കുള്ളത്.\nഎന്നാൽ ഡെന്നീസ് സാർ ഒഴിഞ്ഞു മാറുന്നതിന് മറ്റൊരു കാരണമാണ് ഞാൻ കണ്ടു പിടിച്ചത്. കഴിഞ്ഞ ലോക് ഡൗൺ കാലത്താണ് നമ്പർ 20 മദ്രാസ് മെയിൽ എന്ന ചിത്രത്തിന്റെ മുപ്പതാം വാർഷികത്തിൽ വനിതയിൽ ഒരു ഫീച്ചർ പ്രസിദ്ധീകരിച്ചത്. ആ സിനിമയുടെ സംവിധായകൻ ജോഷിയുടെ അഭിമുഖം ചേർത്തു കൊണ്ടായിരുന്നു സ്റ്റോറി. തിരക്കഥാകൃത്ത് എന്ന നിലയിൽ ഡെന്നീസിനെ വിളിച്ചപ്പോൾ അദ്ദേഹം പറഞ്ഞത് ജോഷി സംസാരിച്ചതിൽ കൂടുതലായി എനിക്കൊന്നും പറയാനില്ല എന്നാണ്. ആ സിനിമയുടെ തിരക്കഥയുമായി ബന്ധപ്പെട്ട് ഡെന്നീസുമായി ഉണ്ടായ ചില അഭിപ്രായവ്യത്യാസങ്ങൾ ജോഷി സാർ പറഞ്ഞിരുന്നു. ആ സ്റ്റോറി വനിതയിൽ അച്ചടിച്ചുവന്നു. ആ സംഭവത്തിന്റെ തുടർച്ചയായിട്ടായിരിക്കാം രാജാവിന്റെ മകനെക്കുറിച്ച് അദ്ദേഹം സംസാരിക്കാത്തത് എന്നായിരുന്നു എന്റെ ധാരണ.\nഎന്നാൽ ഒരാഴ്ച കഴിഞ്ഞപ്പോൾ അദ്ദേഹം തിരിച്ചു വിളിച്ചു, അടുത്ത ദിവസം സംസാരിക്കാം എന്ന് പറഞ്ഞു പിന്നെയും രണ്ടു ദിവസം കടന്നു മൂന്നാം ദിവസം ഞങ്ങൾ സംസാരിച്ചു.\nരാജാവിന്റെ മകനെക്കുറിച്ച് മണിക്കൂറോളം അദ്ദേഹത്തിന് സംസാരിക്കാനുണ്ടായിരുന്നു. ആ സിനിമയിലെ വിൻസെന്റ് വിൻസെൻറ് ഗോമസിനെക്കുറിച്ചു പറഞ്ഞു: അഡ്വക്കറ്റ് ആൻസിയായി അംബികയെ തിരഞ്ഞെടുക്കാനുള്ള കാരണം, മോഹൻലാലിനെക്കാൾ പ്രതിഫലം കൊടുത്താണ് അംബികയെ അഭിനയിപ്പിച്ചത്. മൂന്നാല് സിനിമകൾ പൊളിഞ്ഞു നിന്ന തമ്പി കണ്ണന്താനത്തിനെ സഹായിക്കണമെന്ന് ജോഷി പറഞ്ഞതനുസരിച്ചാണ് ഡെന്നീസ് തമ്പിയെ കാണുന്നതും രാജാവിന്റെ മകൻ സംഭവിക്കുന്നതും. മമ്മൂട്ടിക്ക് വേണ്ടി സൃഷ്ടിച്ച വിൻസെന്റ് ഗോമസ് എന്ന കഥാപാത്രമായി മോഹൻലാൽ അഭിനയിക്കുകയും സൂപ്പർസ്റ്റാറാവുകയും ചെയ്ത കഥ . കൂട്ടത്തിൽ എന്നെ ഏറ്റവും ആകർഷിച്ചത് ഡെന്നിസ് പറഞ്ഞ ഒരു ഡയലോഗാണ് ‘രാജാവിന്റെ മകനിലെ വിൻസെന്റ് ഗോമസിനെ അവതരിപ്പിച്ചില്ലെങ്കിലും മോഹൻലാൽ സൂപ്പർസ്റ്റാറാകുമായിരുന്നു’. തന്റെ എഴുത്തിൽ അത്രയ്ക്കും വിശ്വാസം ഉള്ള ഒരാൾ ആയതു കൊണ്ടാണ് ഇങ്ങനെ സത്യസന്ധമായി സംസാരിക്കാൻ ഡെന്നീസ് ജോസഫിന് കഴിഞ്ഞത്. മോഹൻലാലിനു കൈവന്ന സൂപ്പർ സ്റ്റാർ പദവി അദ്ദേഹത്തിന്റെ കഴിവ് കൊണ്ടാണെന്നും തന്റെ കഥാപാത്രങ്ങളെ കൊണ്ടല്ലെന്നും മുമ്പും ഡെന്നീസ് പറഞ്ഞിട്ടുണ്ട്.\nഡെന്നിസ് ജോസഫ് സംസാരിക്കുമ്പോൾ കൂടെ വരുന്നത് ഒരു കാലമാണ്. പ്രേക്ഷകർ എല്ലാം മറന്ന് സിനിമാതിയേറ്ററുകൾ ഉത്സവപ്പറമ്പുകളാക്കിയ ഹിറ്റ് സിനിമകളുടെ പിന്നാമ്പുറങ്ങൾ. നിന്നും ഇരുന്നും കിടന്നും രാത്രി പകലാക്കിയ ദിവസങ്ങൾ . സെറ്റിൽ ഇരുന്ന് എഴുതിയ കഥാഭാഗങ്ങൾ . അതെല്ലാം ചരിത്രത്തിന്റെ ഭാഗമാകേണ്ടതാണ്. വെള്ളിത്തിരയുടെ നിറക്കൂട്ടുകൾക്ക് അപ്പുറം നിറങ്ങളില്ലാത്ത അനുഭവങ്ങൾ.\nരാജാവിന്റെ മകനിലെ അഡ്വ. ആൻസിയെ കുറിച്ച് സംസാരിച്ചപ്പോൾ അദ്ദേഹം പറഞ്ഞു, മാതൃകകൾ ഇല്ലാതെയാണ് ആ കഥാപാത്രത്തെ സൃഷ്ടിച്ചത്. നമ്മുടെ സമൂഹത്തിൽ ജീവിക്കുന്ന നമുക്ക് ബഹുമാനം തോന്നുന്ന സ്ത്രീകളില്ലെ, അത്തരത്തിൽ ഒരാളാണ് അഡ്വ. ആൻസി.\nഞാൻ എഴുതിയ മാറ്റർ തനിക്ക് വായിച്ചു നോക്കണം എന്ന് അദ്ദേഹം പറഞ്ഞു. മാറ്റർ അയച്ചു കൊടുത്തു. തിരുത്തുകളൊന്നും പറഞ്ഞില്ല നന്നായി എന്നു പറയാനും മടിച്ചില്ല.\nഇത് അച്ചടിച്ചുവരുന്ന വനിത മാഗസിൻ അയക്കാം എന്ന് പറഞ്ഞപ്പോൾ അദ്ദേഹം പറഞ്ഞു വേണമെന്നില്ല ഇവിടെ വർഷങ്ങളായി വനിത വരുത്തുന്നുണ്ട്.\nരാജാവിന്റെ മകൻ എന്ന പേരിന് വനിതയോട് അദ്ദേഹം നന്ദി പറഞ്ഞു. വനിതയിൽ സാറാജോസഫ് എഴുതിയ ഒരു കഥയുടെ പേര് രാജാവിന്റെ മകൻ എന്നായിരുന്നു. ആ കഥ മറന്നു പോയെങ്കിലും പേര് ഓർമ്മയിൽ നിന്നു. സിനിമയെക്കുറിച്ചുള്ള ചർച്ചയ്ക്കിടയിൽ രാജാവിന്റെ മകൻ എന്ന പേര് നിർദ്ദേശിച്ചത് ഡെന്നീസ് ആയിരുന്നു.\nസിനിമയിൽ യഥാർത്ഥത്തിൽ വില്ലൻ പരിവേഷത്തിൽ നിൽക്കുന്ന കഥാപാത്രത്തെയായിരുന്നു രാജാവിന്റെ മകൻ എന്ന് വിളിച്ചത്. മലയാളസിനിമയിൽ അതും ഒരു പുതുമയായിരുന്നു. ഇത്തരം പുതുമകളാണ് ഡെന്നിസ് ജോസഫിന് എന്നും വ്യത്യസ്തനാക്കിയിരുന്നത്. ന്യൂഡൽഹിയിലെ ജി കൃഷ്ണമൂർത്തിയും നിറക്കൂട്ടിലെ രവിവർമ്മയും എല്ലാം മലയാളിയെ സംബന്ധിച്ച് പുതുമ നിറഞ്ഞ കഥാപാത്രങ്ങളായിരുന്നു.\nമമ്മൂട്ടി മോഹൻലാൽ ജോഷി ഡെന്നിസ് ജോസഫ് ഇതിൽ ഏതെങ്കിലും പേരുകൾ ഉണ്ടെങ്കിൽ സിനിമ ഹിറ്റാവും എന്നൊരു വിശ്വാസം പ്രേക്ഷകർക്ക് ഉണ്ടായിരുന്നു. അങ്ങനെയൊരു കാലം മലയാള സിനിമയിൽ ഉണ്ടായിരുന്നു. അപൂർവ്വം എഴുത്തുകാർക്ക് മാത്രമേ പ്രേക്ഷകമനസ്സിൽ ഇടം പിടിക്കാൻ കഴിഞ്ഞിട്ടുള്ളൂ അതിൽ ഒരാളായിരുന്നു ഡെന്നീസ് ജോസഫ് .\nവനിതയിൽ ഡെന്നിസ് ജോസഫുമായുള്ള എന്റെ അഭിമുഖം ഇനിയും അച്ചടിച്ചു പുറത്തുവന്നിട്ടില്ല. അത് അദ്ദേഹത്തിന്റെ അവസാനത്തെ അഭിമുഖമായിരുന്നു എന്നാണു പറയുന്നത്. ആ ബഹുമതി സന്തോഷമുള്ളതായി എനിക്കു തോന്നുന്നില്ല.\nഎന്തായാലും ഏതാനും ദിവസത്തെ സൗഹൃദമേ ഞങ്ങൾ തമ്മിൽ ഉണ്ടായിരുന്നുള്ളൂ എങ്കിലും ഒരു ആജീവനാന്ത സുഹൃത്ത് വിട പറഞ്ഞതു പോലെ തോന്നുന്നു.\nസാധാരണഗതിയിൽ അച്ചടിച്ചു പുറത്തുവരുന്ന ദിവസമുള്ള ഉപചാര വാക്കുകളിൽ തീരുന്നതാണ് മിക്കവാറും ഒരു പത്രപ്രവർത്തകനും സെലിബ്രിറ്റിയും തമ്മിലുള്ള ബന്ധം . സ്റ്റോറി അച്ചടിച്ചു വരുന്നതോടെ അത് അവസാനിക്കും. എന്നാൽ ഡെന്നീസ് സർ പിന്നെയും പിന്നെയും വിളിച്ചു പല കാര്യങ്ങളും സംസാരിച്ചു കൂടുതലും സിനിമയ്ക്കു പുറത്തുള്ള കാര്യങ്ങൾ .\nരണ്ടു ദിവസം മുമ്പും അദ്ദേഹം വിളിച്ചു. തിരുവനന്തപുരത്തെ കൊറോണ വ്യാപനം എങ്ങനെയുണ്ട് എന്നതായിരുന്നു അദ്ദേഹത്തിന് അറിയേണ്ടിയിരുന്നത്. സംസ്ഥാന തെരഞ്ഞെടുപ്പ് അഞ്ചുമാസം നീട്ടി വെച്ചിരുന്നെങ്കിൽ കേരളത്തിലെ സ്ഥിതി ഇത്ര മോശം ആകുമായിരുന്നില്ല എന്ന് അദ്ദേഹം പറഞ്ഞപ്പോൾ അദ്ദേഹത്തിന്റെ തന്നെ ചില കഥാപാത്രങ്ങളെ ഓർത്തുപോയി.\nകഴിഞ്ഞ ദിവസം അദ്ദേഹം വിളിച്ചത് മറ്റൊരു കാര്യം പറയാനായിരുന്നു. സാറാ ജോസഫിന്റെ രാജാവിന്റെ മകൻ എന്ന കഥയുടെ കോപ്പി വേണം. വായിച്ചു മറന്നതാണ്. കഥ ഉടനെ അയക്കാം എന്ന് ഞാൻ വാക്ക് കൊടുത്തു. ഫോട്ടോ കോപ്പി എടുത്ത് അയച്ചാൽ മതി, കഥകളൊക്കെ അങ്ങനെ വായിക്കുന്നതാണ് സുഖം അദ്ദേഹം പറഞ്ഞു,\nആ കഥയുടെ കോപ്പി ഞാൻ നേരത്തെ തന്നെ സംഘടിപ്പിച്ചിരുന്നു. കോപ്പി എടുത്തു കവറിലിട്ടു വച്ചിട്ടുണ്ട്.\nഏതു വിലാസത്തിലേക്കാണാവോ ഇനി അയക്കേണ്ടത് ???


ഈ മരപ്പണിക്കാരന് തടികൊണ്ടുണ്ടാക്കിയ കിടിലന് സൈക്കിളിന് വിദേശത്തുനിന്ന് വരെ ആവശ്യക്കാര് - ദ് ബെറ്റർ ഇൻഡ്യ\nകോവിഡ് പ്രതിസന്ധിയെ മറികടക്കാന് പഞ്ചാബിലെ ധനി റാം സഗ്ഗു എന്ന മരപ്പണിക്കാരന് തടിയില് ഒരു സൈക്കിള് നിര്‍മ്മിച്ചു. ഇപ്പോള് അതിന് കാനഡയില് നിന്ന് വരെ ആവശ്യക്കാര്\nഏപ്രില് മാസത്തിലായിരുന്നു അത്. വീട്ടുവളപ്പില് കിടന്നിരുന്ന കുറച്ച് പ്ലൈവുഡും ഒരു ഈര്‍ച്ചവാളും സ്പാനറും എടുത്ത് 40-കാരനായ ധനി റാം സഗ്ഗു ഒരു സൈക്കിള് നിര്‍മ്മിക്കാന് തുടങ്ങി. പൂര്‍ണമായും തടികൊണ്ടുള്ള സൈക്കിളായിരുന്നു ലക്ഷ്യം.\nരണ്ട് തവണ പരാജയപ്പെട്ടു, എന്നാല് നാല് മാസത്തിനുള്ളില് തന്നെ തടിയിലുണ്ടാക്കിയ സൈക്കിള് പുറത്തിറക്കാന് അദ്ദേഹത്തിന് കഴിഞ്ഞു. 15,000 രൂപ വില വരുന്ന ഈ സൈക്കിള് ഇന്ന് ചൂടപ്പം പോലെ വിറ്റുപോകുന്നു.\nധനിറാം തയ്യാറാക്കിയ സൈക്കിളിന്‍റെ ആദ്യരൂപം\nവെറുതെ ഹോബിക്ക് സൈക്കിളുണ്ടാക്കിയതല്ല ധനി റാം. മരപ്പണിയാണ് കക്ഷിക്ക്. എന്നാല് കോവിഡ് മഹാമാരി കാരണം ഉടലെടുത്ത സാമ്പത്തിക പ്രതിസന്ധിയില് അദ്ദേഹത്തിന്‍റെ ജീവിതം വഴിമുട്ടി. പണിതീരെ കുറവായി. അങ്ങനെയാണ് തടിയില് സൈക്കിളുണ്ടാക്കിയാലോ എന്ന ആശയം ജനിക്കുന്നത്.\n“ഞാന് മരപ്പണിക്കാരനാണ്. കപ്‌ബോര്‍ഡുകള്, ഡോറുകള്, ഷെല്‍ഫുകള് തുടങ്ങിയവ നിര്‍മിക്കാനുള്ള ഓര്‍ഡറുകളാണ് എനിക്ക് സാധാരണ ലഭിക്കാറുള്ളത്. വീടുകളില് എന്തെങ്കിലും കേടുവന്നാല് അതിന്‍റെ റിപ്പെയറിങ് കൂടി ചിലപ്പോള് ലഭിക്കും. എന്നാല് കോവിഡിന്‍റെ വരവോടെ കെട്ടിടനിര്‍മാണ പ്രവര്‍ത്തനങ്ങള് പൂര്‍ണമായും നിലച്ചു. എന്‍റെ കഞ്ഞികുടിയും മുട്ടി,” സൈക്കിളുണ്ടാക്കുന്ന ആശയം എങ്ങനെ ജനിച്ചെന്ന ചോദ്യത്തിന് ധനി റാം ഉത്തരം പറയുന്നതിങ്ങനെ.\n“എന്തെങ്കിലും പ്രവൃത്തിയിലേര്‍പ്പെട്ട് എന്‍ഗേജ്ഡ് ആയി നില്‍ക്കണമെന്ന് ഞാന് ചിന്തിച്ചിരുന്നു. പുതിയ എന്തെങ്കിലും കാര്യം പഠിക്കണമെന്നും വ്യത്യസ്തമായി എന്തെങ്കിലും നിര്‍മ്മിക്കണമെന്നുമായിരുന്നു മനസില്. എന്നാല് വീട്ടില് ലഭ്യമായ അസംസ്‌കൃത വസ്തുക്കള് മാത്രമേ എന്‍റെ ക്രിയേറ്റിവിറ്റി പരീക്ഷിക്കാന് കൂട്ടിനുണ്ടായിരുന്നുള്ളൂ. പ്ലൈവുഡ്, മരപ്പണിക്കുള്ള സാമഗ്രികള്, പഴയ സൈക്കിളുകള്..അത്രമാത്രം,” ധനി റാം ദ് ബെറ്റര് ഇന്‍ഡ്യയോട് പറയുന്നു.\nചുറ്റും മെക്കാനിക്കുകള് ഉണ്ടായിരുന്നതിനാല് ധനി റാമിന് സൈക്കിളുണ്ടാക്കുകയെന്നത് അത്ര ബുദ്ധിമുട്ടായി തോന്നിയില്ല. സൈക്കിളിന്‍റെ ഘടകങ്ങള് എന്തെല്ലാമാണെന്നതും എങ്ങനെയാണ് സൈക്കിള് വികസിപ്പിക്കുകയെന്നും സുഹൃത്തുക്കളായ മെക്കാനിക്കുകളില് നിന്ന് അധികം ബുദ്ധിമുട്ടില്ലാതെ മനസിലാക്കാനായി.\n“സൈക്കിള് ഷോപ്പുകള്‍ക്ക് ചുറ്റും ഞാന് ഒരുപാട് സമയം ചെലവഴിക്കാറുണ്ട്. എന്നാല് അതുവരെ ഞാനൊരിക്കലും സൈക്കിള് ഉണ്ടാക്കിയിട്ടുണ്ടായിരുന്നില്ല. എന്നാല് എന്‍റെ സുഹൃത്തുക്കള് സൈക്കിളിന്‍റെ ഘടകങ്ങള് വേര്‍പെടുത്തുന്നതും അത് കൃത്യതയോടെ തിരിച്ച് കൂട്ടിച്ചേര്‍ക്കുന്നതും അതില് ചില മോഡിഫിക്കേഷനുകള് വരുത്തുന്നതുമെല്ലാം ഞാന് കണ്ടിട്ടുണ്ട്,” ധനി റാം വിശദമാക്കുന്നു.\nഇങ്ങനെ കിട്ടിയ ആത്മവിശ്വാസവുമായാണ് അദ്ദേഹം സൈക്കിളുണ്ടാക്കാന് ഇറങ്ങിത്തിരിച്ചത്. ഒരു കഷ്ണം പേപ്പറില് ആദ്യം സൈക്കിളിന്‍റെ ഡിസൈന് വരയ്ക്കുകയാണ് ആദ്യം ചെയ്തത്. വീട്ടിന്‍റെ ചുറ്റുവട്ടത്ത് കിടക്കുന്ന കുറച്ച് പ്ലൈവുഡ് സംഘടിപ്പിച്ചാണ് സൈക്കിളിനൊരു പ്രാഥമിക ബോഡി നല്‍കിയത്. ഹാന്‍ഡില്‍ബാറുകളും വീല് റിമ്മുകളുമുണ്ടാക്കിയതും അതുവച്ചുതന്നെ. പഴയൊരു സൈക്കിളില് നിന്ന് ചെയിനും പെഡലുകളും ചക്രങ്ങളും സീറ്റും സൈഡ് സ്റ്റാന്‍ഡും സംഘടിപ്പിച്ചു. എന്നിട്ട് അത് തടികൊണ്ടുണ്ടാക്കിയ ബോഡിയുമായി ഘടിപ്പിച്ചാണ് ആദ്യം സൈക്കിള് നിര്‍മ്മിച്ചത്.\n“ആദ്യശ്രമത്തില് സൈക്കിള് ചക്രത്തിലെ ട്യൂബ് ലോഹ നിര്‍മ്മിത റിമ്മുമായി ബന്ധിപ്പിക്കുകയായിരുന്നു ചെയ്തത്. എന്നിട്ട് തടി കൊണ്ടുള്ള രൂപം വട്ടത്തില് തയ്യാറാക്കി അതിന് ചുറ്റും വച്ചു. എന്നാല് ഈ മാതൃകയ്ക്ക് പോരായ്മകളുണ്ടായിരുന്നു. സൈക്കിള് ശരിയായ രീതിയില് ചലിച്ചില്ല. ഹാന്‍ഡില്‍ബാറുകള് മുഴുവനും തടിയിലായിരുന്നു സജ്ജീകരിച്ചത്, അതും അത്ര സുഖമുള്ള അനുഭവം നല്‍കിയില്ല,” ധനി റാം പറയുന്നു. ഈ മാതൃക തന്നെ വികസിപ്പിക്കാന് അദ്ദേഹം ഏകദേശം ഒരു മാസമെടുത്തു.\nരണ്ടാമത്തെ ശ്രമത്തില് കാര്യങ്ങള് കുറച്ചുകൂടി മെച്ചപ്പെട്ടു . സൈക്കിളിന്‍റെ ഡിസൈന് ഒന്നു നവീകരിച്ചു ധനിറാം. ചക്രങ്ങളും ബ്രേക്കുകളും തടികൊണ്ടുള്ള ചട്ടക്കൂടില് തന്നെയായി. ഈ ഡിസൈനിലുള്ള സൈക്കിള് മികച്ച യാത്രാനുഭവം നല്‍കുമായിരുന്നെങ്കിലും സൈക്കിളിന് മുന്‍വശത്ത് ഒരു ബാസ്‌ക്കറ്റ് കൂടി വെച്ചാല് നന്നായിരിക്കുമെന്ന് ധനി റാമിന് തോന്നി. വീലുകള്‍ക്ക് മഡ് ഗാര്‍ഡുകള് വയ്ക്കാമെന്ന ആശയവും മനസില് വന്നു. അങ്ങനെയാണ് സൈക്കിള് ഒന്നുകൂടി മോഡിഫൈ ചെയ്യാന് തീരുമാനിച്ചത്.\nമേയ് മാസം അവസാനത്തോടുകൂടി കൂടുതല് അസംസ്‌കൃതവസ്തുക്കള് ശേഖരിക്കാന് ധനി റാമിനായി. നാട്ടില് തന്നെ കിട്ടുന്ന കനേഡിയന് വുഡ്ഡായിരുന്നു പ്രധാന സാമഗ്രി. കൂടാതെ പുതിയ സീറ്റും പുതിയ ബ്രേക്കുകളും സംഘടിപ്പിച്ചു. ഇതെല്ലാം വെച്ചാണ് അന്തിമ ഉല്‍പ്പന്നം വികസിപ്പിച്ചത്. ഇപ്പോള് 20 കിലോഗ്രാം ഭാരമുണ്ട് ധനിറാമിന്‍റെ മര സൈക്കിളിന്. ഇതിന് ഏകദേശം 150 കിലോഗ്രാം ഭാരം വഹിക്കാന് ശേഷിയുണ്ട്.\nവാട്ടര് പ്രൂഫ് നിലവാരമുള്ള തടിയാണ് നിര്‍മ്മാണത്തിനുപയോഗിച്ചിരിക്കുന്നത്. അതിന് കൂടുതല് തിളക്കം ലഭിക്കാന് പോളിഷിങ്ങും നല്‍കി. വാട്ടര് പ്രൂഫാണെന്ന് വെച്ച് കൂടുതല് കാലം മഴയത്തും വെയിലത്തും സൈക്കിള് വെച്ചിട്ട് പോകരുതെന്നാണ് ധനി റാം ഇത് വാങ്ങുന്നവര്‍ക്ക് നല്‍കുന്ന പ്രധാന ഉപദേശം.\nധനിറാം തന്‍റെ മരസൈക്കിളുമായി\n“ഒരു ജോലിക്കാരന്‍റെ സഹായത്തോടെയാണ് സൈക്കിള് നിര്‍മ്മാണം നടത്തിയത്. ജൂലൈ മാസത്തിലാണ് പണി പൂര്‍ത്തിയായത്. സൈക്കിളിന് പെയ്ന്റ് അടിക്കാന് എനിക്ക് തോന്നിയില്ല. മരത്തില് തിളങ്ങി നില്‍ക്കുന്നത് കാണാനാണ് ഭംഗി. സൈക്കിളിനെ കുറിച്ചുള്ള വിവരങ്ങള് കേട്ടറിഞ്ഞായിരുന്നു ആദ്യത്തെ കച്ചവടം. ഛണ്ഡിഗഢില് നിന്നുള്ള ഒരാള്‍ക്കാണ് ആദ്യത്തെ സൈക്കിള് വിറ്റത്. അതിന് ശേഷം കൂടുതല് പേര് സൈക്കിള് വാങ്ങാനെത്തി. ഇപ്പോള് സൗത്ത് ആഫ്രിക്കയില് നിന്നും കാനഡയില് നിന്നും വരെ ഓര്‍ഡറുകള് എത്താന് തുടങ്ങി,” വില്‍പ്പനയുടെ ആദ്യ നാളുകളെ കുറിച്ച് ധനി റാം പറയുന്നു.\n“തുടക്കത്തില് ഒരു സൈക്കിളുണ്ടാക്കാന് മൂന്നാഴ്ച്ച സമയമാണ് ഞാനെടുത്തിരുന്നത്. എന്നാല് ഇപ്പോള് ഒരെണ്ണമുണ്ടാക്കാന് ഒരാഴ്ച്ച മതി എനിക്ക്,” ആത്മവിശ്വാസത്തോടെ അദ്ദേഹം പറയുന്നു.\nഎന്നും രാവിലെ സൈക്കിള് റൈഡിന് പോകുന്നവരുടെ ഒരു കൂട്ടായ്മയിലെ അംഗമാണ് ഛണ്ഡിഗഢിലെ അഡ്മിനിസ്‌ട്രേറ്റിവ് ഓഫീസറായ രാകേഷ് സിംഗ്. ഒരു വാട്‌സ് ആപ്പ് ഗ്രൂപ്പില് ഈ സൈക്കിളിന്‍റെ പ്രോട്ടോടൈപ്പ് കണ്ട അദ്ദേഹം ധനി റാമിനെ സമീപിക്കുകയുണ്ടായി.\n“ഏപ്രില് മാസത്തിലായിരുന്നു ഞാന് ഈ സൈക്കിളിന്‍റെ പ്രാഥമിക രൂപം കണ്ടത്. പ്രോട്ടോടൈപ്പിന്‍റെ രണ്ടാം ഘട്ടത്തിലായിരുന്നു അപ്പോള് സൈക്കിള്. ഡിസൈനില് അപ്പോഴും മാറ്റങ്ങള് വരുത്തുന്നുണ്ട് ധനി റാം എന്നറിഞ്ഞപ്പോള് ഞാന് കുറച്ച് നിര്‍ദ്ദേശങ്ങള് മുന്നോട്ടുവച്ചു. എന്നിട്ട് ആദ്യ സൈക്കിളിന് പ്രീഓര്‍ഡര് നല്‍കുകയും ചെയ്തു. ഇന്ന് ഞാന് എല്ലാ ദിവസവും ഒരിക്കലെങ്കിലും ഈ സൈക്കിള് ഉപയോഗിക്കുന്നു. ഒന്നുകില് അതെടുത്ത് ഓഫീസില് പോകും. അല്ലെങ്കില് പലചരക്ക് കടയില് പോകാന് ഉപയോഗിക്കും,” രാകേഷ് സിങ് ദ് ബെറ്റര് ഇന്‍ഡ്യയോട് പറയുന്നു.\nതടികൊണ്ടുള്ള ഈ സൈക്കിളിന് സാധാരണ സൈക്കിളുകളേക്കാളും ഭാരം അല്‍പ്പം കൂടുതലാണെങ്കിലും ധനി റാമിന്‍റെ കരവിരുത് അസാധാരണമാണെന്ന് രാകേഷ് അഭിപ്രായപ്പെടുന്നു. ഭാരം കൂടുതലാണെന്നത് സുഗമമായ സൈക്കിള് യാത്രയെ ഒരിക്കലും തടസപ്പെടുത്തില്ലെന്നും കൈകള്‍ക്ക് മികച്ച വ്യായാമം തരുന്ന തരത്തിലുള്ളതാണ് അതിലെ സംവിധാനങ്ങളെന്നും രാകേഷ് ചൂണ്ടിക്കാട്ടുന്നു.\nഇതുവരെ പത്ത് സൈക്കിളുകള്‍ക്കുള്ള ഓര്‍ഡറാണ് ധനി റാമിന് ലഭിച്ചിരിക്കുന്നത്. ഇതില് ഏഴെണ്ണത്തിന്‍റെ നിര്‍മ്മാണം അദ്ദേഹം പൂര്‍ത്തിയാക്കി. ഭാവിയില് ഗിയറുകളും ഡിസ്‌ക് ബ്രേക്കുകളും കൂടി ചേര്‍ത്ത് സൈക്കിള് ഒന്നുകൂടി നവീകരിക്കാനാണ് പദ്ധതി.\nകൈകൊണ്ടുണ്ടാക്കിയ ഈ പുതുമായര്‍ന്ന സൈക്കിള് വാങ്ങാന് താല്‍പര്യമുണ്ടോ? എങ്കില് ഈ നമ്പറില് വിളിക്കാം. 7087697652.\nഉപഭോക്താക്കളുടെ ആവശ്യങ്ങള്‍ക്കനുസരിച്ച് സൈക്കിളില് അദ്ദേഹം രൂപമാറ്റം നടത്താനും തയാറാണ്. അതിനും സൈക്കിളിന്‍റെ ഡെലിവറിക്കും അധിക ചാര്‍ജ് നല്‍കേണ്ടിവരുമെന്ന് മാത്രം.\nഎ സി വേണ്ട, ഉള്ളില് കുഞ്ഞന് കുളമുണ്ട്! 20 ലക്ഷം രൂപയ്ക്ക് സ്വര്‍ഗം പോലൊരു ഇരുനില പ്രകൃതിവീട്!